
JOHDANTO AMERIKKALAISEEN 
ALKUTEOKSEEN 


Tämä teos ilmestyy sarjassa »Maailman näköaloja» 
(»World perspectives»), jossa aikamme johtavat ajat- 
telijat esittävät näkemyksiään omilta aloiltaan. Tar- 
koituksena on tuoda esille nimenomaan tämän hetken 
uusinta luovaa ajattelua sekä idässä että lännessä. 
Keskeisellä sijalla ovat ihmisen ja kaikkeuden sekä 
yksilön ja yhteiskunnan ynnä kaikille kansoille 
yhteisten arvojen syvällisempään ymmärtämiseen täh- 
täävät tarkastelut. Näin »Maailman näköalat»-sarja 
pyrkii edustamaan aatteiden maailmanyhteyttä uni- 
versaalisen = keskustelun muodossa, ihmiskunnan 
ykseyden periaatetta, pysyväistä muuttuvassa koros- 
taen. 

Uudet keksinnöt tiedon eri aloilla ovat avanneet 
ennen arvaamattomia näkökulmia inhimillisen ole- 
massaolon syvempään ymmärtämiseen ja inhimillisten 
arvojen ja pyrkimysten oikeaan arvostamiseen. Nämä 
rajoitetuilla erikoisaloilla saavutetut uudet tutkimus- 
tulokset on saatettava laajempiin yhteyksiin, jotta ne 

voivat oikealla tavalla koitua ihmisen ja yhteiskunnan 
parhaaksi. Sarjan teokset pyrkivät edustamaan juuri 
tämänkaltaisia laajempia puitteita, ihmistä koskeva 
uusi kokonaisnäkemys lopullisena tavoitteenaan. 

Sarjan eräänä tarkoituksena on myös poistaa se 
peruspuute, joka johtuu tieteiden pitkälle jatkuneen 
erikoistumisen seurauksista; samoin saattaa erilaiset 
näkemykset ja aatteet vuorovaikutukseen keskenään 
ja osoittaa erilaisten ajatusten, tosiasioiden ja arvojen 
läheinen yhteys; korostaa ts. todellisuuden ja ihmis- 
hengen eri puolien kaikinpuolista yhtenäisyyttä ja 
yhteenkuuluvaisuutta. 

Huolimatta vallitsevista mielipide-eroista ja kiis- 
tanaiheista eri tiedonalojen edustajat ovat vahvasti 
yhtä mieltä siitä, että tieteellisen tutkimuksen tulokset 
fysiikasta metafysiikkaan, historiaan ja biologiaan on 
saatettava yhtenäisenä mielekkäänä kokemuksena 
mahdollisimman monien ihmisten tietoisuuteen. 

Viimeksi mainitulla yhtenäisyydellä on perustansa 
yksilöllisessä ihmispersoonallisuudessa itsessään, joka 
luonnostaan pyrkii kaiken hajanaisen orgaanisen 
yhteensaattamiseen. Tämän hengen lujittuminen on 
itse asiassa suurimpia tehtäviä maailmassa eikä sitä 
ole lupa jättää yksinomaan sen enempää luonnontie- 
teille kuin uskonnollekaan. Luonnontieteillä, filo- 
sofialla ja muilla tiedonaloilla on kaikilla oma tehtä- 
vänsä. Ne on osattava erottaa toisistaan ja on nähtävä, 
mikä ne yhdistää ja miten ne ovat toinen toisistaan 
riippuvaiset. 

Kirjasarja tahtoo osoittaa, että teoreettinen tieto ja 
elämän kokonaisuuden dynaaminen sisältö ovat sukua 

toisilleen. Tavoitteena on uusi synteesi, joka mahdut- 
taa itseensä sekä tiedon että intuition. Sarjan kirjoissa 
on kysymys ihmisen olemuksen parempaan ymmärtä- 
miseen tähtäävästä tieteen uudistamisesta. Ihmisen 
asema on tällä hetkellä uusi, siksi on myös häntä kos- 
kevan tiedon oltava uudenlaista. Ihmisen olemusta 
voidaan valottaa monesta eri näkökulmasta. Kaikki 
nämä eri näkökulmat on saatettava yhteyteen tois- 
tensa kanssa ja niistä on luotava suuri ideoitten, tie- 
donjärjestelmien ja rationaalisten rakenteitten inhi- 
millistä kulttuuria ja yhteiskuntaa selvittävä verkko. 

Tässä kirjasarjassa pyritään osoittamaan, että tie- 
teen ei ole pakko käsitellä ihmistä ja luontoa toisilleen 
vastakkaisina voimina, ja ettei sen myös ole pakko 
tyytyä vain tosiasioiden tilastolliseen järjestykseen 
saattamiseen, vaan että tiede on väline ihmiskunnan 
vapauttamiseksi kaikki tuhoavan pelon vallasta kohti 
hyvää tahtoa, uutta uskoa ja luottamusta. Tämä kirja- 
sarja tulee myös tekemään selväksi, että esikuvien, 
järjestelmien ja auktoriteettien tarve vähenee samassa 
suhteessa kuin sekä idässä että lännessä vahvistuu 
pyrkimys ihmisyksilön luovuttamattomien perus- 
oikeuksien uudelleen voimaansaattamiseen, sillä ihmi- 
nen ei ole mikään kirjoittamaton lehti, jota voidaan 
muokata ja taivuttaa mihin tahansa, vaan häneen sisäl- 
lyy arvaamaton määrä täysin omaehtoisia luovia voi- 
mia. Juuri siinä ihminen erottuu kaikista muista luon- 
non olennoista, että hän pystyy järjen valaiseman 
kokemuksen kannattamana päämäärätietoiseen. luo- 
vaan toimintaan. 

»Maailman näköalat» pyrkivät antamaan kuvan 


ihmisestä ja ihmisen merkityksestä, ei vain historialli- 
sena olentona, vaan myös olentona, joka itse määrää 
historian kulkua. Historialla ei tällöin tarkoiteta vain 
tälle taivaankappaleelle rajoittuvaa ihmisen elämää, 
vaan myös niitä kosmisia vaikutuksia, jotka ulottuvat 
meidän ihmismaailmaamme. Nykypäivien ihminen on 
oppinut, että historia ei anna tukea nykyisessä kult- 
tuurissa yhä vallitsevalle sosiaaliselle optimismille ja 
ettei inhimillinen yhteiselämä vapauden, oikeuden- 
mukaisuuden ja rauhan periaatteineen ole vain jär- 
jellä ratkaistava ongelma, vaan vaatii ihmisen koko 
henkisen ja moraalisen panoksen. 

»Maailman näköalat» lähtevät siitä, että mikään 
suuri muutos ei ole mahdollinen ilman aitoa henkistä 
uudelleenarviointia ja järjestäytymistä. Kirjoittajam- 
me tietävät, että ylpeyden synti voidaan välttää, kun 
voidaan osoittaa, että luova toiminta on mahdollista 
vain, jos vapautta ei sekoiteta mielivaltaan tai riippu- 
mattomuuteen olevaisen omista laeista. On näet toden- 
näköistä, että ihmisen luova toiminta, elollisen luon- 
non kehitysprosessi ja elottoman luonnon peruslait 
ovat ilmausta olevaisen yhdestä ja samasta peruspro- 
sessista. » Maailman näköalat»-sarja toivoo siten myös 
voivansa osoittaa, että nykyiseen jännitystäyteiseen 
apokalyptiseen aikaamme sisältyy voimakas pyrki- 
mys sovittaa yhtenäisyyttä kohti. 

Lopuksi tahtovat sarjan teokset korostaa, että ihmi- 
nen on, huolimatta näennäisestä henkisestä ja moraa- 
lisesta orjuudestaan, sittenkin pääsemässä niiden pelon, 
tietämättömyyden, karkeuden ja eristyneisyyden voi- 
mien herraksi, jotka tällä hetkellä vielä ahdistavat. 

Tälle uudelle tietoisuudelle ja tämän uuden todelli- 
suusnäkemyksen värittämälle ihmiskäsitykselle on 
» Maailman näköalat» omistettu. 


Ruth Nanda Anshen 


Seuraava tähän sarjaan kuuluva, suomeksi ilmestyvä 
teos on Intian varapresidentin ja kuuluisan filosofin Sar- 
vepalli Radhakrishnanin kirja »Uskon uudistuminen» 
(»Recovery of Faith»). 

ALKULAUSE 


Tämän kirjan lukeminen tulee muodostumaan pet- 
tymykseksi kaikille niille, jotka odottavat tapaavansa 
siinä helpon johdattelun rakastamisen taitoon. Kirja 
pyrkii päinvastoin osoittamaan, että rakkaus ei ole 
tunnetila, jonka saavuttaminen on mahdollinen ke- 
nelle hyvänsä riippumatta hänen henkisestä kypsyy- 
destään. Se pyrkii vakuuttamaan lukijansa siitä, että 
hänen kaikki yrityksensä rakastaa ovat tuomitut epä- 
onnistumaan, ellei hän kaikin voimin yritä kehittää 
kokonaispersoonallisuuttaan, pyri luovaan asenteeseen 
elämässä ylipäänsä. Ihmisen on mahdotonta saada tyy- 
dytystä rakkauselämässä, ellei hän itse pysty rakas- 
tamaan lähimmäistään ja ellei hän pysty rakastamaan 
ilman vaatimuksia, rohkeasti, uskollisesti ja ehdotto- 
masti. Kulttuurissa, jossa nämä ominaisuudet ovat 
harvinaisia, rakastamisen taidon täytyy olla harvinai- 
nen. Tai — jokainen voi kysyä itseltään, miten monta 
sellaista ihmistä hän tuntee, jotka todella kykenevät 
rakastamaan. 

Tehtävään liittyvät vaikeudet eivät kuitenkaan saa 
olla syynä siihen, että luovutaan tutkimasta sekä näitä 
vaikeuksia että mahdollisuuksia niiden voittamiseen. 
Välttääkseni tarpeettomia hankaluuksia olen pyrkinyt 
ongelmaa käsitellessäni käyttämään mahdollisimman 
viihän ammattisanastoa. Samasta syystä olen rajoit- 
tunut viittaamaan vain aivan muutamiin alaa koske- 
viin teoksiin. 

E. F. 

Joka ei mitään tiedä, ei mitään rakasta. 
Joka ei mitään osaa, ei mitään ymmärrä. Joka 
ei mitään ymmärrä, on arvoton. Mutta joka 
ymmärtää, hän myös rakastaa, tietää ja 
näkee... Mitä enemmän tietoa jossakin on, 
sitä enemmän rakkautta... Joka kuvittelee, 
että kaikki marjat kypsyvät samaan aikaan 
kuin mansikat, ei ymmärrä mitään viinirypä- 
leistä. 

Paracelsus 


I 


ONKORAKASTAMINENTAITO? 


Onko rakastaminen taito? Silloin siihen vaaditaan 
tietoa ja ponnistelua. Vai onko rakastaminen vain 
miellyttävä tunne, joka sattumalta yllättää ihmisen, 
jotakin jonka valtaan joudutaan, jos sattuu olemaan 
onnea? Tämä kirja perustuu ensiksi esitettyyn oletta- 
mukseen, vaikka epäilemättä valtaosa tämän päivän 
ihmisiä uskoo jälkimmäiseen. 

Eivät ihmiset silti pidä rakkautta vähäarvoisena. He 
päinvastoin kiihkeästi kaipaavat rakkautta; he ahmi- 
vat lukemattomia onnellisista ja onnettomista rak- 
kaustarinoista kertovia elokuvia, he kuuntelevat sa- 
toja kehnoja rakkauslauluja — ja kuitenkaan ei juuri 
kukaan tule ajatelleeksi, että rakkaudessa voisi olla 
jotakin, mitä ihmisen pitäisi oppia. 

Viimeksi mainitun asenteen takana on useita eri- 
laisia tekijöitä, jotka joko yksin tai yhdessä synnyttä- 
vät sen. Useimpien ihmisten mielestä rakkauden 
ongelma ei ole mitään muuta kuin ongelma, miten 
tullaan rakastetuksi, eikä suinkaan miten 

rakastetaan, miten pystytään rakastamaan. 
Siksi heidän pulmansa on: kunpa minua rakas- 
tettaisiin — miten voisin olla rakastettava? Pääs- 
täkseen tähän päämäärään he käyttävät erilaisia 
keinoja. Eräs varsinkin miesten usein käyttämä keino 
on menestys, pyrkimys esiintyä niin mahtavana ja 
rikkaana kuin tämä suinkin omissa yhteiskunnallisissa 
puitteissa on mahdollista. Eräs toinen, etenkin naisten 
käyttämä keino on viehättäminen, pyrkimys vaikuttaa 
ruumiiltaan, vaatetukseltaan jne. niin »puoleensa 
vetävältä» kuin suinkin mahdollista. Muita sekä mies- 
ten että naisten käyttämiä keinoja ovat miellyttävä 
käytös, mielenkiintoinen keskustelu, avuliaisuus, 
vaatimattomuus ja pidättyväisyys. Useat näistä rakas- 
tettavuuden keinoista ovat samat, jotka johtavat 
tulokseen: »miten voitan itselleni ystäviä, menestystä 
ja vaikutusvaltaa». Siinä, mitä useimmat meidän kult- 
tuurimme ihmiset kutsuvat rakastettavuudeksi, on 
lähinnä kysymys kansanomaisuuden ja sexappealin 
sekoituksesta. 

Toinen tekijä, joka kätkeytyy sen käsityksen taakse, 
ettei rakkaudessa ole mitään oppimista, on luulo, että 
rakastamisen ongelma on lähinnä rakastamisen koh- 
teen eikä rakastamisen kyvyn ongelma. Ihmiset kuvit- 
televat, että rakastaminen kyllä on yksinkertaista, 
mutta rakastamisen kohteen, »sen oikean» löytäminen 
— siinä pulma. Tämä luulo perustuu monin tavoin 
tämän päivän yhteiskunnan kehittymiseen nykyisel- 
leen. Eräs syy on kahdennellakymmenennellä vuosi- 
sadalla tapahtunut »rakkauden kohteen» valintaa kos- 
keva muutos. Viktoriaanisena aikana ei rakkaudessa 

suinkaan ollut ensisijaisesti kysymys välittömästä 
henkilökohtaisesta kokemuksesta, joka myöhemmin 
ehkä päätyi avioliittoon. Avioliitto päinvastoin pää- 
tettiin sopimuksella, jossa osapuolina olivat asian- 
omaiset perheet, tai sen solmijana esiintyi erityinen 
puhemies, tai sopimus tehtiin ilman tällaisia välikäsiä. 
Avioliitto perustui sosiaalisiin näkökohtiin ja rakkau- 
den katsottiin heräävän itsestään avioliiton päättämi- 
sen jälkeen. Viime vuosikymmenien aikana on tämän 
rakkauskäsityksen sijaan tullut läntisessä maailmassa 
miltei yksinomaiseksi käsitys romanttisesta rakkau- 
desta. Vaikka tiettyihin perinnäisiin seikkoihin kiin- 
nitetään yhä huomiota, valtaosa ihmisistä tavoittelee 
eromanttista rakkautta», omakohtaista rakastumiselä- 
mystä, joka sitten mahdollisesti johtaa avioliittoon. 
Tämän uuden käsityksen vapaudesta rakkaudessa on 
täytynyt suuresti vaikuttaa rakkauden kohteen kehit- 
lymiseen huomattavasti rakastamisen kykyä tärkeäm- 
mäksi tekijäksi. 

Edelliseen liittyy läheisesti eräs toinen meidän päi- 
viemme kulttuurille ominainen piirre. Meidän koko 
jokapäiväinen elämämme perustuu ostamishaluun, 
käsitykseen molemmille osapuolille edullisesta vaihto- 
kaupasta. Nykypäivän ihmisen onni on katsella näyte- 
ikkunoita ja ostaa kaikkea mitä hän pystyy ostamaan, 
joko käteisellä tai vähittäismaksulla. Ihmiset katsele- 
vat toisiaankin samalla tavoin. Mies etsii miellyttävää 
tyttöä ja nainen etsii miellyttävää miestä. »Miellyttä- 
vällä» ymmärretään sellaisten ominaisuuksien sopivaa 
kokonaisuutta, joista kaikki pitävät ja joilla on sen- 
hetkinen — huippuarvo = persoonallisuusmarkkinoilla. 

Kunkin ajankohdan muoti määrää, mistä tämä ihmi- 
sen ruumiillinen ja henkinen miellyttävyys kulloinkin 
riippuu. Kaksikymmenluvulla miellyttävä tyttö joi ja 
tupakoi sekä oli salaperäinen ja »sexikäs»; tällä het- 
kellä muoti vaatii enemmän kotoisuutta. Tämän vuosi- 
sadan alussa miehen oli oltava aggressiivinen ja kun- 
nianhimoinen ollakseen tavoiteltu, nyt hänen on 
oltava sosiaalinen ja suvaitsevainen. Joka tapauksessa 
rakastumisen tunne syntyy yleensä vain silloin, kun 
molempien osapuolten persoonalliset miellyttävyys- 
arvot ovat vaihdettavissa. On kysymys kaupankäyn- 
nistä; kohteen tulee olla arvoltaan riittävän haluttu, 
mutta samalla sellainen, joka haluaa minut, ottaen 
tällöin huomioon minun sekä näkyvät että piilevät 
varani ja velkani. Kaksi ihmistä rakastuu toisiinsa sil- 
loin, kun he huomaavat löytäneensä toisissaan parhaan 
mahdollisen markkinoilla saatavissa olevan kohteen, 
otettuaan tätä ennen huomioon toistensa vaihtoarvoon 
sisältyvät rajoitukset. Kuten kiinteistökaupassa näyt- 
televät tässäkin piilevät kehityskelpoiset ominaisuudet 
huomattavaa osaa. Ei ole syytä ihmetellä, että sellai- 
sen kulttuurin piirissä, jolle kaupallinen näkemys on 
leimaa antava ja jossa aineellinen menestys on korkein 
arvo, inhimilliset rakkaussuhteet seuraavat samoja 
lakeja jotka vallitsevat tavara- ja työmarkkinoita. 
Kolmas erehdys, joka piilee sen käsityksen takana, 
ettei rakkaudessa ole mitään mitä pitäisi oppia, sisäl- 
tyy siihen, että sekoitetaan keskenään alkuperäinen 
rakastumisen tunne ja rakastaminen eli 
rakkauden jatkuminen. Kun kahden ihmisen välillä, 
jotka ovat ennen olleet toisilleen vieraita, tämä heitä 

erottava seinä murtuu ja he tuntevat äkkiä olevansa 
lähellä toisiaan, tuntevat olevansa kuin yksi olento, 
tiimän välittömän yhteyden kokeminen on eräs elämän 
riemullisimpia ja valtavimpia elämyksiä. Vielä 
ihmeellisempi ja käsittämättömämpi tämä kokemus on 
niiden ihmisten kohdalla, jotka ovat aikaisemmin elä- 
neet syrjässä, eristettyinä, vailla rakkautta. Tämä 
likillisen läheisyyden ihme tapahtuu usein helpommin, 
jos siihen liittyy sukupuolista vetovoimaa ja tyydy- 
tystä tai jos se tämän johdosta ylipäänsä vasta syn- 
tyykin. Tämänkaltainen rakkaus ei kuitenkaan luon- 
teensa mukaan ole pysyvää. Kun rakastuneet oppivat 
tuntemaan toisensa, läheisyyden elämys menettää 
salaperäisyytensä, ristiriidat, pettymykset ja molem- 
minpuolinen ikävystyminen hävittävät vähitellen kai- 
ken alkuperäisen hurmaantumiseen sisältyneen suu- 
renmoisuuden. Alussa he eivät tätä kyllä kaikkea 
tiedä; tosiasia on, että rakastuneet pitävät toisiinsa 
hullaantumista rakkautensa voiman mittapuuna, vaik- 
lka tämä hullaantuminen on todisteena vain heidän 
nikaisemmasta yksinäisyydestään. 

Tämä näkemys — että mikään ei ole helpompaa kuin 
rakastaminen — on säilynyt vallitsevana huolimatta 
lukemattomista aivan päinvastaisista tosiseikoista. 
Tuskin on mitään muuta yritystä, joka aloitetaan niin 
suurin toivein ja niin suurin odotuksin ja joka kuiten- 
kin niin säännöllisesti epäonnistuu kuin rakkaus. Jos 
näin olisi laita minkä muun inhimillisen yrityksen 
kohdalla tahansa, ihmiset pyrkisivät kaikin keinoin 
pääsemään perille siitä, mistä epäonnistumiset johtu- 
vat ja miten ehkä olisi mahdollista onnistua — tai sit- 

ten yrityksistä luovuttaisiin kerta kaikkiaan. Koska 
viimeksi mainittu on mahdotonta rakkauden kohdalla, 
näyttää olevan vain yksi ainoa mahdollisuus selvitä 
rakkauden alituisesta epäonnistumisesta — ottaa sel- 
vää tämän epäonnistumisen syistä ja pyrkiä pääse- 
mään perille siitä, mistä rakkaudessa oikeastaan on 
kysymys. 

Ensimmäinen askel eteenpäin on tällöin sen seikan 
tajuaminen, että rakkaus on taito, aivan kuten 
eläminenkin on taito! Jos meidän pitää oppia rakasta- 
maan, meidän on edettävä aivan samalla tavalla kuin 
halutessamme oppia minkä muun taidon tahansa: op- 
pia soittamaan, maalaamaan, perehtyä puusepäntyö- 
hön tai lääkärin tai insinöörin ammattiin. 

Mitkä seikat ovat välttämättömiä jokaisen taidon 
oppimisessa? 

Jonkin taidon oppimisprosessi voidaan helposti jakaa 
kahteen osaan: teorian hallitsemiseen ja käytännön 
hallitsemiseen. Jos minun on opiskeltava lääkäriksi, 
on minun ensin perehdyttävä ihmisen ruumiin raken- 
teeseen sekä erilaisiin tauteihin. Kaiken tämän teo- 
reettisen tiedon omaksuttuani en suinkaan vielä ole 
pätevä lääkäri. Tämän alan hallitsen vasta pitkällisen 
harjoittelun jälkeen, vasta sitten kun teoreettisten tut- 
kistelujeni tulokset ja käytännölliset kokemukseni 
ovat sulautuneet yhdeksi kokonaisuudeksi — intui- 
tioksi, joka on oleellista jokaisen taidon hallitsemises- 
sa. Teorian ja käytännön oppimisen lisäksi on kuiten- 
kin olemassa vielä kolmaskin tekijä, joka on välttämä- 
tön jokaisella alalla mestariksi pääsemiseen — alan 
hallitsemisen täytyy muodostua minulle tärkeämmäksi 

leuin minkään muun; maailmassa ei saa olla mitään 
mikä merkitsee minulle enemmän kuin tämä yksi asia. 
Tämä pätee niin musiikissa ja lääketieteessä kuin ku- 
vanveistotaidossa — ja pätee myös rakkaudessa. Ehkä 
tiihän kätkeytyykin vastaus kysymykseen, miksi mei- 
diin kulttuurimme ihmiset vain harvoissa tapauksissa 
pyrkivät oppimaan tätä taitoa, huolimatta siitä että 
nlinomaa epäonnistuvat. Huolimatta voimakkaasta 
rakkauden kaipuusta kaikkea muuta pidetään tär- 
keämpänä kuin rakkautta: menestystä, mainetta, ra- 
haa, valtaa — melkein kaikki meidän voimavaramme 
on keskitetty näiden päämäärien saavuttamiseen, rak- 
kauden taidon oppimiseen sen sijaan emme uhraa 
juuri mitään. 

Ehkä on niin, että vain niitä asioita pidetään oppimi- 
sen arvoisina, jotka tuovat rahaa tai mainetta, ja että 
rakkaus, joka hyödyttää »vain» sielua, mutta josta ei 
ole mitään muuta hyötyä tämän sanan nykyaikaisessa 
mielessä, on ylellisyys, johon meillä ei ole oikeutta 
tuhlata voimavarojamme? Miten asian laita lieneekin, 


seuraavilla sivuilla tarkastellaan rakastamisen taitoa 


siinä järjestyksessä kuin edellä on ollut puhe: ensin on 
esillä rakkauden teoria — sille on omistettu suurin osa 
kirjan sisällöstä; tämän jälkeen tarkastellaan rak- 
kautta käytännössä — niin vähän kuin tästä samoin 
kuin yleensä kaikesta käytännöstä voidaankin sanoa. 


21 


II 


RAKKAUDEN TEORIA 


1. Rakkaus vastauksena inhimillisen olemassaolon 
ongelmaan. 


Jokaisen rakkautta koskevan teorian tulee lähteä 
ihmisestä, inhimillistä olemassaoloa koskevasta teo- 
riasta. Eläinten keskuudessa tavattavassa rakkaudessa 
tai rakkauden kaltaisuudessa on pääasiassa kysymys 
eräästä niiden vaistorakenteen puolesta; ihmisessä taas 
esiintyy vain jätteitä tällaisista vaistonvaraisista toi- 
minnoista. Ihmiselle on olennaista, että hän on irrot- 
tautunut muusta eläinkunnasta ja sen vaistosidonnai- 
suudesta ja on kohonnut luonnon yläpuolelle — vaik- 
kei hän luontoa koskaan jätäkään; ihminen on osa 
luontoa — mutta luonnosta irtireväistynä hän ei enää 
voi palata sen yhteyteen. Hänet on karkotettu paratii- 
sista ja alkuperäisestä välittömästä luontoyhteydes- 
tään. Välkkyvin miekoin varustetut kerubit estävät 
hänen paluunsa takaisin, jos hän tätä sattuisi yrittä- 
mään. Ihminen voi kulkea vain eteenpäin älyään ke- 

hittäen, pyrkien uuteen harmoniaan, inhimilliseen har- 
moniaan, eikä siihen esi-inhimilliseen harmoniaan, 
joka on peruuttamattomasti kadotettu. 

Kun ihminen on syntynyt — ihmiskuntana kuten ih- 
misyksilönäkin — hänet on temmattu eroon tilasta, 
joka oli kiinteä ja varma, sellaiseen olotilaan, joka ei 
ole kiinteä vaan epämääräinen, epävarma ja avoin. 
Vain mennyt on varmaa; tulevaisuudessa ei ole muuta 
varmaa kuin että se päättyy kuolemaan. 

Ihminen on älyllinen olento; hän on elämää, 
joka on tullut tietoiseksi itsestään, 
hän on tietoinen itsestään, kanssaihmisistään, mennei- 
uyydestään ja tulevaisuutensa mahdollisuuksista. Tämä 
tietoisuus itsestään erillisenä yksilönä, tietoisuus oman 
elämänsä lyhyestä kaaresta, siitä että on syntynyt vas- 
loin tahtoaan ja on kerran kuoleva vastoin tahtoaan, 
ottä on kuoleva ennen kuin ne, joita hän rakastaa tai 
nämä ennen häntä, tietoisuus omasta yksinäisyydes- 
tään ja erillisyydestään sekä avuttomuudestaan luon- 
non ja yhteiskunnan voimien keskellä, kaikki tämä te- 
kee ihmisen erityisen ja erillisen olemassaolon hänelle 
mietämättömäksi vankilaksi. Hän voisi tulla hulluksi 
ellei hän voisi vapautua tästä vankilastaan, särkeä sitä 
ja päästä jollakin tavoin toisten ihmisten, ulkomaail- 
man yhteyteen. 

Erillisyyden elämys synnyttää ahdistuneisuutta; itse 
asiassa se on kaiken ahdistuneisuuden aiheuttaja. Eril- 
lisenä oleminen merkitsee erossa oloa kaikesta, vailla 
mahdollisuuksia käyttää omia inhimillisiä kykyjään. 
Erillisyys merkitsee siten avuttomuutta, kyvyttömyyt- 
lii puuttua maailmaan — olioihin ja ihmisiin — aktii- 

visesti; se merkitsee että maailma voi käydä kimp- 
puuni ilman että mitenkään pystyn sitä estämään. 
Näin erillisyydestä muodostuu voimakkaan ahdistu- 
neisuuden aiheuttaja. Lisäksi se aiheuttaa häpeän ja 
syyllisyyden tunteen. Tämä häpeän ja syyllisyyden 
tunnon kokeminen erillisyydessä on saanut ilmauk- 
sensa Raamatun kertomuksessa Aatamista ja Eevasta. 
Syötyään »hyvän ja pahan tiedon puusta», langettuaan 
tottelemattomuuteen (ei ole mitään hyvää eikä pahaa, 
ellei ole vapautta olla tottelematon), tultuaan ihmi- 
siksi irrottautumalla aikuperäisestä yhteydestään 
luontoon, ts. synnyttyään ihmisiksi — he totesivat 
»olevansa alasti — ja he häpesivät». Onko meidän ole- 
tettava, että näin vanha ja alkeellinen myytti edustaa 
yhdeksännentoista vuosisadan tekosiveätä moraalia ja 
että sen tarkoituksena on ennen muuta kiinnittää mei- 
dän huomiomme siihen sopimattomaan seikkaan, että 
heidän sukuelimensä olivat vailla verhoa? Tämä on 
tuskin mahdollista. Jos katselemme tuota tarinaa vik- 
toriaanisin silmin, meiltä jää huomaamatta pääasia, 
mikä on seuraava: kun mies ja nainen ovat tulleet tie- 
toisiksi itsestään ja toinen toisestaan, he ovat myös 
tietoisia erillisyydestään sekä erilaisuudestaan. Tulles- 
saan tietoisiksi erillisyydestään he jäivät myös vie- 
raiksi toisilleen, koska eivät vielä olleet oppineet ra- 
kastamaan toinen toistaan (mikä käy hyvin selvästi 
ilmi siitä seikasta, että Aatami puolustaa itseään moit- 
timalla Eevaa, sen sijaan että hän yrittäisi tätä puo- 
lustaa). Tietoisuus inhimillisestä eril- 
lisyydestä ilman rakkauden avulla 
tapahtuvaa uudelleen yhdistymistä 

on sekä häpeän perusta että samalla 
kaiken syyllisyyden ja ahdistunei- 
suuden aiheuttaja. 

On sen vuoksi mitä tähdellisintä että ihminen pääsee 
listä erillisyydestään irti, että hän jättää vankilansa ja 
yksinäisyytensä. Täydellinen epäonnistuminen 
tiimän päämäärän saavuttamisessa merkitsee mielisai- 
rautta, sillä täydellisen eristyneisyyden aiheuttama 
hätä voidaan karkottaa vain vetäytymällä ulkopuoli- 
sesta maailmasta niin radikaalisesti, että erillisyyden 
lunne häviää — koska ulkopuolinen maailma, josta on 
vetäydytty, lakkaa olemasta. 

Kaikkien aikojen ja kaikkien kulttuurien ihmisten 
ratkaistavana on sama ongelma: miten vapautua eril- 
lisyydestään, miten päästä yhteyteen, miten oman yk- 
milöllisen elämän rajat ovat ylitettävissä, miten ihmi- 
nen voi tulla yhdeksi. Ongelma on sama luolassaan 
asustavalle alkuihmiselle kuin laumoistaan huolehti- 
valle paimentolaiselle, sama egyptiläiselle talonpojalle 
ja foinikalaiselle kauppiaalle, sama roomalaiselle soti- 
laalle, keskiajan munkille ja japanilaiselle samuraille, 
sama tämän päivän konttoristille ja tehtaan työnteki- 
jälle. Kysymys on sama siksi että se aiheutuu samasta 
syystä: ihmisen asemasta, inhimillisen olemassaolon 
erikoislaadusta. Ratkaisu voi olla erilainen. Kysymyk- 
seen voidaan vastata palvomalla eläimiä, uhraamalla 
ihmisiä, suorittamalla sotaisia valloituksia, mässäile- 
mällä ylellisyydessä, kurittamalla itseään askeettisesti, 
työskentelemällä kiihkeästi, luomalla taidetta, rakasta- 
malla Jumalaa tai ihmistä. Vaikka vastauksia on useita 

ihmiskunnan historia on niiden tarkka lähdeaineisto 

— niitä ei silti ole lukemattomia. Päinvastoin, niin 
pian kuin jätetään huomiotta vähäiset, enemmän sivu- 
seikkoja kuin itse pääasiaa koskevat eroavuudet, voi- 
daan todeta, että vastauksia on annettu vain tietty ra- 
joitettu määrä, eikä useampia ole voitu antaakaan nii- 
den eri kulttuurien piirissä, joissa ihminen on elänyt. 
Uskonnon ja filosofian historia on näiden vastausten, 
niiden moninaisuuden ja myös niiden lukumääräisen 
rajallisuuden historia. 

Vastaus riippuu jossakin määrin ihmisen saavutta- 
masta yksilöllisyyden asteesta. Lapsen »minä>» on vielä 
varsin heikosti kehittynyt; hän tuntee yhä kuuluvansa 
yhteen äitinsä kanssa, ei tunne erillisyyttään niin 
kauan kuin äiti on läsnä. Lapsen yksinäisyyden tun- 
teen parantaa äidin fyysinen läsnäolo, äidin rinnan ja 
ihon kosketus. Vasta kun lapsen erillisyyden ja yksi- 
löllisyyden tunteet ovat riittävän kehittyneet, ei äidin 
fyysinen läsnäolo enää riitä, ja herää tarve vapautua 
erillisyydestä muulla tavoin. 

Ihmissukukin tuntee kehityksensä alkutaipalella 
olevansa yhtä luonnon kanssa. Maaperä, eläimet, kas- 
vit ovat yhä ihmisen maailmaa. Hän identifioi itsensä 
eläimiin ja tätä ilmentävät eläinnaamioiden käyttämi- 
nen ja totemieläinten tai eläinjumalien palvonta. Mut- 
ta mitä pitemmälle ihmissuku etääntyy tästä alkeelli- 
sesta sidonnaisuudestaan luontoon, sitä selvemmin se 
tekee eron itsensä ja muun luonnon välillä ja sitä voi- 
makkaammaksi kasvaa tarve vapautua erillisyydestä 
muita teitä. 

Eräs keino tähän päämäärään pääsemiseksi on löy- 
dettävissä erilaisista hurmiotiloista. Näissä voi 

olla kysymys itse aiheutetusta huumauksesta, mikä 
joskus aikaansaadaan huumausaineiden avulla. Monet 
alkukantaisten heimojen rituaalit tarjoavat eläviä esi- 
merkkejä tämänkaltaisista ratkaisuista. Rituaaliin 
osallistujan joutuessa huumauksen valtaan ulkopuoli- 
nen maailma häviää ja tämän mukana häviää myös 
erillisyyden tunne. Milloin rituaaliin osallistutaan yh- 
dessä toisten kanssa, seurauksena on tunne sulautumi- 
sesta joukkoon, mikä suuresti lisää ratkaisun tehoa. 
Tähän ratkaisumuotoon liittyvät läheisesti ja usein vä- 
littömästi muuhun hurmioitumiseen yhtyen sukupuoli- 
set kokemukset. Sukupuolinen yhdyntä voi tuottaa ti- 
lan, joka on varsin lähellä muuta tietä saavutettua 
hurmiota tai huumausaineiden aiheuttamaa haltioitu- 
mista. Moniin alkukantaisiin rituaaleihin liittyikin su- 
kupuolisia orgioita. Näyttää siltä, että tällaisten orgas- 
listen elämysten jälkeen ihminen saattoi joksikin aikaa 
osittain päästä eroon erillisyyden tunteestaan. Mutta 
kun ahdistuneisuuden aiheuttama jännitys taas alkoi 
kasvaa, siitä täytyi vapautua toistamalla rituaali. 
Niin kauan kuin tällaiset orgiat ovat heimon kes- 
kuudessa yleinen tapa, ne eivät synnytä niihin osallis- 
tujissa ahdistuneisuutta tai syyllisyydentuntoa. Tä- 
mänkaltainen käyttäytyminen on silloin »oikeatas», 
jopa hyve, koska kaikki käyttäytyvät niin ja koska se 
vi ole ainoastaan poppamiesten ja pappien hyväksymä, 
vaan jopa vaatima käyttäytymistapa. On aivan eri asia, 
jos joku henkilö turvautuu tämäntapaiseen ratkaisuun 
kulttuurin piirissä, missä tällainen käyttäytyminen ei 
enää ole yleinen tapa. Toisin kuin sosiaalisesti hyväk- 
uyttyihin orgioihin osallistuvat henkilöt nämä ihmiset 

eivät tällöin ole vapaita syyllisyyden tunteista ja tun- 
nonvaivoista. Yrittäessään paeta erillisyyttään väki- 
juomien ja huumausaineiden avulla he vaipuvat huu- 
maustilasta selvittyään entistä syvemmälle eristynei- 
syyteensä ja heidän on siten pakko turvautua näihin 
apukeinoihinsa yhä useammin ja entistä perusteelli- 
semmin. Sukupuoliseen hurjasteluun turvautuminen ei 
eroa edellisestä juuri lainkaan. Jossakin määrin se on 
luonnollinen ja normaali erillisyydestä vapautumisen 
muoto ja siten myös eräs vastaus yksinäisyyden ongel- 
maan. Mutta monien ihmisten kohdalla, jotka eivät 
muuta tietä kykene erillisyydestään vapautumaan, su- 
kupuolisiin hurjasteluihin heittäytyminen on hyvin 
lähellä väkijuomien ja huumausaineiden käyttöä kei- 
nona päästä irti oman minän kahleista. On ts. kysymys 
epätoivoisesta yrityksestä päästä pakoon erillisyyden 
aiheuttamaa ahdistuneisuutta, yrityksestä, joka kui- 
tenkin päätyy yhä suurempaan eristyneisyyden tun- 


teeseen, koska sukupuoliyhteys ilman rakkautta ei ; 
koskaan kykene yhdistämään kahta ihmistä muuten * 


kuin lyhyeksi tuokioksi. 

Kaikilla orgastisen yhtymisen muodoilla on seuraa- 
vat kolme tuntomerkkiä: ne ovat voimakkaita, suoras- 
taan kiihkeitä; ne valtaavat ihmisen koko persoonalli- 
suuden, sielun ja ruumiin; ne on pakko toistaa yhä 
uudestaan, koska niiden vaikutus on lyhytaikainen. 
Aivan päinvastaisesta on kysymys siinä yhtymisessä, 
joka on yleisin kaikista ihmisen kautta aikojen valitse- 
mista yhtymisen muodoista: yhtymisessä joka perus- 
tuu ryhmässä, sen tavoissa, menoissa ja uskomuksissa 
ilmenevään yhdenmukaisuuteen. (Siinäkin 


lapaamme huomattavaa kehitystä alkukantaisuudesta 
nykyaikaisuuteen. 

Alkukantaisessa yhteisössä ryhmä on pieni; sen 
muodostavat ihmiset, jotka liittää toisiinsa veren ja 
maaperän yhteisyys. Kulttuurin kehittyessä ryhmä 
iuurenee; siitä muodostuu kaupungin asujaimisto, 
iuuren valtion kansa, kirkon jäsenistö. Köyhinkin roo- 
malainen saattoi tuntea ylpeyttä voidessaan sanoa 
voivis romanus sum»; Rooma ja Rooman maailman- 
valta olivat hänen perheensä, hänen kotinsa, hänen 
maailmansa. Tämän päivän länsimaisessa yhteiskun- 
nassakin ryhmään liittyminen on helpoimpia keinoja 
erillisyyden tunteen voittamiseksi. Se merkitsee liitty- 
mistä jossa yksilö lakkaa huomattavalta osaltaan ole- 
masta yksilö ja jossa päämääränä on laumaan kuulu- 
minen. Jos minä olen kuten kuka tahansa, jos minulla 
vi ole mitään tunteita tai ajatuksia, jotka poikkeavat 
muiden tunteista tai ajatuksista, jos minä olen tapojeni, 
vaatetukseni ja mielipiteitteni puolesta mahdollisim- 
man tarkkaan ryhmän muiden jäsenten kaltainen, olen 
pelastettu — pelastettu pelottavalta yksinäisyyden 
lunteelta. Totalitääriset valtiot käyttävät uhkauksia ja 
pelotuksia tähän päämäärään päästäkseen; demo- 
leraattiset valtiot taas suggestiota ja propagandaa. Näi- 
(len kahden valtiojärjestelmän välillä on kyllä eräs 
huomattava eroavuus. Demokratioissa epäyhtenäisyys 
on teoriassa mahdollista ja poikkeuksia ryhmänkaltai- 
nuudesta esiintyy myös käytännössä; diktatuurival- 
lioissa vain muutamien harvojen sankareiden ja mart- 
lyyrien onnistuu vastustaa kuuliaisuuspakkoa. Tästä 
eroavuudesta huolimatta on demokratioille kuitenkin 

tunnusomaista mitä suurin yhdenmukaisuus. Selitys 
tähän on siinä, että ihmisen on löydettävä jokin rat- 
kaisu yhteyden ongelmaan ja ellei hän löydä mitään 
muuta tai parempaa keinoa, silloin yhdenmukaisesta 
liittymisestä ryhmään muodostuu tätä yhteisöä lei- 
maava yhteyden ongelman ratkaisu. On mahdoton 
ymmärtää erilaisena olemisesta, vain hiukankin lau- 
masta poikkeamisesta aiheutuvan pelon voimaa, ellei 
tajua miten syvät juuret yhteyden tarpeella ihmis- 
sielussa on. Joskus tämä laumasta poikkeamisen pelko 
rationalisoidaan = niiden käytännöllisten vaarojen 
peloksi, jotka voivat kohdata laumasta poikkeavaa 
yksilöä. Itse asiassa ihmiset kuitenkin haluavat 
liittyä laumaan paljon yleisemmin kuin heidän olisi 
pakko, ainakin mitä tulee läntisiin demokratioihin. 

Useimmat ihmiset eivät ole edes tietoisia halustaan 
olla samanlaisia kuin kaikki muut. He kuvittelevat 
elävänsä omien näkemystensä ja halujensa mukaista 
elämää, he kuvittelevat olevansa individualisteja, 
jotka ovat päätyneet mielipiteisiinsä itsenäisen har- 
kinnan avulla — ja heidän mielestään on puhdas sat- 
tuma, että heidän näkemyksensä niin tarkkaan lyövät 
yksiin ihmisten enemmistön edustamien näkemysten 
kanssa. Tämän yhtäpitävyyden he katsovat olevan 
todistuksena = »heidän» | näkemystensä oikeudesta. 
Koska tämänkin ohella yhä esiintyy tarvetta olla yksi- 
löllinen, tämä tarve saa tyydytyksensä sellaisissa 
vähäpätöisissä seikoissa kuin matkalaukun tai puse- 
ron nimikoinnin etukirjaimen yksilöllisessä muotoi- 
lussa tai kuulumisessa joko demokraattiseen tai re- 
publikaaniseen puolueeseen tai johonkin tiettyyn yli- 

oppilasyhdistykseen. Mainoskielen hokema »se on eri- 
laista» ilmaisee tätä liikuttavaa yksilöllisyyden tar- 
vetta yhteiskunnassa, jossa yksilöllisyys itse asiassa 
suorastaan loistaa poissaolollaan. 

Tähän yksilöllisten erojen häviämiseen liittyy lähei- 
sesti tasa-arvoisuuden käsite ja kokeminen sellaisena 
kuin se esiintyy edistyneimmissä teollisuusyhteiskun- 
nissa. Tasa-arvoisuus merkitsi uskonnollisessa yhtey- 
dessä alunperin sitä, että me olemme kaikki Jumalan 
lapsia, että me olemme kaikki osalliset jumalallis- 
inhimillisestä  perusolemuksesta, että me olemme 
kaikki yhtä. Mutta se merkitsi myös sitä, että yksilöi- 
den välisiä eroja oli kunnioitettava; että vaikka me 
kaikki olemmekin yhtä, jokainen meistä on ainoalaa- 
luinen yksilö, kokonaan oma maailmansa. Tämä käsi- 
tys yksilön ainoalaatuisuudesta on ilmaistu esim. seu- 
raavissa Talmudin sanoissa: »Jokainen joka pelastaa 
yhden ainoankin elämän, on pelastanut ikään kuin 
koko maailman; jokainen joka hävittää yhden ainoan- 
kin elämän, on hävittänyt ikään kuin koko maailman.» 
Länsimaisessa valistusfilosofiassa merkitsi tasa-arvoi- 
suuden käsite myös yksilöllisyyden kehityksen edel- 
lytystä. Se merkitsi (parhaiten Kantin muotoilemana), 
että ihminen ei saa koskaan käyttää toista ihmistä 
välineenä päämääriensä saavuttamiseen. Kaikki ihmi- 
set ovat siinä suhteessa tasa-arvoisia, että he ovat itse- 
tarkoituksia eivätkä koskaan välineitä toistensa tar- 
lkoitusten toteuttamiseen. Valistuksen ajatuksia seura- 
ten määrittelivät eri koulukuntien sosialistiset ajatte- 
lijat tasa-arvoisuuden tilaksi, jossa ihminen ei riistä 

toista ihmistä eikä käytä hyödykseen, olkoon tämä 
käyttö miten julmaa tai vinhimillistä» hyvänsä. 
Tämän päivän kapitalistisessa yhteiskunnassa on 
tasa-arvoisuuden merkitys toinen. Tasa-arvoisuuden 
käsitteellä ymmärretään koneellista tasa-arvoisuutta, 
ihmisiä joilla ei ole mitään yksilöllisyyttä. Tasa- 
arvoisuus merkitsee nykyisin saman- 
kaltaisuutta eikä »ykseyttä». Se merkit- 
see abstraktioiden samankaltaisuutta, ihmisiä, joilla 
on sama työ ja samat huvitukset, ihmisiä, jotka luke- 
vat samoja lehtiä ja joilla on samat tunteet ja ajatuk- 
set. Tämän vuoksi on syytä olla skeptillinen tiettyjen 
edistyksellisen aikamme saavutuksiksi mainostettujen 
ilmiöiden suhteen, joista voi esimerkkinä mainita nais- 
ten tasa-arvoisuuden. Tällä en suinkaan tahdo sanoa, 
että olisin miesten ja naisten tasa-arvoisuutta vastaan; 
mutta ei pidä antaa tämänkaltaisen kehityksen myön- 
teisten puolien johtaa itseään harhaan. Miesten ja 
naisten tasa-arvoisuus ostetaan sillä hinnalla, että 
naiset eivät enää eroa miehistä lainkaan. Valistusfilo- 
sofian väittämästä ? äme na pas de sexe, sie- 
lulla ei ole sukupuolta, on tullut yleinen käytäntö. 
Sukupuolten välinen vastakohtaisuus on häviämässä 
ja sen mukana tähän vastakkaisuuteen perustuva 
eroottinen rakkaus. Miehistä ja naisista tulee sa- 
manlaisia,eitasa-arvoisestierilaisia. 
Tämän päivän yhteiskunta suosii tätä epäyksilöllisen 
tasa-arvoisuuden aatetta, koska se tarvitsee inhimilli- 
siä atomeja, jotka ovat toinen toistensa kaltaisia ja 
toimivat suurissa massoissa kitkatta ja häiriöittä; 
kaikki totellen samoja käskyjä ja jokainen kuitenkin 


32 


leuvitellen seuraavansa omia halujaan. Kuten nyky- 
iikainen massatuotanto perustuu valmisteiden stan- 
dardiyksikköihin, perustuu nykypäivän yhteiskunta 
utandardijäseniin, ja tätä standarditilaa kutsutaan 
*tasa-arvoisuudeksi». 

Samankaltaisuuteen perustuva yhtenäisyys ei ole 
voimakasta eikä kiihkeää; se on rauhallista, yksitoik- 
loisen samanlaista, ja juuri tästä syystä se harvoin 
riittää hävittämään erillisyyden tunteesta aiheutuvan 
ahdistuneisuuden. Laumayhtenäisyyden ihanteen saa- 
vuttamisen osittaisesta epäonnistumisesta ovat länti- 
sissä yhteisöissä todistuksena alkoholismin, huumaus- 
nineiden, sukupuolisten hurjastelujen ja itsemurhien 
suuri levinneisyys. Lisäksi koskee tämä tasa-arvoisuu- 
leen perustuva ratkaisu lähinnä ihmisen sielua, mutta 
ei hänen ruumistaan. Tästäkään syystä sitä ei voi rin- 
nastaa orgastisiin ratkaisuihin. Laumayhtenäisyydellä 
on vain yksi etu: se on pysyvä eikä hetkessä ohi- 
menevä olotila. Ihminen ajautuu yhdenmukaisuus- 
koneistoon jo kolmen tai neljän vuoden iässä eikä 
liäimän jälkeen enää koskaan menetä kiinteää yhteen- 
kuuluvuuttaan laumaan. Hänen hautajaisensakin, 
joissa hän aavistaa viimeisen suuren sosiaalisen esiin- 
tymisensä, seuraavat samoja laumayhtäläisyyden 
latuja. 

Yhdenmukaisuus on yksi keino vapautua erillisyy- 
den aiheuttamasta ahdistuneisuudesta. Siihen liittyy 
vielä eräs puoli nykyaikaisen ihmisen jokapäiväistä 
elämää: ansiotyön ja vapaa-ajan huvitusten rutiinin- 
omaisuus. Työntekijöiden ja toimihenkilöiden valtai- 
san joukon eräänä yksikkönä on ihmisestä tullut 

pelkkä numero. Häneltä ei edellytetä paljonkaan 
aloitekykyä, hänen tehtävänsä on määrätty tarkkaan 
ennakolta suuren työkokonaisuuden pikku osasena; 
eikä ole paljonkaan eroa, työskenteleekö ihminen yri- 
tyksen tai laitoksen ylemmillä tai alemmilla portailla. 
Kaikki suorittavat tehtäviään tietyn yhtenäisen orga- 
nisaation puitteissa ennalta määrätyllä nopeudeila ja 
ennalta määrätyllä tavalla. Tunteetkin on määrätty 
ennakolta: ystävällisyys, suvaitsevaisuus, luotettavuus, 
kunnianhimo ja kyky tulla toimeen kaikkien kanssa 
ilman hankauksia. Huvitukset on yhdenmukaistettu 
samaan tapaan, vaikkakaan ei aivan yhtä orjallisesti. 
Kirjat valitsee kirjakerho, elokuvat teatterinomistaja 
ja tämän maksamat räikeät mainokset. Ja muukin on 
yhdenmukaista: autolla-ajelu sunnuntaisin, televisio- 
esitykset, korttipeli ja seurapiirikutsut. Syntymästä 
kuolemaan, viikosta toiseen, aamusta iltaan — kaikki 
ihmisen toiminta on kaavoitettua ja ennakolta määri- 
teltyä. Miten on mahdollista, että ihminen, joka on 
joutunut tähän rutiinielämän verkkoon, ei unohtaisi 
olevansa ihminen, ainoalaatuinen yksilö, ihminen jolle 
on annettu elettäväksi vain yksi elämä toiveineen ja 
pettymyksineen, suruineen ja pelkoineen, rakkauden- 
kaipuineen ja tyhjyyden sekä erillisyyden kammoi- 
neen? 

Kolmas yhteyteen johtava tie on luova toi- 
minta, joka on avoin sekä taiteilijalle että käsi- 
työläiselle. Kaikessa luovassa työssä yksilö muodostaa 
yhtenäisen kokonaisuuden sen aineksen kanssa, jota 
hän käsittelee ja joka edustaa hänelle ulkomaailmaa. 
Puusepän valmistaessa pöytää, kultasepän muovail- 

lessa korua, talonpojan kyntäessä peltoa, taidemaala- 
rin maalatessa muotokuvaa — kaikessa luovassa työssä 
taitaja ja hänen kohteensa liittyvät yhteen, ihminen 
yhtyy maailmaan luomisen työssä. Tämä pitää kui- 
tenkin paikkansa vain luovasta työstä, vain sellai- 
sesta työstä, jonka minä itse suunnittelen ja suoritan 
ja jossa minä itse voin nauttia kätteni töistä. Nyky- 
aikaisessa tehdas- tai konttorityössä ei ole juuri jäl- 
keäkään tämänkaltaisesta luovalle työlle ominaisesta 
yhtenäisyydestä. Työntekijä on vain koneen tai byro- 
kraattisen organisaation vähäpätöinen osanen. Hän on 
lakannut olemasta oma itsensä — koska keinotekoi- 
nen sopeutuminen estää aidon yhteyden. 

Luovan työn aikaansaama yhteys ei kuitenkaan ole 
ihmisten välistä yhteyttä; orgastisen huumauksen syn- 
nyttämä yhteys on hetkellistä ja ohimenevää; yhden- 
mukaisuuteen liittyvä yhteys taas on valeyhteyttä. 
Tämän vuoksi ne ovat kaikki vain osavastauksia ole- 
massaolon perusongelmaan. Täydellinen vastaus sisäl- 
tyy ihmisten väliseen aitoon yhteyteen, ihmisen liitty - 
miseen toiseen ihmiseen rakkauden sitein. 

Halu liittyä yhteen toinen toistensa kanssa on ihmis- 
ten keskeisin pyrkimys. Se on voimakkain kaikista 
haluista, voima joka pitää yhdessä koko ihmisrotua, 
heimoa, perhettä ja yhteiskuntaa. Epäonnistuminen 
tässä pyrkimyksessä merkitsee mielisairautta tai 
tuhoa. Ilman rakkautta ihmiskunta ei voisi elää päi- 
vääkään. Ja kuitenkin me joudumme vaikean pulman 
eteen kutsuessamme tätä ihmisten välisen aidon 
yhteyden synnyttäjää rakkaudeksi. Ihmisten välinen 
yhteys on mahdollista saavuttaa monin eri tavoin — 

ja nämä rakkauden eri ilmenemismuotojen eroavuu- 
det eivät suinkaan ole vähemmän merkittäviä kuin 
kaikki se mikä näille muodoille on yhteistä. Onko 
niitä kaikkia kutsuttava rakkaudeksi? Vai olisiko 
meidän ehkä varattava sana »rakkaus» vain tie- 
tynlaiselle yhteydelle, ja nimenomaan sellaiselle, joka 
esiintyy keskeisenä hyveenä viimeisten neljäntuhan- 
nen vuoden aikana kaikissa suurissa lännen ja idän 
humanistisissa uskonnoissa ja filosofisissa järjestel- 
missä? 

Kuten kaikkien semanttista laatua olevien vaikeuk- 
sien kohdalla, vastauksemme voi tässäkin olla vain 
ehdollinen. Tärkeätä on että ymmärretään, minkälaa- 
tuisesta ihmisten välisestä yhteydestä rakkaudesta 
puhuttaessa on kysymys. Tarkoitammeko rakkaudella 
olemassaolon perusongelman kypsää ratkaisua vaiko 
sellaisia rakkauden epäkypsiä ilmenemismuotoja, 
joista on parempi käyttää nimitystä symbiootti- 
nen yhteys? Seuraavilla sivuilla tarkoitan rak- 
kaudella vain edellistä. Aloitan rakkautta koskevan 
tarkasteluni jälkimmäisestä. 

Symbioottisen yhteyden biologinen esikuva on näh- 
tävissä raskaana olevan äidin ja hänen sikiöasteella 
olevan lapsensa välisessä suhteessa. He ovat kaksi ja 
kuitenkin yksi. He elävät »yhdessä» (sym-bio- 
sis), he tarvitsevat toinen toisiaan. Sikiö on osa äitiä, 
se saa kaiken tarvitsemansa äidiltä; äiti on sen koko 
maailma. Äiti ruokkii sitä ja suojelee sitä, mutta myös 
äidin koko elämä on muuttunut tämän hänen kans- 
saan yhteiselämää elävän sikiön kautta. Sielul- 
lista laatua olevassa symbioottisessa yhteydessä on 

kaksi eri ruumista, mutta sielullisesti vallitsee tällöin 
lkahden henkilön välillä aivan samanlainen yhteys 
luin edellä esitetty. 

Symbioottisen yhteyden passiivinen muoto on 
alistuminen toisen ihmisen valtaan eli — kliinistä ter- 
miä käyttääksemme — masokismi. Masokistinen 
ihminen pakenee eristyneisyyden ja erillisyyden tun- 
netta, jota hän ei voi kestää, liittämällä itsensä toisen 
ihmisen osaksi ja jäseneksi ja antamalla tämän toisen 
ihmisen johtaa, ohjata ja suojella häntä, ikään kuin 
hän ei lainkaan voisi elää ilman tätä toista. Olkoon 
ihminen tai jumala, sen olennon valta, johon liitytään, 
koetaan rajattomaksi: hän on kaikki, minä en ole 
mitään, paitsi osana tätä mahtavaa. Toisen mahta- 
vamman osana minä olen itse samalla osa toisen mah- 
tavuutta, valtaa ja turvallisuutta. Masokistisen ihmi- 
sen ei tarvitse itse tehdä mitään ratkaisuja eikä ottaa 
mitään riskejä; hän ei ole koskaan yksin -—— mutta 
hän ei ole riippumaton; hän ei ole kokonainen, hän 
ci ole henkisesti vielä edes syntynyt ihmiseksi. Uskon- 
nollisessa yhteydessä palvonnan kohde on epäjumala; 
maallisessa yhteydessä tämän masokistisen rakkaus- 
suhteen perusolemus, epäjumalointi, on kuitenkin 
aivan samaa luokkaa. Masokistiseen suhteeseen 
saattaa liittyä fyysinen suhde, sukupuolisuhde; tällöin 
ei ole kysymys vain sielullisesta ehdoitta antau- 
tumisesta toiselle, vaan alistumisesta, johon ihmi- 
nen osallistuu sieluineen ja ruumiineen. Mutta 
on myös olemassa masokistista kohtaloon tai sai- 
rauteen alistumista, masokistista rytmillisen musii- 
kin vietäväksi antautumista, masokistista huumaus- 

aineiden tai hypnoosin avulla tuotettua huumausta 
— kaikissa näissä tapauksissa ihminen heittäytyy 
jonkun tain jonkin itsensä ulkopuolella olevan 
voiman välineeksi, jolloin hän vapautuu ratkaisemasta 
elämän perusongelmaa itse, oman luovan toiminnan 
tietä. 

Symbioottisen yhteyden aktiivinen muoto on 
toisen ihmisen alistaminen valtaansa eli — käyttääk- 
semme masokismia vastaavaa psykologista termiä — 
sadismi. Sadistinen henkilö haluaa paeta yksinäi- 
syyttään ja eristyneisyytensä tunnetta liittämällä toi- 
sen ihmisen osaksi itseään, jäsenekseen. Hän tekee 
itsestään suuren ja mahtavan kiinnittämällä itseensä 
toisen ihmisen, joka palvoo häntä. 

Sadistinen henkilö on yhtä riippuvainen alistuvasta 
kumppanistaan kuin tämä hänestä; kumpikaan ei voi 
elää ilman toista. Ero on vain siinä, että sadisti käskee, 
käyttää hyödykseen, loukkaa ja nöyryyttää, masokisti 
taas tottelee, antaa tuon toisen käyttää itseään hyväk- 
seen, antaa toisen loukata ja nöyryyttää itseään. Tämä 
on tietenkin huomattava ero; syvemmässä psykologi- 
sessa mielessä heidän välillään vallitseva ero on kui- 
tenkin pienempi kuin se, mikä heillä on yhteistä: 
yhteenliittyminen — riippumattomuuden menetyksen 
kustannuksella. Tämän ymmärtäen ei ole yllättävää 
huomata, että ihminen hyvin usein reagoi molemmin 
tavoin, sekä sadistisesti että masokistisesti, jolloin näi- 
den erilaisten käyttäytymistapojen kohteet ovat taval- 
lisesti eri henkilöitä tai eri asioita. Hitler reagoi ihmi- 
siin lähinnä sadistin tavoin, mutta kohtaloonsa, histo- 
rian kulkuun ja luonnon »korkeimpiin voimiin» maso- 

kistisesti. Hänen loppunsa — itsemurha yleisen hävi- 


tyksen keskellä — on yhtä luonteenomainen kuin 
hänen unelmansa menestyksestä — täydellinen her- 
ruus.!) 


Vastakohtana symbioottiselle yhteydelle kypsä 
rakkaus on itsenäisten, riippumattomien, yksilölli- 
syytensä säilyttävien ihmisten yhteyttä. Rakkaus on 
ihmisessä vaikuttava voima, joka murtaa 
ne seinät, jotka tavallisesti erottavat ihmisiä toisistaan 
ja yhdistää hänet aidosti toisiin ihmisiin. Rakkaus aut- 
taa ihmistä voittamaan eristyneisyytensä ja erillisyy- 
tensä tunteen, sallien hänen silti jäädä omaksi itsek- 
seen, säilyttää oman yksilöllisyytensä. Rakkaudessa 
toteutuu paradoksi, että kahdesta tulee yksi ja he 
pysyvät silti kahtena. 

Sanoessamme rakkauden olevan ihmisessä vaikut- 
tavan voiman, ts. ihmisen toimintaa, joudumme erään 
vaikeuden eteen, joka sisältyy sanan »toiminta» moni- 
merkityksisyyteen. Toiminnalla sanan nykyisessä mie- 
lessä ymmärretään tietyn energian käyttöä tietyn 
muutoksen = aikaansaamiseksi (tietyssä tilanteessa. 
Niinpä ihmistä kutsutaan toimivaksi, aktiiviseksi, 
kun hän hoitaa liikeasioitaan, työskentelee liukuhih- 
nan ääressä, opiskelee lääketiedettä tai harrastaa 
urheilua. Näille kaikille toiminnoille on yhteistä, että 
ne ovat suuntautuneet jonkin ihmisen ulkopuolella 
olevan päämäärän saavuttamiseen. Tällöin ei kiinni- 
tetä lainkaan huomiota toiminnan vaikuttimiin. Otta- 


1) Sadismista ja masokismista tarkemmin Erich 
Frommin teoksessa » Vaarallinen vapause (Escape from 
freedom). 

kaamme esimerkiksi ihminen, jota ajaa kiihkeään 
työntekoon syvä epävarmuuden ja yksinäisyyden 
tunne; tai toinen jota kannustaa kunnianhimo tai 
rahanhimo. Kummassakin tapauksessa asianomainen 
on erään intohimon orja ja hänen aktiviteettinsa on 
itse asiassa »passiivisuutta», koska tämä intohimo 
(passio) ajaa häntä, hän on oikeastaan »kärsivä» osa- 
puoli (passivus), ei »toimiva» (activus). Ottakaamme 
toisaalta esimerkiksi ihminen, joka istuu aivan hiljaa 
ja miettii, jolla ei ole mitään muuta halua tai pää- 
määrää kuin tarkkailla itseään ja yhteenkuuluvaisuut- 
taan maailman kanssa. Häntä pidetään »passiivisena», 
koska hän ei ole »tekemässä» mitään. Ja kuitenkin on 
tämänkaltainen mietiskelyyn keskittyminen korkeim- 
man asteen aktiivisuutta, sielullista toimintaa, jota 
esiintyy vain siellä, missä ihminen on sisäisesti vapaa 
ja riippumaton. Eräs toiminnan käsite tarkoittaa siis 
energian käyttöä ulkopuolisten päämäärien saavutta- 
miseksi, toinen taas ihmisen sisäisten voimavarojen 
käyttöä riippumatta siitä, onko seurauksena mikään 
ulkonainen muutos vai ei. Jälkimmäisen toiminnan 
käsitteen on parhaiten muotoillut Spinoza. Hän erot- 
taa toisistaan aktiiviset ja passiiviset affektit eli mie- 
lenliikutukset, »actiones» ja »passiones». Toimiessaan 
aktiivisen affektin vallassa on ihminen vapaa, affek- 
tinsa herra; toimiessaan passiivisen affektinsa vallassa 
hän on vaikuttimien heiteltävänä, joista hän ei ole 
lainkaan tietoinen. Niin Spinoza päätyy toteamukseen- 
sa, että hyve on toimintakykyä, itsensä hallitsemista.?) 
Kateus, mustasukkaisuus, kunnianhimo ja kaikenlai- 


2) Spinoza: Etiikka IV, Def. 8. 

nen himo on passiota; rakkaus sen sijaan on aktiota 
inhimillisen voiman käyttöä, joka on mahdollista vain 
vapauden vallitessa, ei milloinkaan pakonalaisuudessa. 

Rakkaus ei ole passiivinen vaan aktiivinen affekti; 
siinä on kysymys »olemisesta jossakin» (engl. standing 
in), ei joutumisesta johonkin» (falling for), rakasta- 
misesta, ei rakastumisesta. Kaikkein yleisimmässä 
muodossaan rakkauden aktiivinen luonne voidaan il- 
maista sanomalla, että rakkaus on ensisijaisesti ant a- 
mista eikä vastaanottamista. 

Mitä on antaminen? Niin yksinkertaiselta kuin vas- 
taus tähän kysymykseen saattaa näyttää, on se itse 
asiassa mitä monisyisin ja vaikeaselkoisin. Laajalle 
levinneen väärinkäsityksen mukaan antaminen on 
-pois antamista», jonkin luovuttamista, uhraamista. 
Ihminen, jonka luonne ei ole kehittynyt vastaanotta- 
vaa, hyödyksi käyttävää tai kokoavaa perusasennetta 
pidemmälle, kokee antamisen juuri tähän tapaan. 
Kaupallinen luonne on kyllä valmis antamaan, mutta 
ainoastaan sillä ehdolla, että hän samalla saa jotakin; 
antaminen ilman vastasaatavaa merkitsee hänelle pete- 
lyksi joutumista.3) Niiden ihmisten mielestä, jotka ei- 
vät kykene luovaan asennoitumiseen, antaminen on 
köyhtymistä. Sen vuoksi useimmat tämän tyypin ihmi- 
set kieltäytyvät antamasta. Muutamat taas tekevät 
antamisesta hyveen käsittäessään sen uhraamiseksi. 
Heistä tuntuu, että koska kerran antaminen on tuskal- 
lista, ihmisen pitää antaa; antamisen hyve on heidän 


3) Kaupallista luonnetyyppiä koskeva analyysi sisältyy 
F'rommin teokseen »Man for himself», Rinehart & Com- 
pany, New York 1947, kpl III ss. 54—117. 

mielestään juuri tämän uhrin hyväksymisessä. On pa- 
rempi antaa kuin ottaa merkitsee heille, että on pa- 
rempi kärsiä menetys kuin kokea mielihyvää. 

Luovat ihmiset kokevat antamisen aivan toisella 
tavoin. Antaminen merkitsee heille korkeinta elinvoi- 
man ilmausta. Juuri antaessani minä saatan kokea, mi- 
ten voimakas ja vahva, miten »hyvinvoipa» minä olen. 
Ja tämä suuri voiman ja kyvykkyyden tunne täyttää 
minut suurella riemulla. Tunnen olevani ylitsevuota- 
vainen, tuhlaavainen, elävä, sen vuoksi olen iloinen.) 
Antaminen tuottaa suuremman ilon kuin vastaanot- 
taminen, mutta ei sen vuoksi, että siinä olisi kysymys 
uhrauksesta, vaan koska antaminen on oman elinvoi- 
mani välitön ilmaus. 

Ei ole vaikea todeta tämän periaatteen paikkansa 
pitävyyttä lukuisten erilaisten ilmiöiden yhteydessä. 
Yksinkertaisin esimerkki löytyy sukupuolielämän 
alueelta. Miehen sukupuolinen käyttäytyminen hui- 
pentuu antamiseen; mies antaa itsensä, tarjoaa suku- 
puolielimensä naiselle. Yhdynnän hekumassa hän an- 
taa naiselle siemenensä. Hän ei voi olla antamatta, jos 
hän on voimassaan. Ellei hän kykene antamaan, hän 
on kyvytön, impotentti. Naisen kohdalla on kysymys 
samasta asiasta, vaikka hänen osuutensa onkin hieman 
monimutkaisempi. Nainen antaa myös itsensä; hän 
tarjoaa miehelle pääsyn naisellisuutensa sisimpään; 
vastaanottaessaan hän antaa. Ellei hän kykene tämän- 
kaltaiseen antamiseen, jos hän osaa vain ottaa vastaan, 
hän on kyvytön, frigidi. Antaminen toistuu naisen 


4) Vertaa Spinozan määritelmään ilosta. 

kohdalla hänen äidin ominaisuudessaan. Hän tarjoaa 
itsensä ruumiissaan kasvavalle lapselle; antaa tälle 
myöhemmin maitoa ja ruumiinlämpönsä. Antamisesta 
kieltäytyminen merkitsisi hänelle tuskaa. 

Aineellisen elämän piirissä merkitsee antaminen 
rikkautta. Ei se ole rikas, jolla o n paljon, vaan se, joka 
antaa paljon. Saituri joka elää alituisessa menettämi- 
sen pelossa on psykologisessa mielessä itse asiassa köy- 
histä köyhin riippumatta siitä, miten paljon hän sat- 
tuu omistamaan. Jokainen joka pystyy antamaan jota- 
kin omaansa on rikas. Hän kokee itsensä ihmisenä, 
joka voi suoda jotakin itseltään toisille. Vain sellaisen 
ihmisen on mahdoton kokea aineellisen hyvän anta- 
misesta koituvaa nautintoa, joka elää aineellisesti niin 
ahtaalla, että hän töin tuskin pysyy hengissä. Mutta 
jokapäiväinen kokemus osoittaa, että ihmisen elintason 
alaraja riippuu yhtä paljon hänen luonteestaan kuin 
hänen taloudellisista edellytyksistään. On tunnettua 
että köyhät ovat auliimpia antajia kuin rikkaat. Tietyn 
rajan alittava köyhyys voi kuitenkin merkitä antami- 
sen ehdotonta estettä ja vaikuttaa alentavasti, ei yksin 
sen tuskan vuoksi, jonka tämä köyhyys itsessään ai- 
heuttaa, vaan lisäksi sen vuoksi, että se riistää tältä 
köyhältä antamisen ilon. 

Antamisen varsinainen alue ei kuitenkaan ole ai- 
neellisen elämän piiri, vaan välittömämpi inhimillisen 
kanssakäymisen piiri. Mitä ihminen oikeastaan antaa 
toiselle ihmiselle? Hän antaa osan itseään, jotakin siitä 
mikä on hänelle arvokkainta, osan ominta elämäänsä. 
Tämä ei välttämättä merkitse, että hän uhraa elämän- 
sä toisen hyväksi — vaan että hän antaa itsestään jota- 

kin, mikä on hänessä itsessään elävää; hän sallii toisen 
päästä osalliseksi iloistaan, harrastuksistaan, ymmär- 
ryksestään, huumoristaan, suruistaan — kaikesta siitä, 
mikä hänessä on elävää. Antaessaan näin itseään ihmi- 
nen rikastuttaa toista, lisää tämän elämänhalua ilmais- 
tessaan omaa elämänhaluaan. Hän ei anna jotta hän 
saisi jotakin vastalahjaksi; antaminen on itsessään 
korkeinta iloa. Mutta antaessaan hän ei voi olla herät- 
tämättä jotakin eloon siinä, jolle hän jotakin antaa, ja 
se mikä herää eloon, ei voi olla heijastumatta takaisin 
häneen itseensä; todella antaessaan ihminen ei voi olla 
vastaanottamatta sitä, mikä hänelle välittömästi anne- 
taan vastalahjaksi. Antaminen merkitsee toisen ihmi- 
sen saattamista myös antajaksi ja näin molemmat 
osallistuvat iloon siitä, minkä he ovat herättäneet 
eloon. Antamisen tapahtuma merkitsee jonkin uuden 
syntymistä, ja molemmat tähän syntymään osalliset 
ovat kiitollisia siitä elämästä, joka on syntynyt heidän 
molempien iloksi. Rakkaudesta puheen ollen tämä 
merkitsee: rakkaus on kyky synnyttää vastarakkautta; 
impotenssi on kyvyttömyys synnyttää rakkautta. Tä- 
män ajatuksen on Marx ilmaissut kauniisti seuraavaan 
tapaan: »Jos ajattelet ihmistäihmisenä ja hä- 
nen suhdettaan maailmaan inhimillisenä suhteena, on 
rakkaus mahdollista vaihtaa vain rakkauteen, luotta- 
mus vain luottamukseen jne. Jos haluat nauttia tai- 
teesta, sinun on oltava taiteellisesti sivistynyt ihminen; 
jos haluat vaikuttaa toisiin ihmisiin, sinun on oltava 
ihminen, joka todella pystyy toisiin ihmisiin vaikut- 
tamaan sytyttävästi ja kohottavasti. Sinun jokaisen 
suhteesi ihmisiin ja luontoon tulee olla tietty, tahtosi 

leoohdetta vastaava, todellisen yksilöllisen 
elimäsi ilmaus. Kun sinä rakastat herättämättä 
vastarakkautta, ts. kun sinun rakkautesi ei rakkautena 
herätä vastarakkautta, kun sinä rakastavana ihmisenä 
elämääilmentäessäsiet tee itsestäsi rakas- 
lettua ihmistä, on rakkautesi voimaton, onnetto- 
muus»5). Mutta antaminen ei merkitse vain rakkau- 
dessa samanaikaisesti vastaanottamista. Opettaja oppii 
oppilailtaan, katsomo inspiroi näyttelijää, potilas vai- 
leuttaa psykoanalyytikkoon — edellyttäen, että osa- 
puolten välinen suhde on elävä, luova, eikä suhtauduta 
loinen toisiinsa kuin vieraisiin olentoihin. 

On tuskin tarpeen korostaa sitä seikkaa, että anta- 
misena ilmenevä rakastamisen kyky riippuu ihmisen 
luonteen kypsyydestä. Se edellyttää, että ihminen on 
päätynyt maailmaan luovasti asennoituvan ihmisen as- 
teelle. Tällä asteella ihminen on vapautunut riippuvai- 
suudestaan toisiin ihmisiin, narsistisesta itsekeskeisyy- 
destään ja halustaan käyttää toisia ihmisiä omien tar- 
koitusperiensä ajamiseen. Hän on myös saavuttanut 
uskon omiin voimiinsa ja rohkeuden luottaa itseensä 
pyrkiessään asettamiinsa päämääriin. Samassa määrin 
kuin nämä ominaisuudet häneltä puuttuvat, hän pel- 
kää antaa itseään — pelkää rakastaa. 

Rakkauden aktiivinen luonne ilmenee paitsi antami- 
misena myös siinä, että kaikille rakkauden aidoille 
muodoille ovat tietyt peruspiirteet yhteisiä. Näitä ovat 


5) »Nationalökonomie und Philosophie», 1844, julkaistu 
teoksessa »Die Friihschriften Marx», Alfred Körner Ver- 
lag, Stuttgart 1955, ss. 300, 301. 

huolenpito, vastuuntunto, kunnioitus 
jatieto. 

Että rakkaudessa on kysymys huolenpidosta, 
ilmenee selvimmin äidin rakkaudessa pieneen lapseen- 
sa. Mitkään rakkauden vakuuttelut eivät saisi meitä 
uskomaan hänen rakkauteensa, jos toteaisimme, että 
hän ei pidä huolta lapsestaan, että hän laiminlyö lap- 
sensa ruokkimisen, kylvettämisen ja sen ruumillisesta 
hyvinvoinnista huolehtimisen; ja me olemme vakuut- 
tuneet hänen rakkaudestaan nähdessämme hänen pitä- 
vän lapsestaan huolta. Sama pitää paikkansa, kun on 
kysymys eläinten tai kukkien rakastamisesta. Jos joku 
nainen väittää rakastavansa kukkia ja me voimme to- 
deta, että hän ei anna kukilleen vettä, emme usko hä- 
nen »rakkauteensa» kukkia kohtaan. Rakkaudes- 
saon kysymys rakkauden kohteen elä- 
män ja kasvun aktiivisesta huolenpi- 
dosta. Milloin tämä aktiivinen huolenpito puuttuu, 
puuttuu myös rakkaus. Tätä puolta rakkaudessa on ku- 
vattu kauniisti Joonaan kirjassa. Jumala oli käskenyt 
Joonaan mennä Niiniveen varoittamaan sen asukkaita, 
että jos he eivät luovu pahoilta teiltänsä, niin heitä 
rangaistaan. Joonas kieltäytyy kuitenkin tästä tehtä- 
västä, koska hän pelkää, että Niiniven kansa katuu 
syntejään ja Jumala antaa heille anteeksi. Hän on kii- 
vas lain ja järjestyksen mies, mutta vailla rakkautta. 
Mutta hänen yrityksensä paeta päätyy valaskalan vat- 
saan, joka symbolisoi sitä eristyneisyyden ja vankeu- 
den tilaa, johon hänen rakkauden ja myötätunnon 
puutteensa on hänet johdattanut. Jumala pelastaa hä- 
net ja Joonas lähtee Niiniveen. Hän saarnaa asukkaille 

Jumalan käskyn mukaan ja se mitä hän on pelännyt, 
tapahtuu. Niiniven asukkaat katuvat syntejään, paran- 
tavat tapansa ja Jumala antaa heille anteeksi sekä 
päättää olla hävittämättä kaupunkia. Joonas on erit- 
täin vihainen ja tyytymätön; hän halusi »oikeudenmu- 
kaisuutta», ei rakkautta. Lopulta hän leppyy risiini- 
kasvin varjossa, jonka Jumala on antanut kasvaa hän- 
tä varten, jotta hän olisi suojassa auringon paahteelta. 
Mutta kun Jumala sallii puun kuivua, Joonas on ma- 
sentunut ja syyttää äänekkäästi Jumalaa. Jumala vas- 
taa: »Sinä armahdat risiinikasvia, josta et ole vaivaa 
nähnyt ja jota et ole kasvattanut, joka yhden yön lap- 
sena syntyi ja yhden yön lapsena kuoli. Enkö minä siis 
armahtaisi Niiniveä, sitä suurta kaupunkia, jossa on 
enemmän kuin satakaksikymmentätuhatta ihmistä, 
jotka eivät vielä tiedä, kumpi käsi on oikea, kumpi va- 
sen, niin myös paljon eläimiä?» Jumalan vastaus Joo- 
naalle on ymmärrettävä symbolisesti. Jumala selittää 
Joonaalle, että rakkaus on olemukseltaan »työtä» jon- 
kin hyväksi ja »jonkin saattamiseksi kasvamaan», että 
rakkaus ja työ ovat erottamattomat. Ihminen rakastaa 
sitä minkä hyväksi hän tekee työtä ja tekee työtä sen 
hyväksi mitä hän rakastaa. 

Huolenpitoon ja huolehtimiseen liittyy läheisesti 
eräs toinen rakkauden ominaisuus: vastuuntun- 
t o. Nykyisin vastuuntunnolla ymmärretään usein vel- 
vollisuutta, jotakin, joka on pantu ihmisen kannetta- 
vaksi ulkoa päin. Mutta vastuuntunto sanan varsinai- 
sessa mielessä tarkoittaa täysin vapaaehtoista asennoi- 
tumista; siinä on kysymys minun vastauksestani toi- 
sen inhimillisen olennon ilmaistuihin tai ilmaisemat- 

tomiin tarpeisiin. »Tuntea vastuuta» merkitsee pystyä 
ja olla valmis »vastaamaan». Joonas ei tuntenut vas- 
tuuta Niiniven asukkaista. Hän saattoi Kainin tavoin 
kysyä: »Olenko minä veljeni vartija?» Rakastava ih- 
minen vastaa. Hänen veljensä elämä ei ole vain hänen 
veljensä elämä, vaan koskee myös häntä itseään. Hän 
tuntee vastuuta kanssaihmisistään samoin kuin hän 
tuntee vastuuta itsestään. Kun on kysymys äidistä ja 
lapsesta, vastuuntunto kohdistuu lähinnä ruumiillisten 
tarpeiden tyydyttämiseen. Aikuisten välisessä rakkau- 
dessa se kohdistuu toisen ihmisen sielullisten tarpeiden 
tyydyttämiseen. 

Vastuuntunto saattaisi helposti muuttua hallitsemi- 
seksi ja alistamiseksi, ellei rakkaudessa olisi lisäksi 
aina kysymys myös kunnioituksesta. Kunnioi- 
tus ei ole pelkoa ja hätää; se on sanan alkuperäisen 
merkityksen (respicere — pitää jonakin) mukaan ky- 
kyä nähdä toinen ihminen sellaisena kuin hän todelli- 
suudessa on, ottaa huomioon tämän omalaatuisuus. 
Kunnioitus merkitsee huolehtimista siitä, että toinen 
ihminen saa kasvaa ja kehittyä omaan suuntaansa. 
Kunnioitus sulkee siten pois toisen ihmisen kaikenlai- 
sen hyväksi käyttämisen. Minä haluan, että rakasta- 
mani henkilö kasvaa ja kehittyy omalla painollaan, 
omia teitään, eikä minua varten. Jos minä rakastan 
jotakuta ihmistä, minä tunnen olevani yhtä hänen 
kanssaan, mutta sellaisena kuin hän on eikä sel- 
laisena kuin minä haluaisin hänen olevan, jotta hän 
palvelisi minun tarkoitusperiäni. On selvää, että toi- 
sen ihmisen kunnioittaminen on mahdollista vain siinä 
määrin kuin minä itse olen kehittynyt riippumatto- 

maksi toisista ihmisistä; vain sikäli kuin minä kykenen 
elämään ja tulemaan toimeen ilman toisten ihmisten 
apua, ilman että minun on hallittava tai käytettävä 
hyväkseni toisia ihmisiä. Kunnioitusta ei ole ilman 
vapautta: »lamour est Penfant de la libertö», laule- 
taan eräässä vanhassa ranskalaisessa laulussa; rakkaus 
on vapauden lapsi, ei koskaan hallitsemisen. 

Ihmistä ei ole mahdollista kunnioittaa tuntematta 
häntä; huolenpito ja vastuuntunto olisivat sokeita, el- 
leivät ne perustuisi tietoon. Tieto olisi arvotonta, 
ellei se perustuisi huolenpitoon. On olemassa monia 
tiedon asteita; rakkauteen liittyvä tieto ei ole pinnal- 
lista tietoa, vaan tunkeutuu itse ytimeen. Se on mah- 
dollista vain luopuessani tarkastelemasta toista henki- 
löä omasta näkökulmastani ja asettuessani kokonaan 
hänen asemaansa. Voin esimerkiksi tietää, että henkilö 
on vihainen silloinkin kun hän ei tätä ilmaise avoi- 
mesti; mutta voin tietää hänestä enemmänkin; voin tie- 
tää että hän on ahdistunut ja hädissään; että hän on 
yksinäinen ja tuntee syyllisyyttä. Näin tiedän että hä- 
nen vihansa on vain jonkin syvemmällä piilevän 
ilmennystä, ja minä tiedän hänen olevan hädissään ja 
neuvoton, tiedän hänen olevan kärsivä eikä suinkaan 
vihainen ihminen. 

Tiedolla on toinen vieläkin tärkeämpi merkitys rak- 
kauden ongelman ratkaisemisessa. Ihmisen voimakas 
tarve sulautua toiseen ihmiseen niin, että hän vapau- 
tuu oman erist, neisyytensä vankilasta, liittyy näet lä- 
heisesti erääseen toiseen peri-inhimilliseen pyrkimyk- 
seen, nimittäin pyrkimykseen päästä perille »ihmisen 
salaisuudesta». Aivan kuten elämä pelkkänä biologi- 

sena ilmiönä on ihme ja salaisuus, on ihminen inhimil- 
lisenä olentona ihmeellinen salaisuus sekä itselleen 
että kanssaihmisilleen. Mc tunnemme itsemme emme- 
kä kuitenkaan, kaikista ponnistuksistamme huolimat- 
ta, tunne itseämme. Me tunnemme kanssaihmisemme 
emmekä kuitenkaan tunne häntä, koska emme ole mi- 
kään esine eikä kanssaihmisemmekään ole mikään 
esine. Mitä pidemmälle me pääsemme tunkeutumaan 
oman itsemme syvyyksiin tai jonkun toisen ihmisen 
sisimpään, sitä epäselvemmältä kaikki näyttää. Ja kui- 
tenkaan emme voi lopettaa ihmissielun salaisuuden 
tutkimista, emme voi lakata pyrkimästä kohti ihmisen 
sisintä vitseä». 

Salaisuuden perille pääsemiseen on eräs tie, eräs 
epätoivoinen tie: toisen ihmisen täydellinen saattami- 
nen meidän valtaamme; niin että hän toimii kuten me 
toimimme, tuntee kuten me tunnemme ja ajattelee ku- 
ten me ajattelemme; niin että hän muuttuu esineeksi, 
meidän esineeksemme, meidän omaisuudeksemme. Tä- 
män pyrkimyksen äärimmäinen aste on puhdas sadis- 
mi, halu ja kyky tuottaa toiselle ihmiselle kärsimyksiä, 
piinata toista, pakottaa hänet paljastamaan salaisuu- 
tensa kärsimyksen paineen alla. Ihmisen julmuuden ja 
hävityshalun eräs perimmäisiä vaikuttimia on juuri 
tämä pyrkimys päästä perille ihmisen salaisuudesta. 
Isaac Babel ilmaisee sen varsin selvästi. Hän lainaa 
erään Venäjän sisällissodassa mukana olleen upseeri- 
toverin sanoja, joka on juuri surmannut entisen esi- 
miehensä: »Ampumalla — haluan ilmaista sen näin — 
ampumalla sinä viet ihmiseltä vain hengen . .. Ampu- 
malla sinä et koskaan pääse sieluun asti, sinne missä 

hänkin on ihminen, mihin hänen tosi olemuksensa kät- 
keytyy. Mutta se on minulle yhdentekevää, ja minä 
olen useammin kuin kerran ottanut vihollista hengiltä 
yli tunnin ajan. Kuten huomaat, haluan päästä perille 
siitä, mitä elämä oikeastaan on, tämä elämä, joka 
meillä aina on edessämme.»$). 

Lapsissa tämänkaltainen pyrkimys tietoon on usein 
varsin näkyvästi esillä. Lapsi ottaa jotakin käsiinsä ja 
hajoittaa sen osiinsa päästäkseen selville mitä se oikein 
on; tai lapsi tarttuu johonkin eläimeen, repii raa'asti 
perhoselta siivet oppiakseen tuntemaan sen tarkem- 
min, päästäkseen perille sen salaisuudesta. Julmuu- 
della on omat syvälliset vaikuttimensa: halu oppia 
tuntemaan asioiden ja elämän salaisuudet. 

Toinen »salaisuuden» perille johtava tie on rakkaus. 
Rakkaus on aktiivista tunkeutumista toisen ihmisen 
olemukseen siten, että minun haluni päästä perille toi- 
sen salaisuudesta tyydytetään yhtymisellä. Yhtymi- 
sestä seuraa, että minä tunnen sinut, tunnen itseni, 
tunnen jokaisen — enkä kuitenkaan »tiedä» mitään. 
Minä tiedän sillä ainoalla tavalla, millä tieto elävästä 
on ihmiselle mahdollista — yhtymisen kokemisen 
kautta — enkä minkään sellaisen tietämisen avilla, 
jonka ajatukset voivat aikaansaada. Sadismin vaikut- 
timena on halu päästä perille salaisuudesta ja kuiten- 
kin se jättää ihmisen yhtä tietämättömäksi kuin en- 
nenkin. Olen vain raastanut toisen olennon kappaleiksi 
jäsen jäseneltä, minkä ainoa seuraamus on tuon toisen 
tuho. Rakkaus on ainoa tietämisen tie, joka yhtymisen 


6) I. Babel, »The collected stories», Criterion Book, 
New York 1955. 

kautta vastaa kysymykseeni. Rakastaessani, antaessani 
itseni, tunkeutuessani toisen ihmisen olemukseen löy- 
dän itseni, keksin itseni, keksin meidät molemmat, 
keksin ihmisen. 

Tämä halu tuntea itsensä ja tuntea kanssaihmisem- 
me on saanut ilmaisunsa delfiläisessä lausumassa 
»tunne itsesi». Se on kaiken psykologian lähtökohta. 
Mutta sikäli kuin kysymyksessä on halu tuntea koko 
ihminen, hänen perimmäinen salaisuutensa, tätä halua 
ei voi tyydyttää tavanomaisen tiedon, pelkkään ajat- 
teluun perustuvan tiedon avulla. Vaikka me tietäisim- 
me tuhat kertaa enemmän itsestämme, emme koskaan 
tyhjentäisi kohdettamme. Me jäisimme yhä itsellemme 
arvoitukseksi, samoin kuin lähimmäisemme jäisi meil- 
le arvoitukseksi. Täydellinen tietäminen on mahdol- 
lista vain rakastamisen avulla: vain rakastami- 
nen yltää ajatusten tuolle puolen, sanojen tuolle puo- 
len. Rakastaminen — rohkea hyppäys yhteyden koke- 
miseen. Silti on ajatteluun perustuva tietäminen, siis 
psykologinen tieto, rakastaen saavutettavan täydelli- 
sen tiedon välttämätön edellytys. Minun on opittava 
tuntemaan itseni ja lähimmäiseni objektiivisesti, voi- 
dakseni nähdä hänen todellisen olemuksensa tai va- 
pautua hänestä muodostamastani harhakuvasta. Vain 
silloin kun tunnen jonkun ihmisen objektiivisesti, voin 
tuntea hänen perimmäisen, rakkaudessa minulle avau- 
tuvan olemuksensa.?) 


1) Tämä huomautus avaa erään merkittävän näkymän 
siihen osaan, jota psykologia esittää tämän päivän länsi- 
maisessa kulttuurissa. Psykologian suuri kansansuosio on 

Ihmisen tuntemisen ongelmaa lähellä on Jumalan 
tuntemisen ongelma. Perinteellisen länsimaisen teolo- 
gian tapana on lähestyä Jumalaa ajatuksen avulla, 
esittää Jumalaa koskevia lausumia. Oletetaan että 
ajattelu yltää Jumalaan. Mystiikassa, joka on — kuten 
pyrin myöhemmin osoittamaan — välttämätön seuraa- 
mus monoteismista, luovutaan yrityksestä lähestyä 
Jumalaa ajatuksen tietä. Sen tilalle asetetaan yhtey- 
den kokeminen Jumalan kanssa, missä ei ole sijaa — 
eikä tarvetta — Jumalaa koskevalle tiedolle. 

Yhteyden kokeminen toisen ihmisen kanssa, tai us- 
konnon kielellä Jumalan kanssa, ei suinkaan ole jär- 
jenvastaista. Se on päinvastoin, kuten Albert Schweit- 
zer on huomauttanut, rationalismin johdonmukainen, 
sen rohkein ja äärimmäisin seuraamus. Sen perustana 
on tieto meidän tietokykymme perimmäisistä, ei pin- 
nallisista rajoituksista. Siinä on kysymys tiedosta, että 
emme koskaan voi »tajuta» ihmisen ja maailman salai- 
suutta, mutta että rakastaessamme pääsemme kuiten- 
kin tämän salaisuuden perille. Psykologialla on tietee- 
nä rajoituksensa, ja kuten teologian loogisesti välttä- 
mätön päätös on mystiikka, on psykologian äärimmäi- 
nen muoto rakkaus. 

Huolenpito, vastuuntunto, kunnioitus ja tieto ovat 
toinen toisistaan riippuvaisia. Niissä on kysymys asen- 
nekokonaisuudesta, jonka tapaa kypsässä ihmisessä eli 


varmasti merkki kiinnostuksesta ihmisen tuntemista koh- 
taan, mutta se on myös ilmaus perustavaa laatua olevasta 
rakkauden puutteesta tämän päivän ihmissuhteissa. 
Psykologinen ihmistieto esiintyy rakastamiseen sisältyvän 
täydellisen ihmistiedon korvikkeena, sen sijaan että se 
olisi tämän esiaste. 

sellaisessa ihmisessä, joka pystyy toimimaan luovasti, 
joka haluaa nauttia vain oman työnsä tuloksista, joka 
on jättänyt taakseen itsekeskeiset kaikkivoipaisuu- 
tensa ja kaikkitietäväisyytensä kuvitelmat ja jonka 
olemukselle antaa leimansa sellainen sisäiseen voi- 
maan perustuva vaatimattomuus, jonka vain tosi luo- 
va toiminta voi synnyttää. 

Tähän asti olen puhunut rakkaudesta inhimillisen 
eristyneisyyden poistajana, yhteyden kaipuun toteut- 
tajana. Yhteyden yleisen ja elintärkeän tarpeen rin- 
nalla on kuitenkin eräs toinen, rajoitetumpi, biologi- 
sempi tarve: miehisen ja naisellisen olemuksen yhty- 
miseen tähtäävä tarve. Tämän polariteetin sattuvin 
ilmaisu on myytti miehen ja naisen alkuperäisestä yk- 
seydestä, tämän ykseyden jakamisesta kahteen puolis- 
koon ja jokaisen miehen pyrkimyksestä löytää kadok- 
siin joutunut naisellinen puoliskonsa yhtyäkseen tähän 
uudelleen. (Sama ajatus sukupuolten alkuperäisestä 
yhteydestä sisältyy myös Raamatun tarinaan Eevan 
tekemisestä Aatamin kylkiluusta, vaikka tässä tari- 
nassa nainen esiintyy patriarkaalista henkeä seuraten 
mieheen verrattuna alistetussa asemassa.) Myytin tar- 
koitus on ilmeinen. Sukupuolinen kaksinaisuus, polari- 
teetti viittaa aivan tietynlaiseen yhtymiseen, yhtymi- 
seen toiseen, vastakkaiseen sukupuoleen. Miehisyyden 
ja naisellisuuden välinen polariteetti esiintyy myös 
jokaisessa miehessä ja naisessa itsessäänkin. Samoin 
kuin miehellä ja naisella on fysiologisesti vastakkais- 
takin sukupuolta edustavia hormoneja, he ovat kaksi- 
sukupuolisia myös psykologisessa mielessä. Heillä on 
kyky sekä ottaa vastaan että antaa, he ovat sekä 

ainetta että henkeä. Mies — ja nainen — on sisäisesti 
yhtenäinen vain saattaessaan oman miehisyytensä ja 
naisellisuutensa yhteyteen toistensa kanssa. Tämä 
lkaksinaisuus on kaiken luovan toiminnan pohja ja 
perusta. 

Mies-nainen polariteetti on myös ihmisten välisen 
luovan toiminnan perusta. Tämä on ilmeistä sen bio- 
logisen seikan valossa, että lapsen syntymisen ehtona 
on siittiön ja munasolun yhtyminen. Mutta sielulli- 
sella alueella asia ei suinkaan ole toisin; miehen ja 
naisen välisessä rakkaudessa molemmat uudestisynty- 
viit. (Homoseksuaalinen poikkeus edustaa tämän pola- 
riteetin yhtymisen epäonnistumista, ja sen vuoksi 
homoseksuaali kärsii peruuttamattoman eristyneisyy- 
den tuskaa; tämä epäonnistuminen ei silti periaat- 
teessa eroa siitä epäonnistumisesta, mikä johtuu 
heteroseksuaalin kyvyttömyydestä rakastaa.) 

Sama miehisen ja naisellisen polariteetti esiintyy 
luonnossakin; eikä vain yksinkertaisessa muodossaan 
eläimissä ja kasveissa, vaan myös noiden kahden 
perusfunktion, vastaanottamisen ja antamisen kaksi- 
naisuudessa. Sitä edustavat maan ja sateen, joen ja 
valtameren, yön ja päivän, pimeyden ja valon, aineen 
ja hengen polariteetit. Tälle näkemykselle on antanut 
kauniin ilmaisun muhamettilainen runoilija ja mys- 
tikko Rumi: 


Milloinkaan ei rakastaja etsi totuudessa ilman että 
hänen rakastettunsa etsii häntä. 

Kun rakkauden tuli syttyi yhdessä sydämessä, tiedä 
että se syttyi myös toisessa sydämessä. 

Kun sydämessäsi syttyy rakkaus Jumalaan, rakastaa 
Jumala epäilemättä myös sinua. 


Käsien taputuksesta syntyvä ääni ei koskaan synny 
vain yhdestä kädestä ilman toista kättä. 


Jumalallinen viisaus on kohtalo ja sen määrys teki 
meistä toinen toisemme rakastajia. 


Ennaltamääräämisen ansiosta on jokainen maailman 
osanen liittynyt puoliskoonsa. 


Viisaan silmissä taivas on mies ja maa nainen; maa 
ottaa vastaan sen, jonka taivas tarjoaa. 


Kun maa kaipaa lämpöä, taivas antaa sille lämpöä; 
kun maa on vailla raikkautta ja kosteutta, saa se 
ne taivaalta. 


Taivas kulkee tietään kuin aviomies joka hankkii 
vaimolleen elantoa; 


Ja maa huolehtii emännyydestä: auttaa synnytyk- 
sissä ja antaa ravinnon niille, jotka se synnyttää. 

Katso, maa ja taivas ovat viisaita, sillä ne toimivat 
aivan kuin viisaat olennot. 

Elleivät nämä kaksi olisi iloksi toinen toisilleen, 
miksi ne muuten rakastavaisten tavoin työntyisi- 
vät lähelle toisiaan? 


Kukoistaisivatko kukat ja puut, ellei maata olisi? 
Mihin taivaan vesiä ja lämpöä yksin tarvittaisiin? 

Niin kuin Jumala asetti mieheen ja naiseen kaipuun, 
että maailma säilyisi heidän yhtymisensä kautta, 
niin asetti hän jokaisen olevaisen osaseen kaipuun 
toistensa yhteyteen. 


Päivä ja yö ovat ulkonaisesti vihamiehiä; kuitenkin 
ne molemmat palvelevat samaa tarkoitusta, 


Toinen toistaan rakastaen auttavat ne toisiaan 
toteuttamaan yhteisen tehtävänsä, 

Ilman yötä ei ihmisen olemuksella olisi mitään vas- 
taanotettavaa, ja silloin ei päivällä olisi mitään 
annettavaa.8) 


Miehen ja naisen kaksinaisuuteen sisältyvä ongelma 
johtaa vielä erääseen rakkautta ja sukupuolta koske- 
vaan tarkasteluun. Mainitsin aikaisemmin Freudin 
erehdyksestä pitää rakkautta yksinomaisesti sukupuo- 
livietin ilmauksena tai ylevöitymisenä, jolloin häneltä 
jäi huomaamatta, että pikemminkin sukupuolivietti on 
eräs rakkauden ja yhdistymisen kaipuun ilmaus. Mut- 
ta Freudin erehdys on vieläkin suurempi. Fysiologi- 
selle materialismilleen uskollisena hän näkee sukupuo- 
livietissä tuloksen alunperin kemiallista laatua ole- 
vasta ruumillisesta jännitystilasta, joka on tuskallinen 
ja pyrkii laukeamaan. Sukupuolivietin tarkoitus on 
tämän tuskallisen jännitystilan laukaisu; sukupuolinen 
tyydytys sisältyy tämän laukeamisen toteuttamiseen. 
Tämä pitäisi paikkansa, jos sukupuolivietti toimisi sa- 
maan tapaan kuin nälän tai janon vietit toimivat ihmi- 
sen ollessa nälkäinen tai janoinen. Sukupuoliviettiä 
voisi tällöin verrata kutinaan ja sukupuolista tyydy- 
tystä tämän kutinan lakkaamiseen. Jos näin olisi, olisi 
masturbaatio, itsetyydytys, ihanteellinen sukupuoli- 
vietin tyydytysmuoto. Freudilta jää, paradoksaalista 


8) R. AUT Nicholson, Rumi, Georg Allen and Unwin, 
Ltd.) London 1950, ss. 122—3. 

kyllä, kokonaan huomaamatta sukupuolisuuden sielul- 
lis-biologinen puoli: edellä mainittu miehisyyden ja 
naisellisuuden polariteetti ja pyrkimys tasoittaa tämä 
ero yhdistymällä toinen toisiinsa. Tämä merkillinen 
erehdys johtui ehkä osaksi Freudin äärimmäisestä pat- 
riarkaalisuudesta, joka sai hänet pitämään sukupuoli- 
suutta sinänsä maskuliinisena ja unohtamaan siten eri- 
tyisesti naisellisen sukupuolisuuden. Hän ilmaisee tä- 
män teoksessaan »Drei Abhandlungen zur Sexualtheo- 
rie» sanoessaan, että libido on säännöllisesti ?masku- 
liinista luonteeltaan» huolimatta siitä, onko kysymys 
miehen tai naisen libidosta. Sama asia esiintyy ratio- 
nalisoidussa muodossaan siinä Freudin teoriassa, että 
pieni poika kokee naisen kuohituksi mieheksi ja että 
nainen pyrkii etsimään korvausta eri tahoilta menet- 
tämälleen miehiselie sukupuolielimelle. Mutta nainen 
ei ole kuohittu mies. Hänen sukupuolisuutensa on ni- 
menomaan naisellista sukupuolisuutta eikä suinkaan 
»maskuliinista luonteeltaan». 

Sukupuolinen vetovoima miehen ja naisen välillä 
johtuu vain osittain tarpeesta vapautua jännityksestä; 
pääasiassa siinä on kysymys tarpeesta yhdistyä vas- 
takkaista sukupuolta olevan kanssa. Itse asiassa ei 
eroottinen kaipuu ilmene yksinomaan sukupuolisuu- 
teen rajoittuvana kaipuuna. Luonteessa voidaan 
tehdä jako miehiseen ja naiselliseen puoleen aivan sa- 
moin kuin pelkän sukupuolisuuden alueella. Miehisessä 
luonteessa on kysymys senkaltaisista ominaisuuksista 
kuin perusteellisuus, johtajuus, toimeliaisuus, kuri ja 
seikkailumieli; naisellisessa taas sellaisista kuin luova 
vastaanottavaisuus, suojelunhalu, todellisuudentaju, 

kestävyys ja äidillisyys. (On aina pidettävä mielessä, 
että jokaisessa ihmisessä on molempia luonteenpiir- 
teitä, vaikkakin painopiste on eri tapauksissa joko 
miehisissä tai naisellisissa piirteissä.) Jos miehiset 
luonteenpiirteet ovat sen vuoksi heikot, että mies 
on emotionaalisessa kehityksessään jäänyt lapsen as- 
teelle, hän hyvin usein pyrkii korvaamaan tätä puu- 
tostaan korostamalla erityisesti miehisiä sukupuo- 
li ominaisuuksiaan. Tuloksena on Don Juan, jonka on 
osoitettava miehuutensa nimenomaan sukupuolisen 
alueella, koska hän on epävarma luonteensa miehisyy- 
destä. Miehisyyden rappion äärimmäinen aste on 
sadismi (väkivallan käyttö), tosi miehuuden perversio. 
Naisellisen sukupuolisuuden heikkouden tai rappion 
merkki on joko masokismi tai omistamisen himo. 
Freudia on kritisoitu sen vuoksi, että hän yliarvioi 
sukupuolisuuden merkityksen ihmiselämässä. Tämän 
kritiikin takana on usein ollut toive saada poistetuksi 
Freudin järjestelmästä se osa, joka sovinnaisuuteen 
pitäytyvissä piireissä on aiheuttanut kritiikkiä ja vas- 
tustusta. Freud oli hyvin perillä näistä vaikuttimista ja 
taisteli juuri tämän vuoksi kiivaasti kaikkia yrityksiä 
vastaan muuttaa hänen sukupuolielämää koskeva teo- 
riansa. Itse asiassa Freudin teoria oli omana aikanaan 
luonteeltaan uskalias ja vallankumouksellinen. Mutta 
mikä piti paikkansa vuonna 1900, ei pidä paikkaansa 
enää viisikymmentä vuotta myöhemmin. Sukupuoli- 
nen käyttäytyminen on muuttunut siinä määrin, että 
Freudin teoriat eivät enää järkytä länsimaista keski- 
luokan ihmistä, ja oikeaoppiset psykoanalyytikot ereh- 
tyvät suuresti kuvitellessaan olevansa radikaaleja, kun 

he katsovat Freudin sukupuoliteorian puolustamisen 
vielä tänä päivänä olevan muka jotakin rohkeata ja 
äärimmäistä. Itse asiassa on heidän radikalisminsa 
konformismia eikä johda sellaisten kysymysten aset- 
tamiseen, joista voisi kehittyä tämän päivän yhteis- 
* kunnallisen elämän kritiikkiä. 

En siis väitä Freudin teorian virheen olevan siinä, 
että hän yliarvioi sukupuolisuuden merkityksen, vaan 
siinä, että hän ei ymmärtänyt sukupuolisuutta tar- 
peeksi syvällisesti. Hän otti vasta ensimmäisen aske- 
leen ihmisten välisten intohimojen merkityksen ha- 
vaitsemisessa; filosofisten premissiensa mukaisesti hän 
tulkitsi nämä fysiologisesti. Psykoanalyysin on tulevai- 
suudessa oikaistava ja syvennettävä Freudin näke- 
mystä siirtämällä Freudin käsitykset fysiologiselta 
tasolta biologiselle ja eksistentiaaliselle tasolle.?) 


2. Vanhempien ja lapsen välinen rakkaus 


Syntymähetkellään lapsi saattaisi tuntea kuoleman- 
pelkoa, ellei armollinen kohtalo varjelisi sitä havaitse- 
masta ja tuntemasta tuskaa äidistään ja kohdun sisäi- 
sestä olemassaolostaan eroon joutumisensa vuoksi. 


9) Freud astui itse ensi askelen tähän suuntaan myö- 
hemmissä elämän ja kuoleman viettien käsitteissään. Hä- 
nen edellistä koskeva käsityksensä (eros) synteesin ja 
yhtenäisyyden periaatteena liikkuu kokonaan toisella ta- 
solla kuin hänen libido-käsitteensä. Mutta huolimatta siitä 
tosiasiasta, että oikeaoppiset psykoanalyytikot ovat hy- 
väksyneet elämän ja kuoleman viettiä koskevan teorian, 
tämä hyväksyminen ei ole johtanut libido-käsitteen 
perusteelliseen uudistamiseen, ei ainakaan mitä tulee 
kliiniseen työhön. 

Vielä jonkin aikaa syntymän jälkeenkin se ikään kuin 
jatkaa siihenastista sikiöelämäänsä; se ei pysty erot- 
lumaan esineitä, se ei vielä ole tietoinen itsestään eikä 
ulkopuolellaan olevasta maailmasta. Se tuntee vain 
limmön ja ravinnon kaipuun, eikä osaa tehdä eroa 
llimmön ja ravinnon välillä toisaalla ja näiden lähteen, 
liidin, välillä toisaalla. Aiti o n lämpöä, äiti o n ravin- 
loa, äiti on tyydytystä ja turvallisuutta. Freudin 
sanontaan turvautuaksemme on kysymys narsistisesta 
lilasta. Ulkopuolisen maailman henkilöillä ja esineillä 
on merkitystä vain sikäli kuin ne joko tuottavat ruu- 
miin sisäiselle tilalle tyydytystä tai estävät tällaisen 
tyydytyksen. Todellista on vain se mikä on sisäpuo- 
lella; kaikki ulkopuolella oleva on todellista vain suh- 
l(eessa minun omiin tarpeisiini — ei koskaan sellaise- 
naan, omine ominaisuuksineen tai tarpeineen. 

Kun lapsi kasvaa ja kehittyy, hän oppii tuntemaan 
asioita sellaisina kuin ne ovat; ravinnon tuottama tyy- 
dytys erotetaan nisästä ja rinta äidistä. Lapsi tulee 
huomaamaan, että hänen janonsa, tyydytystä tuottava 
maito, rinta ja äiti ovat eri asioita. Hän oppii tunte- 
maan monien muidenkin asioiden ja esineiden eril- 
lisyyden ja itsenäisen olemassaolon. Tällöin hän oppii 
myös antamaan niille nimiä. Samaan aikaan hän oppii 
niitä käsittelemään; oppii että tuli polttaa ja tuottaa 
kipua, että äiti on lämmin ja miellyttävä, että puu on 
kovaa ja raskasta, että paperi on kevyttä ja sitä on 
helppo repiä. Hän oppii käsittelemään ihmisiä; että äiti 
hymyilee kun syön; että äiti ottaa minut käsivarsilleen 
kun itken; että äiti on mielissään kun olen ulostanut. 
Kaikki nämä kokemukset tiivistyvät ja keskittyvät 

yhdeksi ainoaksi kokemukseksi: minuarakaste- 
taan. Olen rakastettu koska olen äitini lapsi. Olen 
rakastettu koska olen avuton. Olen rakastettu koska 
olen kaunis, ihana. Olen rakastettu koska äiti tarvit- 
see minua. Yleisemmin sanottuna: Olenrakastet- 
tu sellaisena kuin olen, tai ehkä vielä tar- 
kemmin: olen rakastettu koska olen ole- 
massa. Tämä rakastettuna olemisen kokemus on 
luonteeltaan passiivista. Rakastettuna olemista varten 
minun ei ole puolestani tehtävä yhtään mitään — äidin 
rakkaus on ehdotonta. Minulta vaaditaan ainoastaan, 
että olen — hänen lapsensa. Äidin rakkaus on au- 
tuutta, rauhaa, sitä ei tarvitse ansaita, se ei vaadi mi- 
tään. Ja kuitenkin on äidin ehdottomalla rakkaudella 
myös kielteinen puolensa. Ei ole vain niin, että sitä ei 
tarvitse ansaita, sitä myös — ei voi ansaita, ei voi 
hankkia eikä määrätä. Jos se on olemassa, se on kuin 
autuus; ellei sitä ole, on kuin maailmasta olisi kaikki 
kauneus kadonnut — enkä minä voi tehdä mitään 
asian auttamiseksi. 

Useimpien lasten kohdalla 8—10 ikävuosiin saak- 
ka!0) on kysymys vain siitä, että heitärakaste- 
taan — että heitä rakastetaan sellaisina kuin he ovat. 
Ennen tätä ikää lapsi ei vielä itse rakasta; saamaansa 
rakkauteen hän vastaa kiitollisuudella ja iloisuudella. 
Tässä iässä lapsen kehityksessä tapahtuu eräs merkit- 
tävä muutos. Hän alkaa aavistaa, että hän pystyy itse 
rakastamaan. Ensimmäistä kertaa lapsi ajattelee an- 


10) Vrt. Sullivanin kuvausta tästä kehitysvaiheesta 
hänen teoksessaan »The interpersonal theory of psy- 
chiatry», W. W. Norton & Co., New York 1953. 

laa jotakin äidille (tai isälle), tuottaa itse jotakin — 
runon, piirustuksen tai mitä tahansa. Ensimmäistä 
kertaa lapsen elämässä tapahtuu muutos rakastettuna 
olemisesta rakastamisen suuntaan, rakkauden tuotta- 
miseen omasta takaa. Kuluu kuitenkin monta vuotta 
ennen kuin kehitys johtaa näistä ensi askeleista kyp- 
sään rakkauteen. Lopulta lapsi, joka on ehkä jo kehit- 
lynyt nuorukaiseksi tai neidoksi, vapautuu itsekeskei- 
syydestään; toinen ihminen ei ole enää hänelle vain 
väline hänen omien tarpeittensa tyydyttämiseen. Toi- 
sen ihmisen tarpeet ovat hänelle yhtä tärkeät kuin 
hänen omat tarpeensa — ne ovat tulleet jopa tärkeäm- 
miksikin. Antaminen tuottaa hänelle enemmän tyydy- 
tystä ja iloa kuin vastaanottaminen; rakastaminen on 
muodostunut hänelle tärkemmäksi kuin rakastettuna 
oleminen. Rakastaessaan hän on jättänyt taakseen sen 
yksinäisyyden ja eristyneisyyden vankilan, jonka nar- 
sistinen itsekeskeisyys loi ympärilleen. Hän tuntee 
pääsevänsä osalliseksi uudenlaisesta yhteydestä ja yh- 
teenkuuluvuudesta. Ennen muuta hän tuntee kykene- 
vänsä tuottamaan rakkautta rakastaessaan — eikä 
lunne enää olevansa riippuvainen sellaisen tavoin, joka 
kykenee vain olemaan rakastettu ja jonka tämän täh- 
den on oltava pieni, avuton, sairas tai »hyvä». Infan- 
tiilin rakkauden tunnusmerkki on tämä: »Rakas- 
tan '*koska minua rakastetaan» Kypsän 
rakkauden tunnusmerkki on tämä: »zMinuarakas- 
tetaan koska rakastan». Epäkypsä rakkaus 
sanoo: Rakastan sinua koska tarvitsen 
sinua». Kypsä rakkaus sanoo: »Tarvitsen si- 
nua koska rakastan sinua» 


Rakkauden kyvyn kehitykseen liittyy läheisesti 
rakkauden kohteen kehitys. Ensimmäisinä elinkuu- 
kausinaan ja -vuosinaan lapsi on kiintynyt erottamat- 
tomasti äitiinsä. Tämä läheinen yhteys alkaa jo ennen 
lapsen syntymää, äidin ja lapsen ollessa vielä ruumiil- 
lisestikin kuin yksi olento, vaikka he jo ovatkin kaksi 
olentoa. Syntymä muuttaa tilannetta jonkin verran, 
vaikkei niin paljon kuin miltä näyttää. Kohdun ulko- 
puolella elävä lapsi on yhä täydellisesti riippuvainen 
äidistä. Päivä päivältä se kuitenkin kasvaa riippumat- 
tomuutta kohden, se oppii kävelemään, puhumaan, 
tutkimaan maailmaa omin avuin; suhde äitiin menet- 
tää aikaisemman ehdottomuutensa ja suhde isään tulee 
yhä tärkeämmäksi. 

Ymmärtääksemme tätä siirtymistä äidistä isään mei- 
dän on tarkasteltava äidin ja isän rakkauden välillä 
vallitsevia peruseroavaisuuksia. Olemme jo puhuneet 
äidin rakkaudesta. Äidin rakkaus on olemukseltaan 
ehdotonta. Äiti rakastaa vastasyntynyttä lastaan sen 
vuoksi että tämä on hänen lapsensa, eikä sen vuoksi 
että tämä lapsi olisi saanut jotakin erikoista aikaan tai 
täyttänyt jonkin erityisen siihen asetetun toiveen. 
(Puhuessani äidin rakkaudesta ja isän rakkaudesta 
käytän näitä käsitteitä Max Weberin v»ihannetyypin» 
(Idealtypus) tai Jungin »alkutyypin» (Archetypus) 
merkityksessä, enkä tarkoita sitä, että jokainen äiti ja 
isä rakastaisi juuri tällä tavoin. Puhun siis lähinnä isäl- 
lisestä ja äidillisestä periaatteesta, jota isä ja äiti per- 
sonoivat.) Ehdoton rakkaus vastaa erästä ihmisen — 
ei vain lapsen, vaan myös aikaihmisen — syvintä tar- 
vetta; toisaalta sisältyy rakastettuna olemiseen ansion 

vuoksi, että on osoittautunut rakkauden arvoiseksi, 
aina jotakin epäilyttävää: ehkäpä minä en miellyttä- 
nyt sitä henkilöä, jonka halusin rakastavan minua, eh- 
kä tämä tai joku muu — aina on olemassa pelko rak- 
kauden menettämisestä. » Ansaittu» rakkaus synnyttää 
helposti katkeran tunteen siitä, että minua ei rakasteta 
sellaisena kuin olen, vaan yksinomaan sen vuoksi, että 
satun miellyttämään, että viime kädessä minua ei ra- 
kasteta lainkaan, vaan käytetään vain hyödyksi. Ei 
ihme, että me kaikki kaipaamme osaksemme äidillistä 
rakkautta, ei vain lapsina vaan myös aikuisina. Useim- 
milla lapsilla on onni saada osakseen aitoa äidin rak- 
kautta (missä määrin, tähän palaamme myöhemmin). 
Aikuisena on tämänkaltaisen rakkauden tarve paljon 
vaikeampi tyydyttää. Parhaimmillaan se aina sisältyy 
osana normaaliin eroottiseen rakkauteen: usein se saa 
ilmauksensa uskonnossa ja vielä useammin tietyissä 
neuroositiloissa. 

Suhde isään on suuresti erilainen. Äiti on meidän 
alkukotimme, luontoa, maaperä, valtameri; isä ei 
edusta mitään tämänkaltaista luonnollista kotia. Lap- 
sen ensimmäisinä elinvuosina isän ja lapsen välinen 
yhteys on vähäinen, eikä isän merkitystä lapselle voi 
verrata äidin merkitykseen. Mutta vaikkei isä edusta 
luonnollista elämänpiiriä, edustaa hän inhimillisen ole- 
massaolon toista puolta, ajatuksen maailmaa, ihmisen 
omien aikaansaannosten, lain ja järjestyksen, kurin ja 
myös seikkailun maailmaa. Isä on henkilö, joka opet- 
taa lasta, osoittaa hänelle maailmaan johtavan tien. 

Edellä mainittuun liittyy läheisesti elämän yhteis- 
kunnallinen ja taloudellinen puoli. Kun historian ku- 

lussa päädyttiin yksityisomaisuuteen ja tämä omaisuus 
saattoi siirtyä perintönä yhdelle pojista, isä alkoi kat- 
sella, kenelle pojistaan hän jättäisi omaisuutensa. 
Luonnollisesti tämä oli oleva se, jonka isä arvioi sopi- 
vimmaksi seuraajakseen, se poika, joka oli eniten hä- 
nen kaltaisensa ja josta hän sen vuoksi piti eniten. Isän 
rakkaus on ehdollista rakkautta. Sen periaate kuuluu: 
» Minä rakastan sinua, k osk a sinä toteutat minun toi- 
veeni, koska sinä teet velvollisuutesi, koska sinä olet 
kaltaiseni.» Myös isän ehdollisessa rakkaudessa, sa- 
moin kuin äidin ehdottomassa rakkaudessa, on mah- 
dollista erottaa sen kielteinen ja myönteinen puoli. 
Isän rakkauden kielteinen puoli on se yksinkertainen 
tosiasia, että se on ehdollinen, että se voidaan menet- 
tää, ellei toimita niin kuin on toivottu toimittavan. 
Isän rakkauden olemukseen kuuluu, että tottelevai- 
suudesta tulee keskeinen hyve, että tottelemattomuus 
on suurin synti — ja isän rakkauden menettäminen 
sen rangaistus. Mutta isän rakkauden myönteinen 
puoli on yhtä tärkeä. Koska tämä rakkaus on ehdol- 
linen, minä voin ansaita sen, minä voin tehdä jotakin 
päästäkseni siitä osalliseksi; isän rakkaus ei ole mah- 
dollisuuksieni ulkopuolella niinkuin äidin rakkaus on. 

Sekä äidin että isän asenteet lapseen vastaavat lap- 
sen omia tarpeita. Lapsi tarvitsee äidin ehdotonta rak- 
kautta ja huolenpitoa niin ruumiinsa kuin sielunsakin 
puolesta. Kuudennen ikävuotensa jälkeen lapsi alkaa 
kaivata isän rakkautta, isän auktoriteettia ja ohjausta. 
Aidin tehtävänä on opettaa lasta ja ohjata häntä sel- 
viämään niistä vaikeuksista, joiden pariin hän joutuu 
siinä yhteiskunnassa, jonka keskuuteen hän on synty- 

nyt. Ihannetapauksessa äidin rakkaus ei yritä estää 
lasta kasvamasta kohti täysi-ikäisyyttä, ei yritä pal- 
kita häntä hänen avuttomuudestaan. Äidin pitäisi luot- 
taa elämään eikä olla liian levoton ja tartuttaa siten 
omaa levottomuuttaan lapseensakin. Hänen tulisi hy- 
väksyä se tosiasia, että lapsesta tulee riippumaton ja 
aikanaan kokonaan hänestä erillistä elämää elävä itse- 
näinen yksilö. Isän rakkauden tulisi taas seurata pe- 
riaatteiden ja odotusten johtotähtiä; sen pitäisi olla 
kärsivällistä ja suvaitsevaista eikä uhkailuun ja käske- 
miseen perustuvaa. Sen tulisi herättää aikuiseksi kas- 
vavassa lapsessa luottamus omiin voimiin ja sallia hä- 
nen lopulta kehittyä omaksi auktoriteetikseen, isän 
auktoriteetista näin vapautuen. 

Kypsä ihminen päätyy lopulta siihen, että hänestä 
tulee tavallan itse oma äitinsä ja isänsä. Hänen äidil- 
linen omatuntonsa sanoo hänelle: »Ei ole mitään syntiä 
eikä rikosta, mikä voisi estää minua rakastamasta si- 
nua ja toivomasta sinulle kaikkea hyvää». Isällinen 
omatunto sanoo hänelle: »Sinä teit väärin etkä voi olla 
hyväksymättä tiettyjä väärin tekemisestäsi aiheutuvia 
seuraamuksia, ja ennen muuta sinun on muutettava 
tapasi, jos haluat minun rakastavan sinua». Kypsä 
ihminen on vapautunut ulkonaisista äiti- ja isä- 
hahmoistaan ja on pystyttänyt ne omaan sieluunsa. 
Hän ei silti ole pystyttänyt niitä sieluunsa, niinkuin 
Freudin super-ego edellyttää, omaksumalla äi- 
tinsä ja isänsä sellaisinaan sisäisiksi auktoriteeteik- 
seen, vaan perustaen äidillisen omantuntonsa omaan 
kykyynsä rakastaa ja isällisen omantuntonsa omaan 
harkinta- ja arvostelukykyynsä. Lisäksi kypsä ihmi- 

nen rakastaa sekä äidillisen et t ä isällisen omantun- 
tonsa puitteissa, huolimatta siitä että nämä näyttävät 
olevan ristiriidassa toistensa kanssa. Jos hän pitäytyisi 
vain isälliseen omaantuntoonsa, hänestä tulisi kova ja 
epäinhimillinen. - Jos hän pitäytyisi vain äidilliseen 
omantuntoonsa, hän voisi helposti menettää arvoste- 
lukykynsä ja estää sekä itseään että toisia kehitty- 
mästä kypsyyttä kohti. 

Edellä esitetty kehitys äitikeskeisestä kiintymyk- 
sestä isäkeskeiseksi kiintymykseksi ja näiden lopulta 
tapahtuva sopusointuinen yhtyminen on kaiken mie- 
lenterveyden ja kypsyyteen kehittymisen perusehto. 
Jos tämä kehitys jää kesken, ihminen ajautuu neu- 
roosiin. Tämän ajatuksen tarkempi kehittely ei kui- 
tenkaan kuulu enää tämän kirjan puitteisiin. Muuta- 
mat lyhyet selventävät huomautukset ovat silti tar- 
peen. 

Eräs neuroottisen kehityksen syy voi piillä siinä to- 
siasiassa, että pojalla on rakastava, mutta samalla liian 
huolehtivainen tai hallitseva äiti ja heikko ja välinpi- 
tämätön isä. Hän saattaa tällöin varhain kiintyä äi- 
tiinsä niin voimakkaasti, että on tästä aikuisenakin 
riippuvainen. Hän joutuu helposti avuttomuuden tun- 
teen valtaan, on suuresti huolenpidon, suojan ja hel- 
lyyden tarpeessa ja on vailla isällisiä ominaisuuksia 
— kuria, riippumattomuutta ja kykyä selvitä itse asi- 
oistaan. Hän saattaa etsiä jokaisessa tapaamassaan ih- 
misessä äitihahmoa, olkoot nämä sitten naisia tai myös 
voimakkaita ja vaikutusvaltaisia miehiä. Jos äiti taas 
on kylmä ja hallitseva, poika voi joko siirtää äidillisen 
suojantarpeensa kohdistumaan isään tai myöhempiin 

isähahmoihin — jolloin lopputulos on hyvin lähellä 
äskeistä tapausta — tai pojasta saattaa kehittyä yksi- 
puolisesti isällisten ominaisuuksien ihminen, yksipuo- 
linen lain, järjestyksen ja auktoriteetin ihminen, joka 
on kykenemätön odottamaan tai ottamaan keneltäkään 
vastaan ehdotonta rakkautta. Tämä kehitys on sitäkin 
ilmeisempi, jos pojan isä on auktoritatiivinen ja sa- 
malla voimakkaasti kiintynyt poikaansa. Kaikille näil- 
le neuroottisille tapauksille on ominaista, että joko 
isällinen tai äidillinen periaate jää kehityksessään 
puolitiehen tai — milloin on kysymys vaikeamman 
asteisesta neuroottisuudesta — äidin ja isän hahmot 
sekoitetaan sekä ulkopuolella oleviin henkilöihin että 
sisäisiin roolihahmoihin. 

Tarkemmat tutkimukset saattavat osoittaa, että tie- 
tynlaiset neuroosit, esimerkiksi pakkoneuroosi, kehit- 
tyvät lähinnä yksipuolisen isä-keskeisyyden seuraa- 
muksena, kun taas esimerkiksi hysteria, alkoholismi, 
epäitsenäisyys ja kyvyttömyys asennoitua elämään 
realistisesti sekä depressiotilat ovat seurausta yksi- 
puolisesta äiti-keskeisyydestä. 


3. Rakkauden kohteet 


Rakkaus ei ole ensisijaisesti suhde johonkin tiettyyn 
henkilöön; rakkaus on asenne, ihmisen koko luon- 
netta sävyttävä suhtautumistapa maailmaan kokonai- 
suudessaan eikä vain yhteen ainoaan rakkauden »koh- 
teeseen». Jos ihminen rakastaa vain yhtä ainoata toista 
ihmistä ja on välinpitämätön muita kanssaihmisiään 

kohtaan, hänen rakkautensa ei ole rakkautta vaan 
pelkkää biologista liittymistä tuohon toiseen henkilöön 
(sym-biosis) tai sitten itserakkautta laajennetussa 
muodossaan. Kuitenkin useimmat ihmiset kuvittelevat, 
että juuri kohde määrää rakkauden eikä kyky rakas- 
taa. Itse asiassa he luulevat lisäksi, että juuri se on 
heidän rakkautensa suuruuden paras todistus, että he 
— eivät rakasta ketään muuta kuin tuota »rakastettua» 
henkilöä. Tästä harhakäsityksestä on edellisillä sivuilla 
jo ollut puhe. Koska ei ymmärretä, että rakkaus on 
vaikuttamista, sielun voima, uskotaan että ainoa mikä 
on tarpeen on löytää »se oikea»— ja että kaikki sujuu 
tämän jälkeen itsestään. Tätä voidaan verrata sellaisen 
ihmisen asenteeseen, joka haluaa maalata, mutta joka 
sen sijaan että opettelisi maalaamaan, väittää että hän 
vain odottaa sopivaa kohdetta ja että hän kyllä heti 
maalaa erinomaisesti, kunhan hän vain tapaa tuon 
odottamansa kohteen. Jos minä todella rakastan jota- 
kin tiettyä ihmistä, minä rakastan kaikkia ihmisiä, mi- 
nä rakastan koko maailmaa, koko elämää. Jos minä 
saatan jollekin ihmiselle sanoa: »minä rakastan sinua», 
minun pitää voida sanoa: »minä rakastan sinussa jo- 
kaista ihmistä, minä rakastan sinun kauttasi koko 
maailmaa, minä rakastan sinussa myös itseäni». 

Kun sanotaan, että rakkaus on suhtautumistapa, 
jonka kohteena on koko maailma eikä vain tietty yksi 
ainoa henkilö, tämä ei merkitse sitä, etteikö rakkauden 
eri lajien välillä vallitsisi eroja sen mukaan, mikä kul- 
loinkin on rakkauden kohteena. 

a. Lähimmäisenrakkaus 


Se rakkauden laji, johon kaikki muut rakkauden 
lajit pohjautuvat, on lähimmäisenrakkaus. 
Tällä tarkoitan kaikkiin inhimillisiin olentoihin ero- 
tuksetta kohdistuvaa vastuuntuntoa, huolenpitoa, kun- 
nioitusta ja tietoa, siis halua edistää toisten elämää. 
Tämä on se rakkauden laji, jota Raamattu tarkoittaa 
sanoessaan: rakasta lähimmäistäsi niinkuin itseäsi. Lä- 
himmäisenrakkaus on kaikkien inhimillisten olentojen 
rakastamista; sen tuntomerkkinä on kaiken erityisrak- 
kauden poissulkeminen. Jos kykyni rakastaa on riit- 
tävästi kehittynyt, en voi olla rakastamatta lähim- 
mäisiäni. Lähimmäisenrakkauteen liittyy kokemus 
kaikkien ihmisten välisestä yhteydestä, inhimillisestä 
solidaarisuudesta, inhimillisestä ykseydestä. Lähim- 
mäisenrakkauden pohjalla on tunne siitä, että me 
olemme kaikki yhtä. Kykyihin, älyyn ja tietoon perus- 
tuvat erot ovat yhdentekeviä verrattuna siihen inhi- 
milliseen perusolemukseen, joka on kaikilla ihmisillä 
yksi ja sama. Voidakseni tuntea tämän inhimillisen pe- 
rusyhteyden minun on tunkeuduttava pintakerroksista 
ihmisen sisimpään. Jos pysähdyn toisessa ihmisessä 
vain hänen pintakerroksiinsa, havaitsen hänessä lähin- 
nä vain sellaista, mikä erottaa meidät toisistamme. 
Jos tunkeudun toisen ihmisen olemuksen sisimpään 
asti, havaitsen meidän olevan yhtä, veljiä. Tällainen 
suhde keskuksesta keskukseen — pinnallisten suhtei- 
den sijasta — on »keskeinen suhde». Tai kuten Simone 
Weil kauniisti asian ilmaisee: »Samat sanat (esim. 
mies sanoo vaimolleen: »minä rakastan sinua») voivat 

olla joko kuluneet tai aivan ainutlaatuiset riippuen 
siitä, millä tavalla ne lausutaan. Ja tapa millä ne lau- 
sutaan riippuu taas puolestaan siitä, miten syvistä ole- 
muksemme kerroksista ne ovat peräisin. Tahto ei mah- 
da siinä mitään. Ja merkillisen yhtäpitävyyden ansios- 
ta ne kuulijassa koskettavat samaa sielun kerrostu- 
maa. Siten kuulija voi, jos hänellä on arvostelukykyä, 
päätellä minkä arvoiset nämä sanat ovat.»!!) 
Lähimmäisenrakkaus on rakkautta samankaltaisten 
kesken: mutta vaikka me olemme samankaltaisia em- 
me aina ole samassa asemassa; sikäli kuin me olemme 
inhimillisiä olentoja, olemme kaikki avun tarpeessa. 
Tänään minä, huomenna sinä. Mutta tämä avun tarve 
ei merkitse sitä, että toinen on avuton ja toinen mah- 
tava. Avuttomuus on ohimenevää; normaalitila on sei- 
soa omilla jaloillaan ja tulla omin avuin toimeen. 
Lähimmäisenrakkaus on ensi kädessä avuttoman ra- 
kastamista, puutteessa olevan rakastamista, vieraana 
vaeltavan rakastamista. Ei ole mitenkään erikoista ra- 
kastaa omaa lihaansa ja vertaan olevia. Eläimetkin ra- 
kastavat pienokaisiaan ja pitävät niistä huolta. Avuton 
rakastaa sitä, josta hän on riippuvainen; lapsi rakastaa 
vanhempiaan, koska on näistä riippuvainen. Vasta sil- 
loin alkaa olla kysymys tosi rakkaudesta, kun rakas- 
tetaan niitä, joista ei ole mitään hyötyä. On merkit- 
tävää, että Vanhan Testamentin lähimmäisenrakkau- 
den keskeinen kohde on köyhä, vieras, leski ja orpo, 
lopulta myös kansakunnan vihollinen, egyptiläinen ja 
edomiittilainen. Tuntiessaan myötätuntoa avutonta 


28) Simone Weil, Painovoima ja armo, Otava, Keuruu 
1957 s. 99. 

kohtaan alkaa ihminen tuntea rakkautta lähimmäis- 
tään kohtaan; itseäänkin rakastaessaan ihminen rakas- 
taa avun tarpeessa olevaa, heikkoa ja epävarmaa inhi- 
millistä olentoa. Myötätuntoon sisältyy tietoa ja tunne 
yhtäläisyydestä. »Te tunnette vieraan sydämen», sano- 
taan Vanhassa Testamentissa, »sillä te olitte vieraita 
Egyptin maassa;... sen vuoksi rakastakaa vieras- 
ta!»12) 


b. Äidinrakkaus 


Olemme jo tarkastelleet äidinrakkautta kappaleessa, 
jossa oli nimenomaan kysymys äidin ja isän rakkau- 
den välisestä erosta. Totesimme tällöin äidin rakkau- 
den olevan ehdotonta lapsen elämän ja hänen tarpeit- 
tensa hyväksymistä. Tähän on kuitenkin tehtävä eräs 
tärkeä lisäys. Lapsen elämän hyväksymiseen kuuluu 
kaksi eri puolta; toinen niistä on huolenpito ja vastuu 
lapsen elämälle ja kasvulle ehdottoman välttämättö- 
mistä seikoista. Toinen niistä menee pitemmälle. Siinä 
on kysymys lapsen rakkauden herättämisestä elämää 
kohtaan, niin että hän saattaa tuntea: on hyvä olla 
elämässä, on hyvä olla pieni poika tai tyttö, on hyvä 
olla ja elää tämän maan päällä! Nämä äidinrakkauden 
molemmat puolet on ilmaistu sangen havainnollisesti 
Raamatun luomiskertomuksessa. Jumala luo maailman 
ja ihmisen. Tämä vastaa yksinkertaista olemassaolon 
hyväksymistä ja huolenpitoa siitä. Mutta Jumala ei 


12) Saman ajatuksen on Hermann Cohen ilmaissut 
teoksessaan »Religion der Vernunft aus den Ouellen des 
Judentums, 2. painos, J. Kaufmann Verlag, Frankfurt 
am Main 1929, s. 168 ss. 

pysähdy tähän: »Ja Jumala katsoi kaikkea, mitä hän 
tehnyt oli, ja katso, se oli sangen hyvää». Äidinrak- 
kauden kohdalla toinen aste merkitsee lapsen saatta- 
mista tuntemaan, että on hyvä olla syntynyt tähän 
maailmaan; äiti herättää lapsessa rakkauden 
elämää kohtaan eikä ainoastaan halun säilyä 
elossa. Tätä vastaa eräs toinen raamatullinen vertaus- 
kuva. Luvattu maa (maa on aina äidin symboli) kuva- 
taan maaksi, joka »vuotaa maitoa ja hunajaa». Maito 
symbolisoi rakkauden ensimmäistä puolta, huolen- 
pitoa ja hyväksymistä. Hunaja symbolisoi elä- 
män — suloisuutta, elämän rakastamista ja elä- 
mänriemua. Useimmat äidit pystyvät tarjoamaan 
»maitoa», mutta vain perin harvat »hunajaa» tä- 
män lisäksi. Kyetäkseen tarjoamaan lapselleen mai- 
don lisäksi myös hunajaa äidin on oltava ei ainoas- 
taan »hyvä äiti» vaan onnellinen ihminen — ja 
näin on vain harvojen kohdalla. Aidin vaikutusta lap- 
seen on vaikea yliarvioida. Äidin elämää kohtaan tun- 
tema rakkaus on yhtä tarttuvaa kuin hänen elämän- 
pelkonsa. Molemmilla asenteilla on suuri vaikutus 
lapsen koko myöhemmälle kehitykselle; niinpä onkin 
mahdollista tehdä ero niiden lasten — ja aikuisten — 
välillä, jotka ovat saaneet osakseen vain »maitoa» ja 
niiden välillä, jotka ovat saaneet osakseen »maitoa ja 
hunajaa». 

Vastakohtana lähimmäisenrakkaudelle ja erootti- 
selle rakkaudelle, jotka ovat rakkautta samankaltais- 
ten kesken, äidin ja lapsen välinen suhde on luonnos- 
taan epätasainen ja yksipuolinen, koska toinen osa- 
puoli on jatkuvasti avun tarpeessa ja toinen taas jat- 

kuvasti avun antaja. Tästä äidinrakkauden epäitsek- 
kcäästä luonteesta johtuu, että sitä pidetään rakkauden 
korkeimpana ilmentymänä, pyhimpänä kaikista inhi- 
millisistä tunnesuhteista. Näyttää kuitenkin siltä, että 
liidinrakkauden todellinen olemus ei ilmene niinkään 
siinä rakkaudessa, jota äiti tuntee pientä kehtolasta 
kohtaan, vaan siinä rakkaudessa, jota hän osoittaa 
kasvavaa lasta kohtaan. Itse asiassa valtaosa äitejä on 
rakastavia äitejä niin kauan kuin lapsi on pieni ja ko- 
konaan heistä riippuvainen. Useimmat äidit toivovat 
itselleen lapsia, ovat onnellisia synnytettyään maail- 
maan pienen lapsen ja haluavat mielellään pitää lap- 
sesta huolta. Tämä kaikki siitä huolimatta, että he 
eivät »saa» lapselta tästä juuri minkäänlaista muuta 
vastalahjaa kuin lapsen kasvoja ajoittain kirkastavan 
hymyn tai tyytyväisen ilmeen. Näyttää siltä että 
tämänkaltainen rakkaus perustuu ainakin osaksi vais- 
toihin, jotka ovat yhteisiä sekä naaraseläimille että 
ihmisäideille. Miten suuri tämän vaistomaisen perus- 
tan osuus onkin, tämänkaltaiseen äidinrakkauteen 
sisältyy myös erityisesti inhimillisiä piirteitä. Eräs 
näistä on äidinrakkauteen usein liittyvä narsistinen 
piirre. Koska lapsi tunnetaan yhä osaksi itseä, äiti 
saattaa tyydyttää rakkaudessaan ja ihastuksessaan 
lasta kohtaan omaan itseensä kohdistuvaa rakkautta. 
Eräs toinen piirre liittyy äidin vallitsemisen tai omis- 
tamisen haluun. Koska lapsi on avuton ja kokonaan 
hoivaajansa armoilla, tyydyttää tällaisen olennon tar- 
peista huolehtiminen kuin itsestään hallitsemaan tai- 
puvaisen tai omistamisenhaluisen naisen viimeksi 
mainittuja tarpeita. 

Niin yleisiä kuin tämänkaltaiset äidinrakkauden 
piirteet ovatkin, lienevät ne vähemmän tärkeitä ja 
yleisiä kuin eräs kolmas piirre, jota voidaan kutsua 
transcendenttiseksi tarpeeksi. Tämä transcendenttinen 
tarve on eräs ihmisen perustavimpia tarpeita. Se liit- 
tyy hänen itsetietoisuuteensa, siihen tosiseikkaan, että 
ihminen ei ole tyytyväinen osaansa pelkkänä luotuna, 
että hän ei hyväksy itseään pelkäksi arpanopaksi, joka 
on sattumoisin vierähtänyt noppapikarista. Hän 
haluaa tuntea olevansa luoja, olento joka saattaa ylit- 
tää hänelle muka säädetyn passiivisen osan olla vain 
luontokappale. On monia keinoja tyydyttää tätä luo- 
misen tarvetta; luonnollisin ja myös helpoin näistä on 
äidin lapseensa kohdistama rakkaus ja huolenpito. Äiti 
ylittää passiivisen luodun osansa lapsessaan, hänen 
rakkautensa lasta kohtaan antaa hänen elämälleen 
suunnan ja merkitystä. (Miehen pyrkimys ylittää pas- 
siivinen osansa esiintymällä valmistamiensa tuotteiden 
tai keksimiensä ajatusten luojana perustuu hänen ky- 
kenemättömyyteensa tyydyttää transcendenttista tar- 
vettaan synnyttämällä lapsia.) 

Mutta lapsen on kehityttävä ja kasvettava. Lapsen 
on irtauduttava sidonnaisuudestaan äidin kohtuun ja 
äidin rintaan; sen on lopulta tultava täysin erilliseksi 
inhimilliseksi olennoksi. Aidinrakkauden tärkein 
puoli onkin huolehtia lapsen kasvamisesta, ja tämä 
merkitsee sen seikan haluamista, että lapsen on irtau- 
duttava äidistään. Tässä piilee äidinrakkauden ja 
eroottisen rakkauden suurin eroavuus. Eroottisessa 
rakkaudessa kaksi aikaisemmin toisistaan erillään 
ollutta ihmistä tulee yhdeksi. Äidinrakkaudessa kaksi 

yhdessä ollutta eroaa toisistaan. Äidin ei pidä ainoas- 
taan sallia vaan myös haluta ja auttaa lapsen irtautu- 
mista sidonnaisuudestaan häneen. Vasta tässä vai- 
heessa äidinrakkaus todella joutuu koetukselle, koska 
nyt äidiltä vaaditaan tosi epäitsekkyyttä, kykyä antaa 
kaikkensa ilman että saa vastalahjaksi muuta kuin 
toivon, että rakastettu lapsi on onnellinen. Tämä on 
myös se vaihe, jossa monien äitien rakastamisen kyky 
pettää. Narsistinen, hallitsemaan taipuvainen ja omis- 
tamisenhaluinen nainen voivat onnistua »rakastavan» 
äidin osassa niin kauan kuin lapsi on pieni. Myöhem- 
min, lapsen ollessa asteittain irtautumassa äidistään, 
onnistuu äidinrakkaus vain, jos sitä edustaa nainen, 
joka on onnellisempi voidessaan antaa kuin ottaa, jolla 
on painopisteensä vankasti omassa itsessään. 

Kasvavaan lapseen kohdistuva äidinrakkaus, rak- 
kaus joka ei halua mitään itselleen; on ehkä vaikein 
kaikista rakkauden lajeista ja sitä pettävämpi, koska 
äidin on niin helppo rakastaa lastaan tämän ollessa 
pieni ja avuton. Mutta juuri tästä vaikeudesta johtuu, 
että nainen voi olla tosi rakastava äiti vain jos hän 
osaarakastaa; jos hän kykenee rakastamaan mies- 
tään, toisia lapsia, vieraita ihmisiä, kaikkia inhimilli- 
siä olentoja. Nainen, joka ei pysty tämänkaltaiseen 
rakkauteen, voi olla erinomainen äiti niin kauan kuin 
hänen lapsensa on pieni, mutta hän ei osaa antaa sel- 
laista rakkautta, mikä paljastuu halussa auttaa lasta 
oman elämän alkuun — eikä rakastaa lasta senkin jäl- 
keen, kun tämä irtautuminen on tapahtunut. 


c. Eroottinen rakkaus 


Lähimmäisenrakkaus on rakkautta samankaltaisten 
kesken; äidinrakkaus on avuttomaan kohdistuvaa 
rakkautta. Niin erilaisia kuin nämä kaksi ovatkin, on 
niille yhteistä se, että niiden luonteeseen ei kuulu 
rajoittuminen yhteen ainoaan henkilöön. Jos rakastan 
lähimmäistäni, rakastan kaikkia lähimmäisiäni; jos 
rakastan lastani, rakastan kaikkia lapsiani; ja vieläkin 
enemmän, rakastan kaikkia lapsia, kaikkia jotka ovat 
apuni tarpeessa. Eroottinenrakkaus on näiden 
molempien rakkauden lajien vastakohta. Siinä on 
kysymys = pyrkimyksestä = täydellisen yhtymiseen, 
yhteyden muodostamiseen tietyn toisen henkilön 
kanssa. Se on luonteeltaan yhteen ainoaan kohteeseen 
rajoittuva; se on ehkä myös harhaanjohtavin kaikista 
rakkauden lajeista. 

Ennen muuta se sekoitetaan usein »rakastumisen» 
purkauksenomaiseen kokemukseen, äkilliseen esteiden 
poistumiseen kahden toisilleen siihen asti vieraan 
ihmisen väliltä. Mutta tämä äkillisen läheisyyden 
kokeminen on, kuten aikaisemmin mainittiin, luon- 
teeltaan ohimenevää. Sen jälkeen kun vieraasta on 
tullut tuttu, ei rakastavien välillä enää ole mitään 
esteitä mitkä pitäisi poistaa, eikä myös mitään yllä- 
tyksenomaisesti saavutettavaa läheisyyden elämystä. 
»Rakastettu» tunnetaan yhtä hyvin kuin tunnetaan 
itsensä. Tai pikemminkin — on parempi sanoa näin 
— hänet tunnetaan yhtä heikosti. Jos toinen ihminen 
opittaisiin tuntemaan syvällisemmin, jos opittaisiin 
tuntemaan toisen persoonallisuuden ääretön syvyys, ei 

tämä toinen tulisi koskaan kovin tutuksi — ja estei- 
den poistumisen ihme saattaisi toteutua joka päivä 
uudestaan ja uudestaan. Mutta useimpien ihmisten 
kohdalla käy niin, että he ovat mielestään piankin 
perillä itsestään ja toisista, koska tämä perehtyminen 
pysähtyy heillä ihmisen pintakerroksiin. Läheisyys 
merkitsee heille ensisijaisesti vain sukupuoliyhteyttä 
toisen kanssa. Koska he kokevat toisen ihmisen erilli- 
syyden lähinnä fyysisenä erillisyytenä, merkitsee fyy- 
sinen yhtyminen heille vapautumista erillisyydestä. 
On eräitä muitakin keinoja, jotka monille ihmisille 
merkitsevät erillisyydestä vapautumista. Puhua omista 
henkilökohtaisista asioistaan, omista toiveistaan ja 
huolistaan, tuoda esiin omia lapsellisuuksiaan, osoit- 
taa harrastavansa samoja asioita kuin toisetkin har- 
rastavat — kaiken tämän kuvitellaan merkitsevän 
vapautumista omasta erillisyydestä. Pidetäänpä vihan- 
purkauksiakin ja täydellistä estottomuutta erityisenä 
läheisyyden osoituksena, mikä selittänee aviopuolisoi- 
den kesken usein tavattavan nurinkurisen taipumuk- 
sen paljastaa toisilleen sisintään ainoastaan vuoteessa 
tai aviollisten riitojen purkauksissa. Kaikki nämä 
läheisyyden muodot käyvät kuitenkin ajan kuluessa 
yhä harvinaisemmiksi. Seurauksena on rakkauselä- 
myksen etsiminen uuden vieraan ihmisen kanssa. Jäl- 
leen vieras muuttuu »läheiseksi», jälleen koetaan ra- 
kastamisen huumaava ja kiihkeä onnenkausi, ja 
jälleen tämä kaikki vähitellen häipyy päättyen 
lopulta taas uuden valloituksen, taas uuden rakkauden 
kuvitelmaan — johon aina liittyy usko siihen, että 
uusi rakkaus tulee olemaan erilainen kuin kaikki 

aikaisemmat. Että tämänkaltaiset kuvitelmat ovat 
niin yleisiä, johtuu suurelta osalta sukupuolivietin 
harhauttavasta luonteesta. 

Sukupuolinen —viettymys tähtää yhtymiseen — 
mutta siinä ei silti ole kysymys vain fyysisestä tar- 
peesta, pelkästä tuskallisen jännitystilan laukaisemi- 
sesta. Yksinäisyyden pelko, valloittamisen tai valloite- 
tuksi tulemisen halu, turhamaisuus, loukkaamisenhalu 
ja hävittämisenkin halu — kaikki nämä voivat esiin- 
tyä sukupuolivietin kiihokkeina aivan kuten rakkaus- 
kin. Näyttää siltä että sukupuolivietti voi helposti liit- 
tyä miltei mihin tahansa voimakkaaseen tunteeseen ja 
että rakkaus on vain yksi näistä. Koska useimpien 
ihmisten mielessä rakkaus liittyy erottamatta juuri 
sukupuoliviettiin, erehtyvät he pitämään fyysistä 
vetovoimaa rakkautena. Milloin rakkaus toimii suku- 
puolisen yhtymisen kaipuun herättäjänä, fyysinen 
suhde on vailla himoa ja valloittamisen tai valloite- 
tuksi tulemisen halua, mutta sisältää sen sijaan paljon 
hellyyttä. Ellei fyysisen yhtymisen herättäjänä toimi 
rakkaus, ellei eroottinen rakkaus ole samalla lä- 
himmäisenrakkautta, se ei koskaan johda muu- 
hun kuin orgastiseen ja ohimenevään yhtymi- 
seen. Sukupuoliyhteys luo hetkeksi kuvitelman 
yhtymisestä. Ilman rakkautta tämä »yhtyminen» jät- 
tää siihen osallistuneet kuitenkin yhtä vieraiksi toi- 
silleen kuin mitä he olivat ennen sukupuoliyhteyttä — 
joskus se saattaa heidät lisäksi häpeämään tai myös 
vihaamaan toinen toistaan, koska he tuntevat toisensa 
illuusion haihduttua vieläkin vieraammiksi kuin aikai- 
semmin. Hellyys ei suinkaan ole, kuten Freud uskoi, 

sukupuolivietin ylevöitymisen tulosta; hellyys on 
lähimmäisenrakkauden välitöntä ilmausta, ja sitä 
saattaa esiintyä rakkauden sekä fyysisissä että ei-fyy- 
sisissä muodoissa. 

Eroottiselle rakkaudelle on ominaista, että sen 
kohde on rajoitettu, aivan toisin kuin on laita lähim- 
mäisenrakkauden ja äidinrakkauden. Tämä seikka 
antaa aihetta tarkastella sitä hieman lähemmin. Eroot- 
tisen rakkauden kohteen rajoittuneisuus käsitetään 
usein väärin omistamisenhaluksi. On yleistä että kaksi 
ihmistä »rakastaa» toinen toistaan, mutta ei ketään 
muuta. Heidän rakkautensa on tällöin itserakkautta 
kaksin, egotismia ä d eu x; he ovat kaksi ihmistä jotka 
samaistavat itsensä toistensa kanssa ja ratkaisevat 
erillisyyden ongelman laajentamalla yhden yksilön 
käsittämään kaksi ihmistä. He uskovat voittaneensa 
yksinäisyyden, mutta koska he ovat irrottautuneet 
muiden ihmisten yhteydestä, jäävät he toisilleenkin 
vieraiksi, heidän kokemansa yhteys on pelkkä kuvi- 
telma. Eroottinen rakkaus on kohteeltaan rajoittunut, 
mutta toisessa ihmisessä rakastetaan kaikkia ihmisiä, 
kaikkia eläviä olentoja. Se on rajoittunutta vain siinä 
mielessä, että minun on mahdollista sulautua täysin 
yhteen vain yhden ainoan toisen ihmisen kanssa. 
Eroottinen rakkaus sulkee rakkauden muihin ihmisiin 
ulkopuolelleen vain sikäli kuin on kysymys erootti- 
sesta yhteensulautumisesta, täydellisestä kahden ihmi- 
sen elämän yhteenliittämisestä — ei sen sijaan lähim- 
mäisenrakkautta. 

Jos eroottisessa rakkaudessa on todella kysymys 
rakkaudesta, täyttää se erään ehdon: että minun rak- 

kauteni kumpuaa minun olemukseni syvimmistä ker- 
roksista — ja kohdistuu samoin toisen, rakastamani 
ihmisen perusolemukseen. Syvimmältä olemukseltaan 
kaikki inhimilliset olennot ovat yhtä. Me olemme 
kaikki osia yhdestä; me olemme yksi. Näin ollen ei 
sillä seikalla pitäisi olla mitään merkitystä, kuka sat- 
tuu olemaan meidän rakkautemme kohde. Rakkau- 
den pitäisi oleellisesti riippua tahdosta, päätöksestä 
liittää oma elämäni täydellisesti yhteen toisen ihmisen 
elämän kanssa. Tähän käsitys avioliiton purkamatto- 
muudesta itse asiassa perustuukin. Tähän perustuvat 
myös ne monet perinteelliset avioliittomuodot, joissa 
osapuolet eivät itse valitse kumppaniaan, vaan valin- 
nan suorittavat muut — ja heidän odotetaan kuitenkin 
rakastavan toisiaan. Tämän päivän länsimainen ihmi- 
nen pitää tätä näkemystä täysin vääränä. Rakkaus 
käsitetään välittömäksi tunneilmaukseksi, ihmisen 
joutumiseksi äkillisen voimakkaan tunteen valtaan. 
Tällöin kiinnitetään huomiota vain niihin erityisiin 
seikkoihin, jotka koskevat kahta tiettyä ihmistä — 
eikä siihen tosiasiaan, että kaikki miehet ovat osa 
Aatamia ja kaikki naiset osa Eevaa. Tahto, eroottisen 
rakkauden eräs tärkeä osatekijä, jätetään kokonaan 
huomiota vaille. Rakastaa jotakuta ei ole yksinomaan 
voimakkaan tunteen asia — se on ratkaisu, päätös, 
lupaus. Jos rakkaus olisi vain tunnetta, ei lupauksella 
rakastaa toista ikuisesti olisi mitään pohjaa. Tunteet 
tulevat ja menevät. Miten voin olla varma siitä, että 
tunne säilyy ikuisesti, ellei rakastamisessani ole myös 
kysymys päätöksestä ja ratkaisusta? 

Tästä voi helposti tehdä sen johtopäätöksen, että 

rakkaudessa on yksinomaan kysymys tahdosta ja 
uskollisuudesta ja että sen vuoksi on itse asiassa 
yhdentekevää, ketkä kaksi ihmistä näin liittyvät 
yhteen. Kun avioliitto kerran on solmittu, olkoon se 
sitten tapahtunut ulkopuolisten toimesta tai molem- 
pien osapuolten omasta aloitteesta, avioliiton solmi- 
mispäätöksen pitäisi taata rakkauden pysyvyys. Tämä 
näkemys ei kuitenkaan tee oikeutta ihmisen oman ole- 
muksen ja eroottisen rakkauden paradoksaaliselle 
perusluonteelle. Me olemme kaikki yhtä ja kuitenkin 
on jokainen meistä ainoalaatuinen, täysin omaleimai- 
nen yksilö. Tämä paradoksi ilmenee myös suhteis- 
samme toisiin ihmisiin. Siinä määrin kuin me kaikki 
olemme yhtä, toistemme lähimmäisiä, me voimme 
kaikki rakastaa toinen toistamme aivan yhtäläisellä 
lähimmäisenrakkaudella. Mutta sikäli kuin olemme 
myös erilaisia, ainoalaatuisia yksilöitä, eroottinen rak- 
kaus asettaa tiettyjä näihin ainoalaatuisiin yksilölli- 
siin piirteisiin kohdistuvia vaatimuksia, jotka täytty- 
vät van tiettyjen ihmisyksilöiden yhteenliittymisissä, 
eivät kaikkien kohdalla. 

Niinpä molemmat näkökannat ovat oikeassa, sekä 
se jonka mukaan eroottisessa rakkaudessa on kysymys 
täysin yksilöllisestä kahden ihmisen välisestä vietty- 
myksestä, että se jonka mukaan eroottinen rakkaus 
ei ole mitään muuta kuin tahdon asia — tai parempi 
on kai sanoa, ettei kumpikaan ole täysin oikea. Niinpä 
on yhtä erheellistä väittää, että tämänkaltainen rak- 
kaussuhde voidaan heti purkaa, milloin se ei tunnu 
onnistuvan, kuin että tätä suhdetta ei ole lupa purkaa 
minkäänlaisissa olosuhteissa. 

d. Itserakkaus 1) 


Vaikka kaikki ovatkin yksimielisiä siitä, että rak- 
kauden kohteet voivat olla erilaisia, uskotaan varsin 
yleisesti, että vain toisten rakastaminen on hyveellistä, 
itsensä rakastaminen sen sijaan synnillistä. Oletetaan 
että mitä enemmän minä rakastan itseäni, sitä vähem- 
män minä rakastan toisia, että itsensä rakastaminen 
on samaa kuin itsekkyys. Tällä käsityksellä on vahvat 
juurensa länsimaisessa ajattelussa. Calvin kutsuu itse- 
rakkautta »rutoksi». 14) Freud puhuu itserakkaudesta 
psykiatrin termein, mutta tarkkaan ottaen hänen 
arvoarvostelunsa käy yksiin Calvinin kanssa. Hänelle 
itserakkaus merkitsee narsismia, libidon kääntymistä 
ihmisen omaan minään. Narsismi edustaa ihmisen 
kehitystaipaleen varhaisinta astetta, ja henkilö joka 
palaa myöhemmässä elämässään tälle narsismin 
asteelle, on kyvytön rakastamaan ketään; äärimmäi- 


18) Paul Tillich on ehdottanut eräässä teostani »The 
sane society» koskevassa artikkelissaan »Pastoral Psycho- 
logy» lehden syyskuun 1955 numerossa, että pitäisi luopua 
»itserakkauden» harhaanjohtavasta termistä ja korvata 
se termillä »luonnollinen itsensä myöntäminen» tai »para- 
doksaalinen itsensä hyväksyminen». Niin paljossa kuin 
muuten hyväksynkin Tillichin esityksen, tällä kohtaa en 
voi yhtyä häneen. »Itserakkauden» termi sisältää mieles- 
täni itserakkauden paradoksaalisen puolen paremman 
kuin mainitut muut ehdotukset. Se näet ilmaisee, että 
rakkaus on asenne ja kohdistuu samanlaisena kaikkiin 
kohteisiin, myös minuun itseeni. On muistettava, että ter- 
millä vitserakkaus» on, siinä muodossa kuin sitä tässä 
teoksessa käytetään, oma historiansa. Raamattu puhuu 
itserakkaudesta käskiessään rakastamaan »lähimmäistäsi 
kuten itseäsi», ja Mestari Eckhart puhuu itserak- 
kaudesta aivan samaan tapaan. 


14) Johan Calvin, Christinianae religionis Instituto. 

sessä tapauksessa päädytään mielisairauteen. Freud 
lähtee siitä, että rakkaus on libidon ilmausta ja että 
libido kohdistuu joko toisiin, jolloin se on rakkautta, 
tai ihmiseen itseensä, jolloin se on itserakkautta. Rak- 
kaus ja itserakkaus ovat siten toisilleen vastakkaiset 
libidon ilmaukset, niin että mitä enemmän esiintyy 
toista, sitä vähemmän voi esiintyä toista. Jos itserak- 
kaus on pahaa, on selvää, että epäitsekkyys on hyvää. 

On syytä kysyä: Tukeeko psykologinen asioiden tar- 
kastelu sitä väitettä, että on olemassa perustavaa laa- 
tua oleva vastakohtaisuus näiden kahden välillä: toi- 
saalla rakkauden kohdistuminen minuun itseeni ja toi- 
saalla rakkauden kohdistuminen toisiin? Onko itsensä 
rakastaminen sama asia kuin itsekkyys, vai ovatko ne 
ehkä toistensa vastakohtia? Edelleen: onko nykypäi- 
vän ihmisen itsekkyys todella rakkauttaitseen- 
sä yksilönä, kaikkine älyllisine, emotionaalisine ja 
aistielämään liittyvine ominaisuuksineen? Vai eikö 
vitsestä» ole pikemminkin tullut eräänlainen oman 
yhteiskunnallis-taloudellisen roolinsa ulkonainen lisä- 
ke? Onko hänen itsekkyydessään to- 
della kysymys itserakkaudesta, eikö 
pikemminkin sen puutteesta? 

Ennen kuin lähdemme tarkastelemaan itsekkyyden 
ja itserakkauden psykologista puolta, on syytä koros- 
taa siihen väitteeseen sisältyvää loogista virhettä, että 
toisiin ja itseen kohdistuva rakkaus muodostaisi vasta- 
kohtaparin. Jos lähimmäisen rakastaminen inhimilli- 
senä olentona on hyve, täytyy myös minuun itseeni 
kohdistuvan rakkauden olla hyve — eikä pahe — 
koska minäkin olen inhimillinen olento. Ei ole ole- 

massa mitään ihmistä koskevaa käsitettä, jonka pii- 
riin minä en ihmisenä kuuluisi. Sellainen oppi, joka 
näin väittää, on välttämättömästi sisäisesti ristiriitai- 
nen. Raamatussa esiintyvä lausuma »rakasta lähim- 
mäistäsi kuten itseäsi» viittaa siihen, että ihminen ei 
voi erottaa omaan yksilöllisyyteensä ja ainoalaatui- 
suuteensa kohdistamaa rakkautta ja ymmärtämystä 
toisiin yksilöihin kohdistuvasta kunnioituksesta ja 
rakkaudesta. 

Olemme nyt saapuneet niihin perustavaa laatua ole- 
viin psykologisiin premisseihin, joihin väitteemme 
johtopäätökset perustuvat. Yleisesti ottaen nämä pre- 
missit ovat seuraavat: Eivät ainoastaan toiset, myös 
me itse olemme omien tunteittemme ja asenteittemme 
»kohteita»; toisiin ja itseemme kohdistuvat asen- 
teemme eivät suinkaan ole toisilleen vastakkaiset, 
vaan samansuuntaiset. Tämä merkitsee esillä 
olevan ongelman kohdalla seuraavaa: Toisten rakas- 
taminen ja itsensä rakastaminen eivät ole vaihtoehtoi- 
sia rakkauden muotoja. Päinvastoin on niin, että 
kaikki ne ihmiset, jotka kykenevät rakastamaan toi- 
sia ihmisiä, rakastavat myös itseään. Kun on ky sy- 
myksessä rakkauden kohdistuminen 
-xmuihins» ja meihin itseemme, on rak- 
kaus periaatteessa jakamaton. Aito rakkaus on 
ilmausta ihmisen luovasta perusasennoitumisesta, jol- 
loin siinä on kysymys huolenpidosta, kunnioituksesta, 
vastuuntunnosta ja tietämisestä. Siinä ei ole kysymys 
»mielenliikutuksesta», passiivisesta sisäisestä tunnelii- 
kunnosta, vaan aktiivisesta, ihmisen rakastamisen 

kykyyn perustuvasta pyrkimyksestä auttaa rakastet- 
tua ihmistä kasvamaan ja olemaan onnellinen. 

Toisen ihmisen rakastaminen on oman rakkauden 
voiman liikekannallepanoa ja keskittämistä. Se perus- 
tavaa laatua oleva hyväksyminen, mikä sisältyy rak- 
kauteen, kohdistuu toiseen ihmiseen ikään kuin tämä 
edustaisi eräänlaista peri-inhimillisten ominaisuuksien 
ruumiillistumaa. Yhden ihmisen rakastaminen on 
samalla ihmisen rakastamista ylipäänsä. Senkaltainen 
»työnjako», jonka tunnusmerkkinä on oman perheensä 
rakastaminen, mutta tunteettomuus »vieraita» koh- 
taan, on ilmaus perustavaa laatua olevasta kyvyttö- 
myydestä rakastaa. Ihmisen rakastaminen ei suinkaan 
ole, niinkuin luullaan, jonkinlainen tiettyyn henkilöön 
kohdistuvaa rakkautta myöhäsyntyisempi abstraktio, 
vaan mainitun »erityisrakkauden» perusedellytys, jos- 
kin se ajallisesti kehittyy sitä mukaa kuin ihminen 
kohdistaa rakkautta tiettyihin yksilöllisiin ihmisiin. 

Tästä johtuu, että minun oman itseni täytyy olla 
aivan yhtä suuressa määrin rakkauteni kohde kuin 
kenen tahansa »muun» henkilön. Oman elämän, 
onnellisuuden, kasvun ja vapauden 
myöntäminen perustuu oleellisesti 
ihmisen kykyynrakastaa, ts. huolenpitoon, 
kunnioitukseen, vastuuntuntoon ja tietoon. Jos ihimi- 
nen pystyy kypsään rakkauteen, hän rakastaa myös 
itseään; ellei hän pysty rakastamaan muita kuin 
vain toisia, hän ei pysty lainkaan rakastamaan. 

Jos rakkaus itseään kohtaan ja rakkaus toisia koh- 
taan ovat samansuuntaiset, miten sitten itsekkyys, 
joka ilmeisesti sulkee pois kaiken toisiin kohdistuvan 

huomion, on selitettävissä? Itsekäs ihminen on 
kiinnostunut vain omasta itsestään, haluaa kaiken vain 
itselleen, ei tunne mitään iloa antamisesta, vaan iloitsee 
yksinomaan ollessaan saavana osapuolena. Ulkopuoli- 
sella maailmalla on merkitystä vain sikäli kuin se 
tarjoaa hänelle jotakin; itsekästä ihmistä eivät kiin- 
nosta toisten tarpeet, eikä hän tunne kunnioitusta 
heidän omaa arvoaan ja koskemattomuuttaan kohtaan. 
Hän ei voi nähdä mitään muuta kuin oman itsensä; 
hän arvostelee kaikkea ja kaikkia niiden hänelle itsel- 
leen tuoman hyödyn mukaan. Hän on täysin kykene- 
mätön rakastamaan. Eikö tämä todista, että toisia 
ihmisiä kohtaan osoitettu huomio ja itseensä kohdis- 
tettu huomio ovat jyrkkiä vastakohtia? Näin olisi vain 
siinä tapauksessa, jos itsekkyydessä ja itserakkau- 
dessa todella olisi kysymys samasta asiasta. Mutta 
juuri tämänkaltaiseen olettamukseen sisältyy se 
perusvirhe, josta niin monet ongelmaamme liittyvät 
harhakäsitykset johtuvat. Itsekkyys ja itse- 
rakkaus eivät suinkaan ole yksi ja 
samaasia, vaan toistensa vastakohdat. 
Itsekäs ihminen ei rakasta itseään suinkaan liian pal- 
jon, vaan liian vähän; itse asiassa hän vihaa itseään. 
Tästä itseensä kohdistuvasta rakkauden ja huolen- 
pidon puutteesta, joka on vain eräs ilmaus hänen 
kykenemättömyydestään luovaan asennoitumiseen, 
seuraa luonnostaan tunne kaiken tyhjyydestä ja petol- 
lisuudesta. Hänen on pakko onnettomuudessaan ja 
ahdistuneisuudessaan yrittää vain ahmia elämältä 
itselleen niitä tyydytyksen anteja, joiden lähteille 
pääsyn hän on sulkenut itseltään. Hän näyttää huo- 

lehtivan itsestään liiankin paljon, ja kuitenkin hän 
vain yrittää huonolla menestyksellä peitellä ja kor- 
vata sitä, ettei ole onnistunut pitämään huolta todelli- 
sesta itsestään. Freud väittää, että itsekäs ihminen on 
narsistinen ihminen, joka on luopunut rakastamasta 
toisia ihmisiä rakastaakseen vain itseään. On totta 
ettäitsekäsihminen ei kykenerakas- 
tamaan toisia ihmisiä: mutta aivan 
yhtä vähän hän kykenee rakastamaan 
itseäänkään. 

On helpompaa ymmärtää itsekkyyttä vertaamalla 
sitä toisiin kohdistuviin omistamisen haluun sellaisena 
kuin tätä esiintyy esimerkiksi liikahuolehtivassa 
äidissä. Vaikka tämä tietoisesti uskookin olevansa 
erittäin hellä lastaan kohtaan, hänessä piilee itse 
asiassa syvälle »poistungettu» vihamielisyys tätä 
hänen rakasta lastaan kohtaan. Hän ei huolehdi niin 
tavattomasti lapsestaan sen vuoksi, että hän rakas- 
taisi tätä niin paljon, vaan koska hän pyrkii tällä 
liikahuolehtivaisuudellaan peittämään ja korvaamaan 
syvemmällä piilevää todellisen rakkauden puutettaan. 

Tätä itsekkyyden olemusta koskevaa teoriaa vahvis- 
tavat psykoanalyyttiset, neuroottista »epäitsekkyyttä» 
koskevat kokemukset. Tämänkaltainen neuroosi ilme- 
nee varsin useilla ihmisillä, joskaan ei välittömästi 
juuri näissä, vaan eräissä muissa sille läheisissä muo- 
doissa, kuten masentuneisuutena, väsymyksenä, halut- 
tomuutena työhön, epäonnistumisina rakkaussuhteissa 
jne. Epäitsekkyyttä ei tällöin kuitenkaan koeta 
voireeksi» jostakin neuroosista; monesti epäitsek- 
kyyttä pidetään jopa sinä ainoana autuaaksi tekevänä 

ominaisuutena, josta nämä henkilöt ovat itsessään 
ylpeitä. »Epäitsekäs» ihminen »ei halua mitään itsel- 
leen», hän »elää vain toisten hyväksi», hän on ylpeä 
siitä, että hän ei pidä itseään lainkaan tärkeänä. Häntä 
kummastuttaa havaita, että huolimatta epäitsekkyy- 
destään hän on kuitenkin onneton ja että hänen suh- 
teensa läheisimpiinkin ihmisiin ovat epätyydyttävät. 
Psykoanalyysi osoittaa, että hänen epäitsekkyytensä 
ei ole hänen muista neuroottisista oireistaan riippu- 
maton, erillinen ilmiö, vaan eräs hänen neuroosinsa 
kaikkein merkittävimpiä oireita, että hänten kykynsä 
rakastaa ja nauttia elämästä ovat surkastuneet; että 
hän on itse asiassa täynnä vihamielisyyttä elämää 
kohtaan, ja hänen epäitsekkyytensä taakse kätkeytyy 
vaikeasti todettava, mutta silti voimakas itsekeskei- 
syys. Tällainen henkilö voidaan parantaa vain, jos 
hänen epäitsekkyyttään pidetään hänen neuroosinsa 
oireena muiden oireiden tavoin ja siten vapautetaan 
hänet sekä hänen epäitsekkyytensä et t ä hänen mui- 
den ongelmiensa taustalla piilevästä kyvyttömyydestä 
luovaan asennoitumiseen. 

Epäitsekkyys ilmenee erittäin selvänä niissä vaiku- 
tuksissa, joita se saa aikaan toisissa ihmisissä, meidän 
kulttuurissamme eritoten »epäitsekkään» äidin asen- 
noitumisen vaikutuksissa hänen lapsiinsa. Tällainen 
äiti uskoo että hänen epäitsekkyydessään lapset oppi- 
vat tuntemaan, mitä merkitsee olla rakastettu ja oppi- 
vat myös itse rakastamaan. Äidin epäitsekkyyden seu- 
raamukset eivät kuitenkaan vastaa lainkaan hänen 
toiveitaan. Lapset eivät vaikutakaan sellaisilta onnel- 
lisilta ihmisiltä, jotka ovat vakuuttuneita siitä, että 


90 


heitä rakastetaan; he ovat päinvastoin ahdistuneita, 
jännittyneitä, pelkäävät menettävänsä äitinsä hyväk- 
symisen ja pettävänsä tämän heihin asettamat toiveet. 
Usein tarttuu äidin elämää kohtaan tuntema salattu 
vihamielisyys lapsiinkin, vaikka he eivät tätä sel- 
västi tiedostakaan, vaan lähinnä vaistoavat ja lopulta 
se saa heidätkin voimakkaasti valtaansa. Tarkkaan 
ottaen ei »epäitsekkään» äidin vaikutus lapsiinsa eroa 
paljonkaan itsekkään äidin vaikutuksesta; usein se on 
jopa pahempi, koska äidin epäitsekkyys estää lapsia 
arvostelemasta häntä. Heidät on ikään kuin pakotettu 
olemaan pahoittamatta äidin mieltä; hyveen naamion 
varjolla heidät opetetaan olemaan pitämättä elämästä. 
Se jolla on tilaisuus seurata sellaista äitiä, jonka rak- 
kaus on aitoa, voi helposti todeta, että mikään ei he- 
rätä lapsessa herkemmin rakkauden, ilon ja onnen 
elämyksiä kuin kokemus, että hän on sellaisen äidin 
rakastama, joka rakastaa myös itseään. 

Edellä esitettyjä itserakkautta koskevia ajatuksia ei 
voisi paremmin ilmaista lyhyessä muodossa kuin lai- 
naamalla seuraavia Mestari Eckhartin sanoja samasta 
aiheesta: »Jos sinä rakastat itseäsi, rakastat kaikkia 
muita samalla tavalla kuin itseäsi. Niin kauan kuin 
sinä rakastat toista ihmistä vähemmän kuin itseäsi, et 
täysin onnistu rakastamaan itseäsi, mutta jos sinä ra- 
kastat kaikkia yhtäläisesti, itsesi mukaanlukien, olet 
rakastava kaikkia kuin yhtä ainoata henkilöä, ja tämä 
henkilö on Jumala ja ihminen samassa persoonassa. 
Niinpä se on suuri ja hurskas ihminen, joka rakastaa 
itseään ja rakastaa toisia ihmisiä samoin kuin hän 
rakastaa itseään.»15) 

e. Jumalan rakastaminen 


Edellä mainittiin, että rakastamisen tarpeemme pe- 
rustuu erillisyyteemme liittyvään kokemukseen ja täs- 
tä johtuvaan tarpeeseen vapautua erillisyyden aiheut- 
tamasta ahdistuneisuudesta yhteyden avulla. Rakkau- 
den uskonnollinen muoto, jota kutsutaan Jumalan ra- 
kastamiseksi, ei psykologisesta näkökulmasta katsoen 
ole mikään poikkeus tästä säännöstä. Senkin pohjana 
on pyrkimys vapautua erillisyydestä ja päästä yhtey- 
teen. Itse asiassa on Jumalan rakastaminen yhtä moni- 
tahoinen rakastamisen muoto kuin ihmisenkin rakas- 
taminen — ja suurelta osalta löytyvät siitä samat eroa- 
vuudetkin. 

Kaikissa teistisissä uskonnoissa, sekä polyteistisissä 
että monoteistisissä, Jumala edustaa korkeinta arvoa, 
korkeinta hyvää. Mitä Jumala tarkemmin merkitsee, 
johtuu tällöin siitä, mikä ihmiselle on kaikkein paras- 
ta. Jumalan käsitteen ymmärtämisen täytyy sen vuok- 
si lähteä erittelystä, joka kohdistuu Jumalaa palvovan 
ihmisen luonteenrakenteeseen. 

Ihmisrodun kehitystä, sen perusteella mitä me siitä 
tiedämme, voidaan luonnehtia ihmisen irtautumiseks 
luonnosta, äidistä ja veren ja maaperän siteistä. His- 
torian alkuhämärässä, vaikka ihminen onkin jo menet- 
tänyt alkuperäisen yhteytensä luontoon, hän on vielä 
voimakkaasti näistä entisistä siteistään riippuvainen. 
Hän tuntee yhä olevansa yhtä eläinten ja puiden kans- 
sa ja pyrkii liittämään elämänsä mahdollisimman lä- 


15) Mestari Eckhart, Deutsche Predigten und Traktate, 
julk. ja käänt. Josef Ouint, Miinchen 1955, s. 214. 


92 


heisesti luonnon muuhun elämänkulkuun. Useat alku- 
kantaiset uskonnot ovat täynnä todisteita tämän asteen 
kehityksestä. Eläimestä tulee palvottu totemieläin; 
eläinnaamioita kannetaan juhlallisissa uskonnollisissa 
menoissa tai sodissa; eläintä palvotaan kuin jumalaa. 
Kehityksen myöhäisemmässä vaiheessa, ihmisen tai- 
don kehityttyä taitajan ja käsityöläisen asteelle, ja hä- 
nen vapauduttuaan luonnon antimien satunnaisuuden 
hänen elämälleen asettamista rajoista — löytämistään 
hedelmistä ja tappamistaan eläimistä — ihminen luo 
itselleen Jumalan omien kättensä tuotteista. Tällä as- 
teella palvotaan savesta, hopeasta tai kullasta tehtyjä 
jumalia. Ihminen näkee omien voimiensa ja taitojensa 
vaikuttavan näissä itse tekemissään jumalankuvissa ja 
palvoo näin muunnetussa muodossa omaa mahtiaan ja 
omia aikaansaannoksiaan. Tämän jälkeen seuraavassa 
vaiheessa ihminen antaa jumalilleen ihmisen muodon. 
Näyttää siltä, että tämä voi tapahtua vasta silloin, kun 
hän on päässyt riittävästi perille itsestään ja on ha- 
vainnut ihmisen korkeimmaksi ja arvokkaimmaksi 
kaikista maailman vesineistä». Tässä jumalanpalvon- 
nan antropomorfisessa vaiheessa esiintyy kahdenlaista 
kehitystä. Toinen niistä liittyy jumalien sukupuoleen 
ja toinen ihmisen saavuttamaan kypsyysasteeseen, mi- 
kä värittää sekä jumalien ominaisuuksia että ihmisen 
jumaliin kohdistuvan rakkauden luonnetta. 
Puhukaamme ensin uskontojen kehittymisestä äiti- 
keskeisistä isäkeskeisiksi. On varsin ilmeistä, että 
useimmissa kulttuureissa on niiden uskonnon patriar- 
kaalista vaihetta edeltänyt matriarkaalinen vaihe, ai- 
van kuten Bachofen ja Morgan esittivät viime vuosi- 

sadan puolivälissä ja huolimatta siitä, että useimmissa 
akateemisissa piireissä näiden tutkijoiden teorioihin on 
suhtauduttu kielteisesti. Matriarkaalisessa vaiheessa 
on äiti korkein olento. Hän on pääjumalatar ja on myös 
perheen ja yhteiskunnan auktoriteetti. Ymmärtääk- 
semme matriarkaalisen uskonnon perusolemusta mei- 
dän on vain muistettava, mitä edellä on esitetty äidin- 
rakkaudesta. Äidinrakkaus on ehdotonta, kaikkea suo- 
jelevaa ja kaiken kasvun sallivaa; koska se on ehdo- 
tonta, sitä ei voida valvoa eikä hankkia. Sen omista- 
minen synnyttää rakastetussa henkilössä autuuden 
elämyksen; sen puuttuminen taas äärimmäisen epätoi- 
von tunteen siitä, että kaikki on kadotettu. Koska äiti 
rakastaa lapsiaan siksi, että ne ovat hänen lapsiaan, 
eikä siksi että he ovat »hyviä», tottelevaisia tai toteut- 
tavat hänen toiveensa ja käskynsä, äidinrakkaus pe- 
rustuu tasa-arvoisuuteen. Kaikki ihmiset ovat tasa- 
arvoisia, koska kaikki ovat yhden äidin lapsia, koska 
kaikki ovat Maa-Emon lapsia. 

Ihmiskunnan kehityksen seuraava aste, ainoa josta 
meillä on olemassa tarkkoja tietoja ja jonka kohdalla 
ei tarvitse turvautua päätelmiin ja rakennelmiin, on 
patriarkaalinen vaihe. Tässä vaiheessa äiti on suistettu 
ylhäisestä asemastaan ja isä on Korkein Olento sekä 
uskonnossa että yhteiskunnassa. Isänrakkauden luon- 
teeseen kuuluu, että hän esittää vaatimuksia, laatii 
lakeja ja sääntöjä ja että hänen rakkautensa poikaa 
kohtaan riippuu siitä, miten tämä täyttää hänen toi- 
vomuksensa. Hän pitää eniten siitä pojastaan, joka on 
eniten hänen kaltaisensa, joka parhaiten tottelee häntä 
ja joka on soveliain tulemaan hänen seuraajakseen ja 

hänen omaisuuksiensa haltijaksi. (Patriarkaalisen yh- 
teiskunnan kehitys kulkee rinta rinnan yksityisomai- 
suuden kehityksen kanssa.) Tämän vuoksi patriarkaa- 
linen yhteiskunta on välttämättä hierarkinen; ihmis- 
ten tasa-arvoisuuden syrjäyttää kilpailu ja toisten 
edeile pyrkiminen. Olipa sitten kysymys Intian, Egyp- 
tin tai Kreikan kulttuureista tai juutalais-kristillisestä 
tai muhamettilaisesta uskonnosta, me olemme keskellä 
patriarkaalista maailmaa miespuolisine jumalineen, 
joista yksi on ylijumala, tai maailmaa, jossa yksi ainoa 
jumala, Jumala, on syrjäyttänyt kaikki muut ju- 
malolennot. Mutta koska äidinrakkauden tarvetta on 
mahdoton hävittää ihmissydämistä, ei ole ihme ettei 
rakastavan äidin hahmoa ole pystytty kokonaan kar- 
koittamaan jumalien pantheonista. Juutalaisessa us- 
konnossa nämä äidilliset piirteet ovat siirtyneet ni- 
menomaan sen erilaisiin mystiikkaa lähellä oleviin 
virtauksiin. Katolisessa uskonnossa on äiti suorastaan 
eräs kirkon symboleja, Neitsyt Marian edustaessa äi- 
dinrakkauden toista ilmentymää. Eikä äidin hahmo 
puutu kokonaan protestantismistakaan, vaikka se on- 
kin täällä piilevä. Lutherin mukaan ihminen ei voi 
tehdä yhtään mitään ansaitakseen Jumalan armon. 
Jumalan rakkaus on sulaa armoa. Usko tähän armoon 
ja tekeytyminen mahdollisimman pieneksi ja avutto- 
maksi on protentanttisuuden keskeisin sanoma. Mit- 
kään hyvät työt eivät vaikuta Jumalaan — tai saata 
Jumalaa rakastamaan meitä, kuten katolinen oppi esit- 
tää. Katolinen oppi hyvistä töistä on näin ollen merkki 
sen patriarkaalisuudesta; minä saatan ansaita Isän 
rakkauden tottelemalla ja täyttämällä hänen käskynsä. 

Huolimatta ulospäin näkyvästä patriarkaalisuudestaan 
kätkeytyy Lutherin oppiin myös annos matriarkaali- 
suutta. Äidin rakkautta ei ole mahdollista ansaita; se 
joko on tai sitä ei ole; ainoa mitä minä voin tehdä on 
uskoa (eli kuten psalmissa sanotaan: »Jätä asiasi Her- 
ran haltuun. Hän vapahtakoon hänet, hän pelastakoon 
hänet, koska on häneen mieltynyt.»!s) ja muuttua 
avuttomaksi ja mitättömäksi. Mutta Lutherin opille on 
nimenomaan ominaista, että äidin hahmo on hävinnyt 
taka-alalle ja isän hahmo on tullut sen tilalle; niinpä 
tämän uskonnon pääpiirteiksi ovat muodostuneet, ei 
suinkaan äidinrakkauden varmuuteen kohdistuva 
luottamus, vaan isän ehdollisen rakkauden aiheutta- 
mat kiihkeät epäilyn sekä keskenään vaihtelevat toi- 
von ja toivottomuuden tunteet. 

Uskonnossa esiintyvien matriarkaalisten ja patriar- 
kaalisten piirteiden tarkasteleminen osoittaa mieles- 
täni selvästi, että Jumalaan kohdistuvan rakkauden 
luonne riippuu siitä osuudesta, mikä näillä piirteillä 
kulloinkin on asianomaisessa uskonnossa. Patriarkaa- 
lisvaltaisessa uskonnossa minä rakastan Jumalaa kuin 
isääni; minä oletan että hän on oikeudenmukainen ja 
ankara, että hän rankaisee ja palkitsee ja että hän on 
lopulta valitseva minut rakkaimmaksi pojakseen, ai- 
van kuten Jumala valitsi Abrahamin, Isak valitsi Jaa- 
kobin ja Jumala oman valitun kansansa. Matriarkaa- 
lisvaltaisessa uskonnossa minä rakastan Jumalaa kuin 
kaikkeasyleilevää äitiä. Minä luotan hänen rakkau- 
teensa ja siihen, ettei köyhyys, ei voimattomuus eikä 
mikään synti voi erottaa minua hänen rakkaudestaan, 


16) Psalmi 22: 9. 
% 


ja ettei hän aseta ketään lapsistaan tässä suhteessa mi- 
nun edelleni. Mitä tahansa minulle tapahtuneekin, hän 
auttaa minua, pelastaa minut, antaa minulle anteeksi. 
On tarpeetonta sanoa, ettei minun rakkauttani Juma- 
laa kohtaan ja Jumalan rakkautta minua kohtaan voi 
erottaa toisistaan. Jos Jumala on isä, hän rakastaa mi- 
nua kuin omaa poikaansa ja minä rakastan häntä kuin 
omaa isääni. Jos Jumala on äiti, määrää tämä seikka 
meidän välisemme rakkauden luonteen. 

Tämä äidillisten ja isällisten piirteiden välinen ero 
ei ole ainoa rakastamisen olemukseen kuuluva seikka. 
Toinen puoli asiaa sisältyy ihmisen saavuttamaan kyp- 
syyden asteeseen, mikä myös värittää ihmisen Jumala- 
käsitystä ja hänen Jumalaa kohtaan tuntemaansa rak- 
kautta. 

Koska ihmissuvun kehitys jo varhain siirtyi äitikes- 
keisen yhteiskuntarakenteen asteelta isäkeskeiselle as- 
teelle, mikä muutos tapahtui myös uskonnon piirissä, 
meidän on mahdollista tarkastella rakkauden kehitty- 
mistä kypsyyttä kohti pääasiassa vain patriarkaalisen 
uskonnon piirissä!?). Tämän kehityksen alkuvaiheessa 
me tapaamme itsevaltiaan ja mustasukkaisen Jumalan, 
joka pitää luomaansa ihmistä omaisuutenaan, jota hän 
voi käsitellä miten haluaa. Tämä on se vaihe, jolloin 
Jumala karkottaa ihmisen pois paratiisista, koska tämä 
voisi muuten uudestaan syödä tiedon puusta ja tulla 


17) Tämä pitää paikkansa erityisesti lännen monoteisti- 

sista uskonnoista. Intian uskonnoissa äitihahmot vaikut- 
tivat pitempään, esim. Kali-jumalatar; buddhismissa ja 
taoismissa jumalan — tai jumalattaren — käsite oli 
vailla minkäänlaisia erikoispiirteitä, ellei peräti täysin 
vailla mitään sisältöä. 

siten Jumalan kaltaiseksi; tämä on se vaihe, jolloin 
Jumala päättää hävittää ihmisrodun hukuttamalla, 
koska yksikään ihmisistä ei häntä miellytä, lukuunot- 
tamatta hänen omaa mielipoikaansa Noakia. Tämä on 
se vaihe, jolloin Jumala vaatii Abrahamia tappamaan 
rakkaan poikansa Isakin, osoittaakseen tällä ehdotto- 
man tottelevaisuuden teolla olevansa Jumalan rakkau- 
den arvoinen. Mutta samaan aikaan alkaa uusi vaihe; 
Jumala tekee Noakin kanssa liiton ja lupaa, ettei nän 
enää milloinkaan aio hävittää ihmisrotua, tämän liiton 
sitoessa myös häntä itseään. Eikä Jumala ole sidottu 
vain lupauksiinsa vaan myös vanhurskauteensa, ja tä- 
hän perustuen Jumalan on pakko myöntyä Abrahamin 
pyyntöön säästää Sodoma, jos täältä löytyy kymme- 
nenkin vanhurskasta asukasta. Mutta kehitys ei pysäh- 
dy siihenkään, että Jumala muuttuu itsevaltiaasta hei- 
mopäälliköstä rakastavaksi isäksi, jota sitovat hänen 
itse säätämänsä periaatteet; Jumala muuttuu isähah- 
mosta edustamiensa periaatteiden, vanhurskauden, 
totuuden ja rakkauden symboliksi. Jumala on totuus, 
Jumala on vanhurskaus. Kehityksen tässä vaiheessa 
Jumala lakkaa olemasta persoona, ihminen, isä; hänes- 
tä tulee ilmiöiden moninaisuuden taustalla vaikutta- 
van yhteyden periaatteen symboli, sitä kukkaa edus- 
tava symboli, joksi ihmisessä asustava jumalallisen 
hengen siemen on aikanaan kasvava. Jumalalla ei voi 
olla nimeä. Nimi viittaa aina johonkin esineeseen tai 
henkilöön tai ylipäänsä johonkin määrättyyn. Miten 
Jumalalla voi olla nimi, ellei hän ole mikään henkilö 
tai esine? 

Paras esimerkki tästä muutoksesta esiintyy Raama- 


tun kertomuksessa Jumalan ilmestymisestä Moosek- 
selle. Kun Mooses kertoo Jumalalle, että hebrealaiset 
eivät usko Jumalan lähettäneen häntä, ellei hän voi 
kertoa näille Jumalan nimeä (miten epäjumalanpalvo- 
jat voisivat ymmärtää nimetöntä Jumalaa, koska epä- 
jumalan olemukseen kuuluu, että sillä on tietty 
nimi?), Jumala tekee myönnytyksen. Hän sanoo Moo- 
sekselle, että hänen nimensä on »Minä olen se joka 
minä olen». Ja hän sanoo vielä: »Sano israelilaisille 
näin: '”Minä olen» Tämä »Minä olen» merkitsee, 
että jumala ei ole mitään määrättyä, ei ole mikään 
henkilö eikä »olento». Ilmauksen paras mahdollinen 
käännös lienee tämä: Kerro heille, että ?»minun nimeni 
on nimetön». Kielto ettei saa turhaan lausua hänen 
nimeään, ettei hänen nimeään saa lainkaan mainita — 
nämä kiellot viittaavat samaan: ihmisen vapauttami- 
seen siitä käsityksestä, että Jumala on ihminen, että 
hän on persoona. Tämä uusi ajatus muuttuu myöhem- 
mässä teologisessa kielenkäytössä näkemykseksi, ettei 
Jumalalle voida antaa mitään myönteisiä ominaisuuk- 
sia. Jumalan kutsuminen viisaaksi, voimakkaaksi ja 
hyväksi perustuu yhä käsitykseen, että hän on persoo- 
na; Jumalasta voidaan sanoa ainoastaan se mitä hän ei 
ole, hänestä voidaan sanoa vain, että hän ei ole rajoi- 
tettu, ei ole vailla rakkautta, ei ole epäoikeudenmu- 
kainen. Kuta enemmän minä tiedän, mitä Jumala ei 
ole, sitä paremmin minä tunnen Jumalan.18) 
Kypsyvän monoteismin aatteen seuraaminen vii- 
meisiin johtopäätöksiinsä ei voi olla päätymättä 
18) Vert. Maimonideen käsitystä negatiivisista attribuu- 
teista hänen teoksessaan »The guide for the perplexed.» 

mihinkään muuhun toteamukseen kuin siihen, että Ju- 
malan nimeä ei pidä lainkaan mainita, että Juma- 
lasta ylipäänsä ei voi puhua. Jumala muuttuu siksi, 
mitä hän jo mahdollisuutena on monoteistisessa teo- 
logiassa: nimetön Yksi, sanoin lausumaton epämää- 
räisyys, näkyvän maailman takana aavistettu kaikki- 
yhteys, kaiken olevaisen perusta; Jumalasta tulee 
totuus, rakkaus, vanhurskaus. Jumala on minä sikäli 
kuin minä olen ihminen. 

Tämä kehitys antropomorfisesta jumalakäsityksestä 
puhtaaseen monoteistiseen jumalakäsitykseen aiheut- 
taa muutoksen myös Jumalaan kohdistuvassa rakkau- 
dessa. Abrahamin Jumalaa voi rakastaa ja pelätä, 
kuten isää rakastetaan tai pelätään, pääpainon ollessa 
milloin rakkauden kohteen anteeksiantavuudessa, mil- 
loin taas vihassa. Niin kauan kuin Jumala käsitetään 
isäksi, minä koen itseni lapseksi enkä ole vielä riittä- 
västi vapautunut autistisista kaikkitietävyyden ja 
kaikkivoipaisuuden toiveistani. En pysty vielä arvioi- 
maan asiallisesti osastani inhimillisenä olentona joh- 
tuvia rajoituksia, en myös tietämättömyyttäni ja avut- 
tomuuttani. Kuvittelen yhä lapsen tavoin, että täytyy 
olla olemassa isä, joka pitää minusta huolta, joka suo- 
jaa minua ja rankaisee minua, isä joka pitää minusta, 
kun olen tottelevainen, joka on mielissään kun ylistän 
häntä ja vihainen kun olen tottelematon. On aivan 
ilmeistä, että valtaosa ihmisistä ei ole kehittynyt elä- 
mässään tätä lapsenomaista astetta pitemmälle, joten 
useimpien ihmisten uskossa Jumalaan on kysymys 
uskosta auttavaan isään — lapsellinen illuusio. Huoli- 
matta siitä, että muutamat ihmiskunnan suuret opet- 

tajat ja eräät harvat yksityiset ihmiset ovat jättäneet 
tämän epäkypsän jumalakäsityksen taakseen, uskon- 
nossa yleensä liikutaan juuri tällä lapsenomaisella 
tasolla. 

Tästä syystä on Freudin tämänkaltaiseen jumala- 
käsitykseen kohdistama kritiikki paikallaan. Hän 
erehtyi kuitenkin siinä, että hän ei kiinnittänyt huo- 
miota monoteistisen uskonnon toiseen puoleen, sen 
varsinaiseen ytimeen, johon sisältyvä logiikka johtaa 
välttämättömyydellä tämänkaltaisen jumalakäsityksen 
hylkäämiseen. Tosi uskonnollinen ihminen, joka seu- 
raa monoteistista jumalakäsitystä sen puhtaimmassa 
muodossaan, ei rukoile Jumalalta mitään eikä odota 
häneltä mitään; hän ei rakasta Jumalaa kuten lapsi 
rakastaa isäänsä tai äitiään; hän on päätynyt nöyrästi 
tunnustamaan omat rajoituksensa: tietämään ettei hän 
tiedä mitään Jumalasta. Jumalasta tulee hänelle kai- 
ken sen symboli, jota kohti ihminen on jo vuosisatoja 
ja vuosituhansia pyrkinyt: hengen maailman, rak- 
kauden, totuuden ja oikeudenmukaisuuden symboli. 
Hän uskoo niihin periaatteisiin, joita » Jumala» hänelle 
merkitsee; hän pyrkii ajattelussaan totuuteen, elää 
elämäänsä rakkaudessa ja oikeudenmukaisuudessa — 
ja pitää kaikkea elämäänsä liittyvää arvokkaana vain 
sikäli kuin se tarjoaa hänelle mahdollisuuden kehittää 
omia inhimillisiä voimavarojaan — vain tätä hän 
pitää ainoana todellisuutena, jolla on merkitystä, 
ainoana todella tietämisen arvoisen tiedon kohteena, 
ja lopulta hän ei puhu Jumalasta — ei edes mainitse 
hänen nimeään. Jumalan rakastaminen, jos hän käyt- 
täisi tällaista ilmaisua, merkitsisi hänen kohdallaan 

pyrkimystä täydellisen rakastamisen taidon saavutta- 
miseen, »Jumalan» toteuttamista omassa elämässään. 

Tästä näkökulmasta monoteistisen ajattelun välttä- 
mätön seuraus on kaiken »teo-logian», kaiken »Juma- 
laa koskevan tiedon» kieltäminen. Tätä radikaalista 
näkemystä ei kuitenkaan pidä sekoittaa ei-teistisiin 
uskontoihin, joita edustavat mm. varhainen buddhismi 
ja taoismi. 

Kaikissa teistisissä järjestelmissä, myös teismin ei- 
teologisissa, mystillisissä muodoissa, lähdetään siitä 
olettamuksesta, että on olemassa ihmisen valtavasti 
ylittävä henkinen todellisuus, joka vasta tekee ihmi- 
sen henkiset kyvyt ja hänen pelastukseen ja uudesti- 
syntymiseen tähtäävät pyrkimyksensä mielekkäiksi ja 
merkittäviksi. Ei-teistisissä järjestelmissä ei lähdetä 
mistään tämänkaltaisesta ihmisen valtavasti ylittä- 
västä henkisestä todellisuudesta. Rakkautta, järkeä ja 
oikeudenmukaisuutta esiintyy maailmassa vain sikäli 
ja siinä määrin kuin ihminen pystyy kehityksensä 
kulussa niitä oman olemuksensa syvyyksistä tuotta- 
maan. Tämän näkemyksen valossa ei elämällä ole 
mitään muuta merkitystä kuin se merkitys, jonka 
ihminen itse sille antaa; ihminen on täysin yksin paitsi 
auttaessaan kanssaihmisiään. 

Puhuttuani edellä Jumalaan kohdistuvasta rakkau- 
desta haluan korostaa sitä seikkaa, että oma näkemyk- 
seni ei ole teistinen näkemys, sillä Jumalan käsite 
merkitsee minulle vain tiettynä historiallisena ajan- 
kohtana syntynyttä käsitystä niistä pyrkimyksistä, 
jotka ihminen on arvostanut korkeimmalle ja joiden 
hän on katsonut edustavan totuuden ja yhteyden kai- 

puutaan. Mutta uskon samalla, että monoteismi puh- 
taimmassa muodossaan ja ei-teistinen käsitys henki- 
sestä todellisuudesta ovat kaksi näkemystä, joiden ei 
erilaisuudestaan huolimatta tarvitse olla ristiriidassa 
keskenään. 

Tällä kohtaa tulee kuitenkin vastaamme eräs toinen 
Jumalan rakastamisen ongelmaan liittyvä seikka, jota 
on syytä tarkastella ongelman koko monisyisyyden 
paljastamiseksi. Viittaan siihen perustavaa laatua ole- 
vaan eroavuuteen, mikä vallitsee idän (Kiina ja Intia) 
ja lännen uskonnollisten asenteiden välillä; tämä ero 
on mahdollista ilmaista loogisten käsitteiden avulla. 
Aristoteleesta alkaen on läntinen maailma seurannut 
aristoteelisen logiikan sääntöjä. Tämän logiikan perus- 
tana on indenttisyyden laksi, jonka mukaan A on A, 
ristiriidan laki (A ei ole ei-A) ja poissulkevan kol- 
mannen laksi (A ei voi olla sekä A että ei-A, ei myös- 
kään A tai ei-A). Aristoteles ilmaisee käsityksensä 
hyvin selvästi seuraavassa virkkeessä: »On mahdo- 
tonta että sama predikaatti samanaikaisesti ja samassa 
suhteessa sekä kuuluu että ei kuulu yhdelle ja samalla 
subjektille ... Tämä on siten varmin kaikista peri- 
aatteista ...19) 

Tämä aristoteelisen logiikan perusväittämä on syö- 
pynyt niin syvälle meidän ajatteluumme, että sitä 
pidetään »luonnollisena» ja itsestään selvänä, samalla 
kun sellainen väite, että X on sekä A että ei-A tuntuu 
mielettömältä. (Väite kohdistuu tietysti subjektiin X 
tiettynä ajankohtana eikä suinkaan subjektiin X kah- 
tena eri ajankohtana tai sen kahteen eri puoleen.) 


19) Aristoteles, Metafysiikka, Gamma 1005 b, 20. 

Aristoteeliselle logiikalle vastakkainen, ns. para- 
doksaalisenlogiikan mukaan A ja ei-A eivät 
poissulje toisiaan X:n predikäaatteina. Paradoksaali- 
nen logiikka antoi leimansa Kiinan ja Intian ajatte- 
lulle ja Herakleitoksen filosofialle, esiintyen myöhem- 
min dialektiikan nimisenä Hegelin ja Marxin ajatte- 
lussa. Paradoksaalisen logiikan keskeisen periaatteen 
on Laotse ilmaissut varsin selvästi lausuessaan: »S a - 
nat jotka todella ovattotta, ovat para- 
doksaalisia.»?0) ja Chuangtzu ilmaisee saman 
asian seuraavasti: »Se mikä on yksi, on yksi. Se mikä 
on ei-yksi, on myös yksi.» Seuraavat paradoksaalisen 
logiikan lausumat ovat myönteisiä: on ja ei ole. 
Seuraava lausuma taas on kielteinen: ei ole tämä 
eikä tuo. Edellisenkaltaiset lausumat ovat yleisiä 
taolaisessa ajattelussa, Herakleitoksella ja myöhemmin 
Hegelillä; jälkimmäistä tyyppiä oleva lausuma on 
yleinen Intian ajattelussa. 

Aristoteelisen ja paradoksaalisen logiikan välillä 
vallitsevan eron tarkka selvittäminen ei kuulu tämän 
teoksen puitteisiin. Mainitsen kuitenkin vielä eräitä 
esimerkkejä tehdäkseni siihen sisältyvän periaatteen 
ymmärrettävämmäksi. Paradoksaalisen logiikan var- 
haisinta filosofista muotoa edustaa länsimaisessa ajat- 
telussa Herakleitoksen filosofia. Hänen mukaansa 
vastakohtien välinen ristiriita on kaiken olevaisen 
perusta. »He eivät ymmärrä», hän lausuu, xettä itsensä 
kanssa ristiriidassa oleva Kaikkiykseys on indentti- 
nen itsensä kanssa: ristiriitainen harmonia 


20) Laotse, Taoteking, toim. F. Max Mueller, OUP, Lon- 
don 1927, s. 120. 

kuten jousen ja lyyran välillä»2!) Tai vielä selvem- 
min: »Astumme samaan virtaan, emmekä kuitenkaan 
samaan; se olemme me, emmekä kuiten- 
kaan me»??) Tai myös: »Yksi ja sama ilmenee 
olioissa elävänä ja kuolleena, unena ja valveillaolona, 
nuoruutena ja vanhuutena.»23) 

Laotsen filosofia ilmentää saman asian runollisem- 
massa muodossa. Taoismin paradoksaalista ajattelua 
kuvaa hyvin seuraava lausuma: »Raskas on kevyen 
perusta; lepo liikkeen herra.»?*) Tai myös seuraava: 
» Tao ei säännöllisessä kulussaan tee mitään, ja niin ei 
ole mitään mitä se ei tee.»?5) Tai vielä: »Minun sanani 
ovat helpot ymmärtää ja niiden mukaan on helppo 
toimia; mutta koko maailmassa ei ole ketään, joka ne 
rmmärtäisi ja toimisi niiden mukaan.»?$ 

Niin taolaisessa kuin intialaisessa ja Sokrateen ajat- 
telussa on ajattelun korkein aste tietoa siitä, ettemme 
tiedä yhtään mitään. »Tietää ettei mitään tiedä on 
korkeinta; pitää tietämättömyyttä tietona on sai- 
raus.»??) Tämänkaltaisesta filosofiasta seuraa välttä- 
mättä, että korkein hyvä on vailla nimeä. Viimeistä 
todellisuutta, äärimmäistä Yhtä ei voi ilmaista sanoin 
eikä tavoittaa ajatuksin. Eli kuten Laotse asian 
ilmaisee: »Tao joka voidaan ymmärtää ei ole ikuinen 
ja muuttumaton Tao. Nimi joka voidaan mainita ei 


21) W. Capelle, Die Vorsokratiker, Alfred Kröner Ver- 
lag, Stuttgart 1953, s. 134. 

22) Samoin, s. 132. 

23) Samoin, s. 133. 

24) Mueller, main.teos, s. 69. 

25) Samoin, s. 79. 

26) Samoin, .s. 112. 

27) Samoin, s. 113. 

ole ikuinen ja muuttumaton nimi.»28) Tai hieman toi- 
sin sanoin: »Me katselemme sitä emmekä näe sitä ja 
kutsumme sitä emmekä kuule ja kutsumme sitä 'kuu- 
lumattomaksi?. Me yritämme tarttua siihen emmekä 
saa siitä otetta ja kutsumme sitä 'hienoksi”. Näiden 
kolmen ominaisuuden perusteella sitä on mahdoton 
kuvata; ja niin me liitämme ne yhteen ja saamme 
tulokseksi Yhden.»??) Ja vielä eräs saman ajatuksen 
ilmaisu: »Se joka tuntee Taon ei puhu siitä, ja se joka 
puhuu Taosta ei tunne sitä.»30) 

Brahmaanien filosofiassa on kysymys ilmiöiden 
moninaisuuden ja niiden yhteyden (Brahma) välisen 
suhteen tarkastelusta. Mutta Intian ja Kiinan para- 
doksaalista filosofiaa ei pidä sekoittaa dualistiseen 
näkemykseen. Harmonia (yhteys) perustuu juuri sii- 
hen näennäiseen ristiriitaan, josta tässä filosofiassa 
näyttää olevan kysymys. »Brahmaanien ajattelu oli 
alusta asti keskittynyt tarkastelemaan ilmiömaailman 
moninaisten näkyvien voimien ja muotojen saman- 
aikaisia ristiriitaisuuksia ja yhteyttä ...» 81) Kaikkien 
olioiden ja myös ihmisen takana vaikuttava perus- 
voima ylittää ihmisen sekä älylliset että aistinkyvyt. 
Sen vuoksi se vei ole tätä eikä tuota». »Tässä ankaran 
ei-dualistisessa näkemyksessä ei kuitenkaan vallitse 
minkäänlaista ristiriitaa 'todellisen? ja 'epätodellisen' 
välillä.»3?2) Etsiessään yhteyttä moninaisuuden takaa 


28) Samoin, s. 47. 

29) Samoin, s. 57. 

80) Samoin, s. 100. 

81) H. R. Zimmer, Philosophies of India, Pantheon 
Books, New York 1951. 

82) Samoin. 

brahmaaniajattelijat tulivat siihen tulokseen, että 
ilmiössä havaitut vastakohtaparit eivät edusta luontoa 
sellaisenaan, vaan johtuvat ilmiöiden tarkkailijasta, 
hänen havaintokyvystään. Ilmiöitä tarkkailevan aja- 
tuksen on noustava havaintojentekijän tasoa ylemmäs 
voidakseen päästä tajuamaan olevaista itseään. Vasta- 
kohtaisuus on ihmisen sielun kategoria eikä itse todel- 
lisuuteen kuuluva ominaisuus. Rig-Veda ilmaisee 
tämän seuraavasti: »Minä olen molempia, elämän- 
voima ja elämän aines, kaksi yhdessä.» Vedojen ajat- 
telu on tehnyt vieläkin pitemmälle menevät johtopää- 
töksensä näkemyksestä, että ristiriidat kuuluvat erot- 
tamattomasti ajattelemiseen niin kauan kuin liiku- 
taan havaintotekijän tasolla. Sen mukaan on ajattele- 
minen — kaikkine hienouksineen — »vain eräs 
tietämättömyyden korkeampi muoto, itse asiassa 
Maian kaikkein korkeimmanasteisen petollisuuden 
ilmaus.»33) 

Paradoksaalisella logiikalla on tärkeä merkitys Ju- 
malakäsitteelle. Sikäli kuin Jumala edustaa äärim- 
mäistä todellisuutta, ja sikäli kuin ihmismieli havait- 
see todellisuutta vain vastakohtia täynnä olevana, 
Jumalasta ei voi lausua minkäänlaisia myönteisiä 
ominaisuuksia. Vedojen mukaan edustaa käsitys 
kaikkitietävästä ja kaikkivoivasta Jumalasta tietä- 
mättömyyden korkeinta astetta.3t) Tämä tekee 
ymmärrettäväksi Taon nimettömyyden, Moosekselle 
ilmestyvän Jumalan nimettömän nimen ja Mestari 
Eckhartin »ehdottoman ei-mitään» välillä vallitsevan 


38) Samoin, s. 424. 
84) Vert. Zimmer, em. teos, s. 424. 

yhteyden. Vain kielteinen puoli voidaan tajuta, ei 
koskaan tosiolevaisen myönteistä puolta. »Niinpä 
ihminen ei voi Jumalaa tuntea, vaikka hän hyvin tie- 
täisikin, mitä Jumala ei ole... Tyytyessään tietämät- 
tömyyteen sielu viittaa korkeimpaan hyvään.»35) 
Mestari Eckhartille »Jumalallinen Yksi on kieltojen 
kielto... Jokainen olio sisältää kiellon: yksi kieltää 
olevansa joku toinen.»36) Tästä on vain askel] eteen- 
päin Mestari Eckhartin määritelmään, että Jumala on 
»ehdoton ei-mitään», aivan kuin äärimmäinen todelli- 
suus on Kabbalassa »En Sof» eli Ääretön Yksi. 

Olen tarkastellut edellä aristoteelisen ja paradok- 
saalisen logiikan välillä vallitsevaa eroa valmistaak- 
seni maaperää erään tärkeän erottelun tekemiseksi 
Jumalan rakastamisen käsittelyn yhteydessä. Paradok- 
saalisen logiikan edustajat väittävät, että todellisuutta 
voidaan havaita vain ristiriitaisena, ja että on mah- 
doton ajatuksen avulla tajuta todellisuuden 
perimmäistä yhteyttä, itseään yhtä. Tästä päädyttiin 
siihen, että luovuttiin etsimästä vastausta viimeisiin 
kysymyksiin ajatuksen avulla. Ajatus voi johtaa 
meidät vain toteamukseen, että tieto ei voi antaa 
meille lopullista vastausta. Ajattelun maailma on vält- 
tämättä ristiriitojen maailma. Ainoa tie tosiolevaisen 
täydelliseen tajuamiseen ei sen vuoksi ole ajattelu, 
vaan toiminta, ykseyden kokeminen. Paradoksaalinen 
logiikka johtaa näin sellaiseen lopputulokseen, että 
Jumalan rakastaminen ei ole Jumalan tajuamista ajat- 

35) Mestari Eckhart, Schriften, julk. Hermann Hiittner, 
Jena 1934, s. 76. 


36) Mestari Eckhart, em. Ouintin laitos, s. 252, vert. 
myös Maimonideen negatiivista teologiaa. 

telun avulla, eikä myös Jumalan rakastamisen ajatte- 
lemista, vaan ykseyden omakohtaista kokemista Ju- 
malan kanssa. 

Tämän vuoksi on syytä korostaa oikean elämän- 
tavan merkitystä. Kaiken elämän, jokaisen pienen ja 
vähäpätöisenkin askareen tulee olla kohdistunut Ju- 
malaa koskevan tietomme lisäämiseen, missä ei kui- 
tenkaan saa olla kysymys oikein ajattelemisesta, vaan 
oikein toimimisesta. Juuri näin käsittävät asian itä- 
maiset uskonnot. Niin brahmanismin kuin buddhismin 
ja taoismin mukaan uskonnon perimmäinen tarkoitus 
ei ole oikean uskon, vaan oikean elämäntavan koros- 
taminen. Juutalaisessa uskonnossa on kysymys 
samasta asiasta. Juutalaisuudessa ei esiinny juuri min- 
käänlaista uskoa koskevaa kiistaa (ainoa suuri poik- 
keus esiintyi fariseusten ja saddukeusten välillä, 
mutta tällöinkin oli kysymys lähinnä yhteiskunta- 
luokkien välisestä eroavuudesta). Juutalainen uskonto 
korostaa (erityisesti meidän aikakautemme alusta 
asti) oikean elämäntavan merkitystä, Halachan (millä 
sanalla on sama merkitys kuin Taolla) merkitystä. 

Uuden ajan ajattelussa edustavat tätä näkemystä 
Spinoza, Marx ja Freud. Spinozan filosofiassa tapah- 
tuu nimenomainen siirtyminen oikeasta uskosta elä- 
miseen. Marx ilmaisi tämän ajatuksen seuraavaan 
tapaan: »Filosofit ovat vain tulkinneet maailmaa 
eri tavoin; kuitenkin on kysymys maailman muu t- 
tamisesta.» Freudin paradoksaalinen logiikka joh- 
taa hänet psykoanalyyttiseen terapiaan, jossa on kysy- 
mys oman itsensä jatkuvasti syventävästä tuntemuk- 
sesta. 

Paradoksaalisen logiikan näkökulmasta pääpaino ei 
ole ajattelussa vaan elämässä. Tällä näkemyksellä on 
ollut useita muitakin seuraamuksia. Ennen muuta se 
johti siihen suvaitsevaisuuteen jonka me 
tapaamme Intian ja Kiinan uskontojen kehityksen 
yhteydessä. Ellei oikea ajattelu yllä perimmäiseen 
totuuteen eikä voi olla pelastukseksi, ei ole mitään 
syytä taistella niitä vastaan, jotka ovat päätyneet eri- 
laiseen käsitykseen. Tämä suvaitsevaisuus on saanut 
kauniin ilmauksensa tarinassa, jossa muutamilta mie- 
hiltä tiedustellaan, miten he kuvaisivat pimeässä 
tapaamaansa elefanttia. Yksi vastaa elefantin kärsää 
koskettaen: »Tämä eläin muistuttaa vesipiippua»; toi- 
nen vastaa elefantin korvaa koskettaen: »Tämä eläin 
muistuttaa viuhkaa»; ja kolmas sanoo, elefantin jal- 
koja koskettaen, eläimen muistuttavan pylvästä. 

Toiseksi paradoksaalinen logiikka ei niinkään joh- 
tanut dogmien ja tieteen kehittymiseen, vaan 
ihmisen muuttumisen korostamiseen. Intia- 
lainen, kiinalainen ja mystillinen näkemys korostavat 
kaikki sitä, että uskonnossa ihmiselle ei ole tärkeintä 
se, että hän ajattelee oikein, vaan että hän elää oikein 
tai tulee yhdeksi Yhden kanssa keskitetyn mietiskelyn 
avulla. 

Länsimailla korostetaan aivan päinvastaisia asioita. 
Koska täällä on aina oletettu perimmäisen totuuden 
paljastuvan oikean ajattelemisen avulla, on nimen- 
omaan korostettu ajattelun tärkeyttä, joskin oikein 
elämistäkin on pidetty tärkeänä. Uskonnon alalla 
tämä johti lukuisten dogmien muotoilemiseen, loput- 
tomiin väittelyihin opin oikeasta tulkitsemisesta ja 

suvaitsemattomuuteen »epäuskoisia» ja kerettiläisiä 
vastaan. Se johti edelleen korostamaan »uskoa Juma- 
laan» uskonnollisen asenteen peruspiirteenä. Tämä ei 
tietenkään merkinnyt sitä, etteikö oikeaan elämiseen- 
kin olisi pitänyt kiinnittää huomiota. Mutta seuraus 
oli kuitenkin se, että ihminen joka uskoi Jumalaan — 
vaikkei hän elänytkään Jumalaa — tunsi olevansa 
parempi sellaista ihmistä, joka eli Jumalaa vaikkei 
»uskonutkaan» häneen. 

Ajattelun korostamisella on myös eräs toinen ja 
historiallisesti hyvin tärkeä seuraamus. Käsitys, että 
ihminen saattaisi ajattelun avulla päästä perille totuu- 
desta, ei johtanut vain dogmeihin, vaan myös tieteen 
syntymiseen. Tieteellisessä ajattelussa on oikea ajat- 
telu ainoa, millä on arvoa, olkoon sitten kysymys älyl- 
lisestä rehellisyydestä tai tieteellisen ajattelun sovel- 
tamisesta käytäntöön, ts. tekniikkaan. 

Lyhyesti sanoen, paradoksaalinen ajattelu johti 
suvaitsevaisuuteen ja siihen, että ihmisen on muu- 
tuttava. Aristoteelinen näkemys taas johti dogmeihin 
ja tieteeseen, katoliseen kirkkoon ja atomienergian 
keksimiseen. 

Näiden kahden erilaisen näkemyksen seuraamuk- 
sien merkitystä Jumalan rakastamisen ongelmalle on 
edellä jo lyhyesti tarkasteltu, joten jäljellä on vain 
yhteenveto. 

Vallitsevassa länsimaisessa uskonnollisessa järjes- 
telmässä Jumalan rakastaminen on olennaisesti samaa 
kuin usko Jumalaan, usko Jumalan olemassaoloon, 
Jumalan vanhurskauteen. Jumalan rakastamisessa on 
oleellisesti kysymys ajatuselämyksestä. Idän uskon- 

noissa ja mystiikassa Jumalan rakastaminen on oleel- 
lisesti voimakasta yhteyden tunteen kokemista, johon 
liittyy erotuksetta tämän rakkauden ilmeneminen 
ihmisen kaikessa elämäntoiminnassa. Kaikkein radi- 
kaaleimman ilmauksensa tämä näkemys on saanut 
seuraavissa Mestari Eckhartin sanoissa: »Jos minä siis 
muutun Jumalaksi ja Hän saattaa minut yhdeksi 
itsensä kanssa, silloin, elävässä Jumalassa, ei ole 
mitään eroa meidän välillämme ... Muutamat ihmiset 
kuvittelevat menevänsä katselemaan Jumalaa, että he 
näkevät Jumalan seisovan tuolla ja itsensä tässä, 
mutta tämä ei ole totta. Jumala ja minä: me olemme 
yhtä. Tajutessani Jumalan minä liitän Jumalan itseeni. 
Rakastaessani Jumalaa minä sulaudun Jumalaan.»37) 

Voimme nyt palata erääseen merkittävään yhtäläi- 
syyteen, joka vallitsee ihmisen toisaalla vanhempiaan 
ja toisaalla Jumalaa kohtaan tunteman rakkauden 
välillä. Lapsi on alussa kiintynyt äitiinsä aivan kuin 
tämä olisi »kaiken olevaisen alkuperusta». Hän tuntee 
olevansa avuton ja äidin rajattoman rakkauden tar- 
peessa. Sitten hän kääntyy isänsä puoleen, josta muo- 
dostuu hänen tunteittensa uusi kohde, isän edustaessa 
ajattelun ja käyttäytymisen johtavaa periaatetta. 
Tässä vaiheessa häntä kannustaa halu saada osakseen 
isänsä hyväksyminen ja halu välttää tämän epäsuo- 
sioon joutumista. Saavutettuaan kypsyytensä ihminen 
vapautuu äidin ja isän hahmoista suojelevina ja mää- 
räävinä elämänvoimina ja luo itselleen omat äidilliset 
ja isälliset sisäiset periaatteensa. Hänestä tulee oma 
isänsä ja äitinsä; hän on isä ja äiti. Ihmiskunnan his- 

87) Mestari Eckhart (Ouint), s. 186. 


112 


toriassa me näemme — ja voimme aavistaa — saman 
kehityksen: alussa Jumalan rakastaminen on avutto- 
man ihmisen kiintymistä äiti Jumalattareen, sen jäl- 
keen kuuliaista isällisen Jumalan tottelemista ja 
tämän jälkeen ihmisen kypsyyttä ja Jumalan lakkaa- 
mista olemasta ulkopuolinen voima, koska ihmisellä 
ovat rakkauden ja oikeudenmukaisuuden voimat 
omassa rinnassaan ja koska ihmisestä on tullut yksi 
Jumalansa kanssa. Lopuksi hän kenties päätyy sille 
asteelle, jolloin Jumalasta puhutaan enää runokie- 
lellä ja symbolisessa mielessä. 

Tämän vuoksi Jumalan rakastamista ei voi erottaa 
ihmisen vanhempiaan kohtaan tuntemasta rakkau- 
desta. Ellei ihminen vapaudu lapsenomaisesta sidon- 
naisuudestaan äitiinsä, heimoonsa tai kansaansa, jos 
hän jää lapsellisen riippuvaiseksi rankaisevasta ja 
palkitsevasta isästä tai jostakin muusta auktoriteetista, 
hän ei pysty tuntemaan kypsää rakkautta Jumalaa 
kohtaan; hänen uskontonsa edustaa silloin niitä uskon- 
non varhaisempia kausia, jolloin Jumala koettiin joko 
kaikkea suojelevaksi maaemoksi tai rankaisun ja pal- 
kinnon isäksi. 

Tämän päivän ihmisen uskonnosta ovat löydettä- 
vissä kaikkikin edellä mainitut uskonnon eri kehitys- 
asteet  alkukantaisimmasta kehittyneimpään. Sana 
»Jumala» merkitsee joskus heimopäällikköä, joskus 
»ehdotonta ei-mitääns». Samalla tavalla on jokaisella 
ihmisellä piilevänä itsessään, tiedottomassa sielunelä- 
mässään, kuten Freud on osoittanut, kaikki nämä eri- 
laiset kehitysasteet aivan pikkulapsen asteesta alkaen. 
Kysymys on siitä, mille kehitysasteelle itse kukin on 

elämässään ennättänyt. Yksi asia on varmaa: Ihmisen 
Jumalaa kohtaan tuntema rakkaus vastaa sitä rak- 
kautta, jota hän tuntee ihmistä kohtaan, ja lisäksi on 
hänen Jumalaa ja ihmistä kohtaan tuntemansa rak- 
kauden todellinen luonne usein tiedostamaton — sitä 
peittää ja rationalisoi hänen kypsempi ajatuksensa 
siitä, mitä rakkaus hänen mielestään on. Ihmisen toisia 
ihmisiä kohtaan tuntema rakkaus on edelleen, koska 
se liittyy niin erottamattomasti häntä perheeseen liit- 
täviin siteisiin, viime kädessä riippuvainen sen yhteis- 
kunnan rakenteesta, jonka keskellä hän elää. Jos 
yhteiskunnan rakenne on autoritäärinen, olkoon sit- 
ten kysymys diktatuurista tai yleisen mielipiteen ja 
markkina-ajattelun nimettömän auktoriteetin mah- 
dista, hänen jumalakäsityksensä täytyy olla lapsen- 
omainen ja kaikkea muuta kuin sellainen kypsä käsi- 
tys, jonka varhaisimmat ilmaukset ovat löydettävissä 
monoteistisen uskonnon historiasta. 

III 


RAKKAUS JA SEN RAPPEUTUMINEN 
NYKYPÄIVÄNÄ LÄNSIMAISESSA 
YHTEISKUNNASSA 


Jos rakkaudessa on kysymys kypsän ja luovaan 
asennoitumiseen kykenevän ihmisen eräästä perus- 
ominaisuudesta, on selvää, että yksilöllinen rakasta- 
misen kyky jossakin tietyssä kulttuurissa riippuu siitä 
vaikutuksesta, mikä tällä kulttuurilla on sen piiriin 
kuuluvan keskitason ihmisen luonteeseen. Kun koh- 
teenamme on rakkaus nykypäivän länsimaisessa kult- 
tuurissa, kysymme, onko länsimaisen kulttuuripiirin 
yhteiskuntarakenteella ja sitä sävyttävällä hengellä 
myönteinen vaikutus rakkauden kehittymiseen? Tä- 
män kysymyksen esittäminen merkitsee jo kielteistä 
vastausta siihen. Kukaan länsimaisen elämän ulko- 
puolinen tarkastelija ei voi kieltää sitä, että rakkaus 
— lähimmäisenrakkaus, äidinrakkaus ja eroottinen 
rakkaus — on länsimailla harvinainen ilmiö. Sen ase- 
man ovat anastaneet lukuisat valerakkaudet, jossa on 

itse asiassa kysymys yhtä monesta rakkauden rappio- 
muodosta. 

Kapitalistisen yhteiskunnan perustana on toisaalla 
valtiollisen vapauden periaate ja toisaalla kaikkia 
taloudellisia ja siten myös sosiaalisia suhteita säätele- 
vät markkinat. Tavaramarkkinat määräävät ne ehdot, 
joiden vallitessa tavara käy kaupaksi ja työmarkki- 
nat määräävät työvoiman kysynnän ja tarjonnan. Niin 
hyvin esineet kuin inhimillinen tarmo ja taito muut- 
tuvat kauppatavaroiksi, joita vaihdetaan ilman min- 
käänlaista pakkoa ja petosta markkinoiden sanelemin 
ehdoin. Niin hyödyllinen ja tarpeellinen kuin jokin 
tietty kenkäpari saattaakin olla, ei sillä ole minkään- 
laista taloudellista arvoa (vaihtoarvoa), ellei tällä 
parilla ole markkinoilla kysyntää; ihmisen tarmo ja 
taito ovat samoin vailla vaihtoarvoa, ellei niillä satu 
olemaan kysyntää vallitsevilla markkinoilla. Pää- 
omanomistaja voi ostaa itselleen työvoimaa ja määrätä 
tämän tekemään työtä hänen pääomalleen korkoa 
tuottavan investoinnin hyväksi. Työvoimansa tarjoa- 
jan on tarjottava työvoimansa pääomanomistajalle 
vallitsevilla markkinaehdoilla, muuten hän kuolee 
nälkään. Tätä taloudellista rakennetta vastaa tietty 
arvojen hierarkia. Pääoma on työvoiman käskijä; 
kuolleet esineet ovat arvossa ylempiä kuin työ ja inhi- 
millinen taitaminen, ylempiä kuin kaikki mikä on 
elävää. 

Kapitalismin perusolemus on ollut tämänkaltainen 
alusta alkaen. Mutta vaikkakin näin on yhä suurelta 
osalta, eräät tekijät ovat kuitenkin muuttuneet, sävyt- 
täen siten omalla uudella tavallaan nykypäivän kapi- 

talismia ja vaikuttaen varsin syvällisesti ihmisen pe- 
rusolemukseen. Kapitalismin kehitys on johtanut mei- 
dän päivinämme jatkuvasti kasvavaan pääomien kes- 
kittymiseen. Suuret yritykset laajenevat yhä suurem- 
miksi, pienet eivät kestä kilpailussa. Yrityksiin sijoi- 
tettu pääomanomistus on yhä selvemmin ja selvemmin 
erillään yritysten toiminnallisesta johdosta. Yrityksen 
v»omistavat» sadattuhannet osakkeenomistajat, ja yri- 
tystä johtaa byrokraattinen toimihenkilökunta, jolle 
maksetaan työstään hyvin, mutta joka ei omista yri- 
tystä. Näitä byrokraatteja kiinnostavat vähemmän 
suuret voitot kuin yrityksen laajeneminen ja samalla 
heidän oman valtansa kasvu. Pääoman jatkuvalle kes- 
kittymiselle ja mahtavan hallinnollisen byrokratian 
syntymiselle on työväenliikkeen esiinmarssi selvä rin- 
nakkaisilmiö. Työntekijöiden ammatillisen järjestäy- 
tymisen ansiosta ei yksityisen työntekijän ole enää 
pakko taistella työmarkkinoilla yksin omasta puoles- 
taan; hän kuuluu jäsenenä ammattiyhdistykseen, jolle 
on myös ominaista byrokratisoituminen ja joka tällai- 
sena yhteisönä edustaa hänen etujaan työehdoista jät- 
tiläisyrityksen kanssa neuvoteltaessa. Aloite on siirty- 
nyt — hyvään vai huonoon suuntaan, on vaikea sanoa 
— sekä pääoman että työvoiman puolella yksilöiden 
käsistä byrokratian käsiin. Jatkuvasti kasvava joukko 
ihmisiä lakkaa olemasta riippumattomia ja tulee riip- 
puvaiseksi suurten taloudellisten yhteisöjen byrokraa- 
teista. 

Eräs toinen pääomien kasvusta johtuva ja nykypäi- 
vän kapitalismille tunnusomainen piirre sisältyy työn 
järjestelyyn näissä suurissa yrityksissä. Voimakkaasti 

keskitetyt yritykset pitkälle vietyine työnjakoineen 
johtavat siihen, että yksityinen ihminen lakkaa ole- 
masta yksilö ja hänestä tulee vain eräs koneistoon so- 
piva pyörä, joka helposti voidaan vaihtaa toiseen. Ny- 
kypäivän kapitalismin ongelma voidaan muotoilla seu- 
raavaan tapaan: 

Nykypäivän kapitalismi tarvitsee ihmisiä, jotka pys- 
tyvät luistavaan yhteistyöhön suurissa joukoissa; jotka 
haluavat kuluttaa yhä enemmän ja enemmän ja joiden 
maku on yhdenmukainen ja sellainen, että siihen voi 
helposti vaikuttaa ja että sen voi helposti ennakolta 
arvata. Se tarvitsee ihmisiä, jotka uskovat ja kuvit- 
televat olevansa vapaita ja riippumattomia, vapaita 
kaikenlaisista auktoriteeteista ja periaatteista ja omas- 
tatunnosta — ja jotka kuitenkin taipuvat käskettä- 
viksi, tekemään mitä heidän edellytetään tekevän ja 
sopeutumaan kitkattomasti yhteiskunnalliseen koneis- 
toon; joita voidaan ohjata ilman pakkoa, johtaa ilman 
johtajia ja viedä mukanaan ilman päämääriä — poik- 
keuksena tämä ainoa: olla hyödyllinen, olla liikkeellä, 
olla toiminnassa ja pyrkiä eteenpäin. 

Mikä on tämän kaiken lopputulos? Nykypäivän ih- 
minen on vieraantunut itsestään, kanssaihmisistään ja 
luonnosta.!) Hän on muuttunut markkinatavaraksi ja 
pitää elinvoimaansa sijoituksena, jonka on tuotettava 
hänelle mahdollisimman korkea korko vallitsevilla 
markkinoilla. Ihmissuhteissa (human relations) 


1) Vieraantumista ja nykypäivän yhteiskunnan vaiku- 
tusta —ihmisluontoon = tarkastellaan — seikkaperäisesti 
Frommin laajassa pääteoksessa »The sane society», Rine- 
hart and Company, New York 1955. 

on oleellisesti kysymys toisistaan vieraantuneiden au- 
tomaattien välisistä suhteista, jokaisen perustaessa 
turvallisuudentunteensa mahdollisimman kiinteään 
toistenkaltaisuuteen, ajatusten, tunteiden ja tekojen 
samanlaisuuteen toisten kanssa. Koska jokainen pyrkii 
olemaan niin lähellä kuin mahdollista kaikkia muita, 
jokainen on lopulta täysin yksin, turvaton, täynnä ah- 
distuneisuutta ja syyllisyydentuntoja, mikä puolestaan 
on välttämätön seuraus siitä, että inhimillisen erilli- 
syyden voittaminen ei ole onnistunut. Meidän kulttuu- 
rimme tarjoaa kyllä monia keinoja tämän yksinäisyy- 
den unohtamiseen; näistä mainittakoon ennen muuta 
työn ankaran mekaaninen ja byrokraattinen rutiinin- 
omaisuus, joka auttaa ihmistä unohtamaan nämä hä- 
nen kaikkein perustavinta laatua olevat kaipuunsa: 
kohota itsensä yläpuolelle ja kokea aitoa yhteyttä. El- 
lei työelämän rutiini riitä, ihminen hukuttaa tiedosta- 
mattomana piilevän epätoivonsa rutiinihuvituksiin, 
huviteollisuuden tuottamien äänien ja merkkien pas- 
siiviseen ahmimiseen tai alituiseen uusien esineiden 
ostamiseen ja näiden vaihtamiseen jälleen uusiin. Ny- 
kypäivän ihminen on todella lähellä sitä kuvaa, jonka 
Huxley tarjoaa teoksessaan » Uljas uusi maailma»: hy- 
vin syötetty, hyvin vaatetettu, sukupuolisesti tyydy- 
tetty ja kuitenkin ilman omaa itseyttä, ilman min- 
käänlaista muuta kuin aivan pinnallista kosketusta 
kanssaihmisiinsä, kaikenlaisten, Huxleyn niin nase- 
vasti muotoilemien iskulauseiden uhri: »Kun yksilö 
voi hyvin, yhteiskuntakin voi hyvin» tai: » Älä koskaan 
jätä huomiseen sitä hauskaa, jonka voit tänäänkin teh- 
dä», tai kaiken kruununa: »Jokainen on nykyisin on- 

nellinen.» Onnellisuus merkitsee tämän päivän ihmi- 
selle samaa kuin »pitää hauskaa». Ja hauskuuden läh- 
teiksi kelpaa kaikki minkä ihminen voi hankkia, ottaa 
vastaan ja kuluttaa: tavarat, näköalat, ruoat, juomat, 
tupakka, vieraat, esitelmät, kirjat, elokuvat — kaikki 
kulutetaan, kaikkea ahmitaan. Maailma on meidän 
suunnattoman ruokahalumme suunnaton kohde, suuri 
omena, suuri pullo, suuri rinta; me olemme sylilapsen 
asteella, ikuisia odottajia, ikuisia toivojia — ja ikuisia 
pettyjiä. Meidän olemuksemme on varautunut vain 
vaihtamaan ja ottamaan vastaan; kaikki henkisen ja 
aineellisen elämän piiriin kuuluva on meille olemassa 
vain vaihtamista ja kuluttamista varten. 

Mitä rakkauteen tulee, tilanne vastaa nykypäivän 
ihmisen yhteiskunnallista luonnetta. Automaatit eivät 
osaa rakastaa; he osaavat vain vaihtaa »persoonalli- 
suuspakettejaan» ja toivoa että kauppa on edullinen. 
Niinpä tässä vieraantuneisuuden leimaamassa yhteis- 
kunnassa on rakkauden ja eritoten avioliiton eräs 
kaikkein kuvaavimpia ilmauksia kiinteätä yhteistyötä 
suorittavan työryhmän (engl. team) idea. Lukemat- 
tomissa onnellista avioliittoa käsittelevissä kirjoituk- 
sissa kohotetaan ihanteeksi kitkattomasti toimiva työ- 
ryhmä, mikä ei ole kaukana kitkattomasti toimivan 
työntekijän ideasta; työntekijän, jonka pitäisi olla 
»suhteellisen riippumaton», yhteistyönhaluinen, su- 
vaitsevainen, mutta samalla kunnianhimoinen ja tais- 
telunhaluinen. Niinpä aviomiehen pitäisi avioliittoneu- 
vojan mukaan »ymmärtää» vaimoaan ja olla tälle 
avuksi. Hänen pitäisi suhtautua suopeasti vaimonsa 
uuteen pukuun ja tämän valmistamaan ateriaan. Vai- 

mon taas pitäisi olla miestä kohtaan ymmärtäväinen 
tämän saapuessa työstä kotiin väsyneenä ja huonotuu- 
lisena. Myös pitäisi vaimon kuunnella tarkkaavasti 
miehensä liikehuolia, eikä vaimo saisi menettää malt- 
tiaan, vaan hänen pitäisi antaa anteeksi miehen unoh- 
taessa hänen syntymäpäivänsä. Tässä kaikessa ei kui- 
tenkaan ole kysymys mistään muusta kuin sellaisesta 
kahden ihmisen välisestä ulkonaisesti hyvin luista- 
vasta suhteesta, jossa osapuolet pysyvät koko elämän- 
sä vieraina toisilleen. He eivät koskaan pääse todella 
läheiseen kosketukseen toistensa kanssa, vaikka ovat- 
kin toisilleen kohteliaita ja pyrkivät kaikin tavoin te- 
kemään toinen toisensa elämän miellyttäväksi. 

Tämänkaltaisen rakkauden ja avioliiton painopiste 
on suojan löytämisessä muuten sietämätöntä yksinäi- 
syyden tunnetta vastaan. »Rakkaudessa» on vihdoin 
löydetty turvasatama, joka vapauttaa yksinäisyydestä. 
Muodostetaan maailmaa vastaan suuntautuva kahden 
ihmisen yhteenliittymä, ja tätä itserakkautta kaksin 
(egotismi ä deux) pidetään erheellisesti rakkautena ja 
läheisyytenä. 

Yhteistyöhengen, toistensa suvaitsemisen ja muun 
tämänkaltaisen korostaminen on suhteellisen uusi 
ilmiö. Sitä edelsi ensimmäistä maailmansotaa välittö- 
mästi seuraavina vuosina sellainen käsitys rakkau- 
desta, jonka mukaan toistensa sukupuolinen tyydyttä- 
minen on riittävä rakkaussuhteen ja nimenomaan on- 
nellisen avioliiton perusta. Uskottiin että avioliitoissa 
usein esiintyvän onnettomuuden pääsyy oli siinä, että 
aviopuolisot eivät olleet löytäneet keskenään oikeata 
»sukupuolisen sopeutumisen» muotoa; tämän puutteen 

taas katsottiin johtuvan siitä, että ihmisillä ei ollut 
selvää kuvaa siitä, mikä on »oikea» sukupuolisen käyt- 
täytymisen muoto, virheen piillessä ts. toisen tai jom- 
mankumman osapuolen väärässä sukupuolisen käyt- 
täytymisen tekniikassa. Tämän puutteen »parantami- 
seksi» ja niiden onnettomien parien auttamiseksi, jot- 
ka eivät osanneet rakastaa toinen toistaan, annettiin 
monissa kirjoissa oikeaa sukupuolista käyttäytymistä 
koskevia neuvoja ja ohjeita ja luvattiin enemmän tai 
vähemmän avoimesti, että näin päädyttäisiin välttä- 
mättä onneen ja rakkauteen. Tämän käsityksen taus- 
talla oli usko siihen, että rakkaus on sukupuolisen mie- 
lihyvän tuote ja että jos kaksi ihmistä oppii tyydyttä- 
mään toisensa sukupuolisessa suhteessa, he oppivat sa- 
malla rakastamaan toisiaan. Tässä käsityksessä heijas- 
telee se ajan yleinen harhaluulo, että oikea tekniikka 
ei ole ainoastaan teollisen tuotannon teknillisten ongel- 
mien ratkaisu, vaan myös kaikkien inhimillisten on- 
gelmien ratkaisu. Ei tiedetty, että totuus on täysin 
päinvastainen. 

Rakkaus ei ole sukupuolisen tyydytyksen tulos, vaan 
sukupuolinen onnellisuus — vieläpä niinsanotun suku- 
puolisen tekniikan tuntemuskin — on rakkauden tulos. 
Jos tämä väite pitäisi todistaa tarkemmin kuin eräiden 
pinnallisten arkielämästä otettujen havaintojen avulla, 
psykoanalyyttinen kokemus tarjoaa sen tueksi erittäin 
laajan tosiasia-aineiston. Kaikkein useimmiten esiin- 
tyviä sukupuoliongelmia — naisten kylmyys ja mies- 
ten enemmän tai vähemmän voimakkaat sielulliset 
kyvyttömyyden oireet — koskeva tutkimus osoittaa, 
että vika ei piile siinä, ettei tunneta oikeata tekniik- 

kaa, vaan niissä esteissä, jotka eivät suo ihmiselle tilai- 
suutta rakastaa. Niissä vaikeuksissa, jotka estävät ih- 
mistä antamasta itseään täydellisesti ja toimimasta 
spontaanisesti sekä luottamasta sukupuolikumppaniin- 
sa ruumiillisen läheisyyden ollessa välittömintä ja lä- 
heisintä, on yleisesti kysymys sellaisista seikoista kuin 
toiseen sukupuoleen kohdistuvasta pelosta tai vihasta. 
Jos sukupuolisesti estynyt henkilö pääsee vapautu- 
maan pelostaan tai vihastaan ja tulee siten kykene- 
väksi rakastamaan, hänen sukupuoliset ongelmansa 
ovat tulleet ratkaistuiksi. Ellei tämä onnistu, ei laajin- 
kaan sukupuolista tekniikkaa koskeva tietomäärä voi 
häntä auttaa. 

Mutta vaikka psykoanalyyttinen kokemus osoittaa 
vääräksi sen käsityksen, että oikean sukupuolisen tek- 
niikan tunteminen johtaa sukupuoliseen onneen ja 
rakkauteen, on tämän käsityksen perustana oleva 
olettamus, että rakkaus on molemminpuolisen suku- 
puolisen tyydytyksen seurausilmiö, suurelta osalta 
peräisin Freudin omista teorioista. Freudille rakkaus 
oli oleellisesti sukupuolielämän alaan kuuluva ilmiö. 
»Ihmisen todettua kokemuksen kautta, että hänen voi- 
makkaimmat mielihyvänsävyiset elämyksensä esiin- 
tyvät sukupuolisen (genitaalisen) rakkauden piirissä, 
niin että tästä muodostui hänelle kaiken onnellisuu- 
den perikuva, johtivat ne hänet pakosta etsimään 
tulevaisuudessa onneaan sukupuolisuhteiden alueella, 
tekemään —genitaalierotiikasta elämänsä keskipis- 
teen.»?) Lähimmäisenrakkauden kokeminen merkitsee 


2) S. Freud, »Abriss der Psychoanalyse und Das Unbe- 
hagen in der Kultur», Frankfurt am Main 1955, s. 136. 

Freudille sukupuolisuuden erästä ilmausta, joskin sel- 
laista ilmausta, jossa sukupuolivietti on muuntunut 
»tavoite-estyneeksi»  impulssiksi. »Tavoite-estynyt 


rakkaus oli alunperin puhdasta aistillista rakkautta ja 


on sitä yhä edelleenkin ihmisen tiedostamattoman sie- 
lunelämän alueella.»3) Mitä tulee siihen yhteyden ja 
ykseyden tunteeseen, joka on oleellista mystilliselle 
kokemukselle ja siihen kiinteään yhteyden tunteeseen, 
joka esiintyy kahden ihmisen välillä tai yleensä ihmis- 
ten välillä toistensa lähimmäisinä, ne Freud tulkitsi 
patologisiksi ilmiöiksi, palautumiseksi (regressio) var- 
haisen »rajattoman narsismin» asteelle.) 

Tästä on vain askel] eteenpäin siihen Freudin käsi- 
tykseen, että rakkaus on olemukseltaan irrationaali- 
nen ilmiö. Freud ei tee eroa irrationaalisen rakkauden 
ja sellaisen rakkauden välillä, joka on kypsyyteen 
yltäneen personallisuuden ilmausta. Hän huomauttaa 
eräässä tutkielmassaan5), että rakkauden siirtämisessä 
(Ubertragung) ei ole kysymys mistään »normaalista» 
rakkaudesta poikkeavasta rakkauden muodosta. Ra- 
kastuminen on Freudin mukaan aina eräällä tavalla 
abnormi ilmiö, jolle on ominaista todellisuustajun 
puute ja väkivaltaisuus, joten se on vain rakkauden 
siirtämistä lapsuuden rakkauskohteista uusiin kohtei- 
siin. Rakkaus rationaalisena ilmiönä, inhimillisen tyy- 
dytyksen korkeimpana ilmauksena, ei Freudille ollut 
edes tutkimisen arvoinen asia, koska sellaista ei 
hänelle ollut olemassakaan. 

3) Samoin, s. 138. 

4) Samoin, s. 101. 


5) Freud, »Gesammelte Werke», osa. X, London 1946, 
ss. 306—321. 


14 


Olisi kuitenkin erehdys liioitella Freudin ajatusten 
vaikutusta siihen käsitykseen, että rakkaus on suku- 
puolisen viehätyksen seurausilmiö, tai että rakkaus ei 
ole mitään muuta kuin sukupuolisen tyydytyksen hei- 
jastelua ihmisen tietoisen tunne-elämän alueella. Syy- 
ja seuraussuhteet ovat tarkkaan ottaen päinvastaiset. 
Freudin ajatuksilla on osittain vahvat juurensa yhdek- 
sännentoista vuosisadan hengessä; osittain niistä tulin 
kansanomaisia sen hengen ansiosta, joka vallitsi välit- 
tömästi ensimmäisen maailmansodan jälkeen. Sekä 
jälkimmäisessä että Freudin rakkauskäsityksessä 
ollaan tekemisissä viktoriaanista aikaa vastaan suun- 
natun vastavaikutuksen kanssa. Toinen Freudin teo- 
rioita värittävä seikka on kapitalistiseen yhteiskunta- 
järjestykseen perustuva käsitys ihmisestä. Sen seikan 
vahvistamiseksi, että kapitalismi todella vastaa ihmi-- 
sen luonnollisia tarpeita, piti osoittaa, että ihminen on 
luonnostaan taipuvainen kilpailemaan kanssaihmis- 
tensä kanssa ja asennoitumaan näihin vihamielisesti. 
Taloustieteilijät »todistivat» tämän väitteellään ihmi- 
sen kyltymättömästä taloudellisen voiton himosta, 
darwinistit kelvollisimpien eloonjäämistä koskevan 
biologisen »lakinsa» avulla, ja Freud päätyi samaan 
tulokseen, kun hän lähti siitä, että jokaiselle miehelle 
on ennen muuta ominaista rajaton halu kaikkien nais- 
ten sukupuoliseen valloittamiseen ja että vain yhteis- 
kunnalliset sovinnaisuusnäkökohdat ovat tämän ihmi- 
sen »luonnollisen» viettitoiminnan tyydytyksen estee- 
nä. Sen vuoksi ovat miehet luonnostaan mustasukkai- 
sia toisilleen, ja tämä yleinen mustasukkaisuus ja 

kilpailu jatkuisi vielä silloinkin, kun siihen ei olisi 
mitään sosiaalisia ja taloudellisia syitä.) 

Lopuksi vaikutti Freudin ajatteluun voimakkaasti 
myös yhdeksännentoista vuosisadan materialismi. 
Uskottiin että kaikkien sielullisten ilmiöiden takaa 
paljastuisivat aikanaan silkat fysiologiset tekijät; siksi 
rakkaus, viha, kunnianhimo ja mustasukkaisuus ovat 
Freudin mukaan vain joukko erilaisia yhden ja saman 
sukupuolivietin ilmauksia. Hän ei kyennyt näkemään 
sitä, että pohjimmiltaan ollaan sittenkin tekemisissä 
ihmisten kanssa kokonaisuutena, ensi sijassa kaikille 
ihmisille yhteisen inhimillisen kokonaistilanteen 
kanssa ja toiseksi sen erityisen elämänmuodon kanssa, 
jolle tietty yhteiskuntarakenne antaa leimansa. 
(Marxin historiallinen materialismi» edustaa selvää 
luopumista tämänkaltaisesta materialismista, sillä 
hänelle ei ihmisen ymmärtämisen avain sisälly ruu- 
miiseen eikä mihinkään viettiin, ravinnonhankkimis- 
viettiin tai omistamisviettiin, vaan ihmisen elämän 
kokonaisprosessiin, ihmisen »elämän käytäntöön».) 
Freudin mukaan ihmisen mielenterveys ja onni ovat 
ratkaisevassa määrin riippuvaiset hänen kaikkien 
viettipohjaisten halujensa täydestä ja estottomasta 
tyydyttämisestä. Kiistämättömät kliiniset tapaukset 
osoittavat kuitenkin, että miehet ja naiset, jotka omis- 
tavat elämänsä sukupuolisten halujensa estottomaan 
tyydyttämiseen, eivät päädykään onnellisuuteen, vaan 
kärsivät hyvin usein vaikeista neuroottisista risti- 

6) Ainoa Freudin oppilaista, joka ei koskaan luopunut 
mestaristaan, mutta joka kuitenkin elämänsä viime vuo- 


sina muutti rakkautta koskevat käsityksensä, oli Sändor 
Ferenczi. 

riidoista tai oireista. Kaikkien viettien estoton tyydyt- 
täminen ei ole ainoastaan täysin väärä onnellisuuden 
perusta, vaan myös kaikkea muuta kuin luotettava 
terveyden tae. Syynä siihen, että Freudin ajatukset 
saattoivat kuitenkin muodostua niin kansanomaisiksi 
ensimmäisen maailmansodan jälkeen, olivat kapitalis- 
min hengessä tapahtuneet muutokset; painopisteen 
siirtyessä säästämisestä käyttämiseen, taloudelliseen 
menestykseen tähtäävästä pidättyvyydestä kulutuk- 
seen, kuluttamisen ollessa ahdistuneelle automatisoi- 
dulle yksilölle parhaiten sopiva tyydytyksen muoto. 
Minkään halun tyydytystä ei saa lykätä päivääkään 
— muodostui tunnukseksi sekä sukupuolikysymyksien 
että taloudellisten kysymysten selvittämiselle. 

On kiintoisaa verrata Freudin käsityksiä, jotka hei- 
jastelevat oman aikansa, tämän vuosisadan alun kapi- 
talismin henkeä, niihin teoreettisiin käsityksiin, joita 
on esittänyt eräs tämän päivän psykoanalyysin mai- 
neikkaimpia edustajia: H. S. Sullivan. Sullivanin 
psykoanalyyttinen järjestelmä tekee päinvastoin kuin 
Freudin järjestelmä selvän eron toisaalla sukupuoli- 
suuteen ja toisaalla rakkauteen. 

Mitä Sullivan sitten ymmärtää rakkaudella ja lähei- 
syydellä? » Läheisyydessä on kysymys kahden ihmisen 
välillä vallitsevasta suhteesta, jossa kumpikin säilyt- 
tää oman persoonallisuutensa täydessä arvossaan. 
Kutsun tällaista persoonallisuuden täyden arvon säi- 
lyttävää suhdetta yhteistoiminnaksi, jolla tarkoitan 
oman käyttäytymisen tarkkaa sopeuttamista toisen 
osapuolen ilmaisemien tarpeiden mukaiseksi siten, 
että seurauksena on yhtäläinen — ts. yhä täydelli- 

sempi toinen toisensa tyydyttäminen ja molemmin- 
puolisen turvallisuuden jatkuva edistäminen.»7) Jos 
jätämme Sullivanin kielenkäytöstä pois turhan epä- 
oleellisen teknillisyyden, saamme tulokseksi näke- 
myksen, että rakkaus on yhteistyötilanne, jossa kaksi 
ihmistä tuntee yhtäläisesti seuraavaan tapaan: »Me 
seuraamme sellaisen pelin sääntöjä, jossa pyritään 
toinen toisemme arvon sekä ylemmyyden ja merkityk- 
sen tunteiden säilyttämiseen.»3) 

Jos Freudin rakkauskäsityksessä. on kysymys 
yhdeksännentoista vuosisadan patriarkaalisesti ajatte- 
levan miehen elämännäkemyksestä, on Sullivanin 
käsityksessä kysymys kahdennenkymmenennen vuosi- 
sadan vieraantuneen markkina-persoonallisuuden elä- 
männäkemyksestä. Se ei ole mitään muuta kuin »ego- 
tismia a deux». Kaksi ihmistä liittyy yhteen yhteisten 
harrastusten merkeissä seisoakseen yhdessä viha- 
mielistä ja vieraantunutta maailmaa vastaan. Sulliva- 
nin läheisyyden määritelmä vastaa varsin tarkoin mitä 
tahansa työryhmää sävyttävää yhteistunnetta; on 
kysymys ryhmästä, jonka jokainen jäsen »sopeuttaa 
käyttäytymisensä vastaamaan toisten ilmaisemia tar- 
peita yhteisen päämäärän saavuttamiseksi (on mer- 
kittävää että Sullivan puhuu ilmaistuista tar- 
peista, kun vähin mitä rakkaudesta voidaan sanoa on 
se, että siinä on kysymys vastauksesta kahden ihmisen 
ilmaisemattomiin tarpeisiin). 

Rakkaus molemminpuolisena sukupuolisena tyydy- 
tyksenä ja rakkaus »yhteistyönä» ja yksinäisyyden 


7) H.S. Sullivan, em. teos, s. 246. 
8) Samoin. 

turvasatamana edustavat nykypäivän länsimaisessa 
yhteiskunnassa rakkauden kahta »normaalia» rappeu- 
tumisen muotoa, rakkauden yhteiskunnasta riippuvaa 
ja sen värittämää patologiaa. On olemassa useitakin 
tämän rakkauden patologian yksilöllisiä muotoja, joi- 
hin kaikkiin liittyy tietoisia kärsimyksiä. Psykiatrien 
ja yhä useampien maallikkojen silmissä niissä on 
kysymys = neuroosista. Seuraavassa tarkastellaan 
lyhyesti eräitä tunnetuimpia tämän lajin edustajia. 
Neuroottinen rakkaus perustuu ennen muuta siihen, 
että toinen tai molemmat »rakastavaiset» ovat jääneet 
riippuvaisiksi vanhemmistaan, jolloin he siirtävät ne 
tunteet, odotukset ja pelot, joita heillä on ollut isäänsä 
tai äitiään kohtaan, aikuisena rakastamaansa toiseen 
henkilöön; näin yhteen liittyneet ihmiset eivät ole 
kyenneet vapautumaan lapsenomaisista riippuvuus- 
suhteistaan ja etsivät aikuisenakin tyydytystä näihin 
liittyville tarpeilleen. Tunne-elämän kehitys on jäänyt 
kahden tai kolmen tai kahdentoista vuoden ikäisen 
lapsen tasolle, vaikka ehkä sosiaalisesti onkin saavu- 
tettu virallista ikää vastaava taso. Vaikeammissa 
tapauksissa tämä tunne-elämän epäkypsyys johtaa 
yhteisöllisen toimintakelpoisuuden häiriöihin; lievem- 
missä tapauksissa ristiriita esiintyy vain henkilökoh- 
taisten tunnepohjaisten ihmissuhteiden alueella. 
Viitaten aikaisempaan äiti- ja isäkeskeistä persoo- 
nallisuutta koskevaan tarkasteluumme mainitsemme, 
että seuraavassa esitettävä esimerkki tämänkaltaisesta 
neuroottisesta rakkaussuhteesta, joka on niin yleinen 
meidän päivinämme, edustaa sitä tapausta, jolloin 
mies on jäänyt tunne-elämänsä kehityksessä puolitie- 

hen ja nimenomaan lapsenomaisesti riippuvaiseksi 
äidistään. Nämä miehet eivät ole niinsanoaksemme 
koskaan tulleet vieroitetuiksi äideistään. He tuntevat 
yhä kuin lapset; he kaipaavat äidin huolenpitoa, rak- 
kautta, lämpöä, suojaa ja ihailua, he ovat sellaisen 
ehdottoman äidinrakkauden tarpeessa, jota he halua- 
vat saada osakseen vain sen vuoksi että he sitä tarvit- 
sevat; he haluavat olla äitinsä lapsia, he haluavat olla 
avuttomia. Tämänkaltaiset miehet ovat usein varsin 
kiihkeitä ja hurmaavia tavoitellessaan osakseen jon- 
kun naisen rakkautta, ja he ovat tätä vielä senkin jäl- 
keen kun ovat tässä onnistuneet. Mutta heidän suh- 
teensa tähän naiseen (kuten kaikkiin ihmisiin) jää 
pinnalliseksi ja vastuuttomaksi. Heidän pyrkimykse- 
nään on tulla rakastetuksi eikä rakastaa. Tämän tyy- 
pin miehissä on usein aimo annos turhamaisuutta, 
enemmän tai vähemmän kätkettyjä suurenmoisia 
suunnitelmia. Löydettyään oikean naisen he tuntevat 
olonsa turvalliseksi, suorastaan erinomaiseksi, ja saat- 
tavat tällöin olla hurmaavia ja huomaavaisia toisia- 
kin naisia kohtaan, mikä seikka samalla tekee ymmär- 
rettäväksi tämäntyyppisten miesten petollisuuden. 
Mutta jos nainen ei jonkin ajan kuluttua enää vastaa- 
kaan heidän huimia kuvitelmiaan, ollaan oitis keskellä 
ristiriitoja ja kaunantunteita. Ellei nainen ihaile heitä 
jatkuvasti, jos nainen pyrkii elämään omaa elämäänsä, 
jos nainen myös haluaa tulla rakastetuksi ja suojel- 
luksi sekä — äärimmäisissä tapauksissa — ellei nainen 
voi antaa anteeksi miehen toisiin naisiin kohdistuvia 
rakkausjuttuja (tai ei osoita niitä kohtaan edes hie- 
man ihailevaa mielenkiintoa), mies tuntee joutuneensa 

syvästi loukatuksi ja petetyksi, jolloin hän selittää 
tämän tunteensa johtuvan siitä, että nainen vei rakasta 
häntä, on itsekäs tai hallitseva». Jokainen vähäinenkin 
poikkeama rakastavan äidin ihastuttavaa lastaan koh- 
taan osoittamasta huomiosta katsotaan todistukseksi 
rakkauden puutteesta. Tämänkaltaisten miesten vikana 
on, että he pitävät kiihkeyttään ja miellyttämis- 
haluaan aitona rakkautena ja niin he päätyvät totea- 
maan, että heitä kohdellaan epäoikeudenmukaisesti; 
he kuvittelevat olevansa suuria rakastajia ja valittavat 
katkerasti toisen osapuolen kiittämättömyyttä. 

Joskus tämänkaltaisten äiti-keskeisten henkilöiden 
elämä saattaa sujua varsin kitkattomasti. Jos miehen 
äiti todella »rakasti» tätä poikaansa erittäin paljon 
(ehkäpä hallitsevaan suuntaan, vaikkei kovin väki- 
valtaisesti), jos mies tapaa sellaisen naisen, joka vas- 
taa hänen äitiään ja jos hänellä on lahjoja ja kykyjä 
miellyttää ja saada osakseen ihailua (kuten esimer- 
kiksi sattuu joskus menestyvien poliitikkojen koh- 
dalla), tällainen mies on sosiaalisessa mielessä »hyvin 
sopeutunut», vaikkei hän koskaan ylläkään kypsyy- 
teen asti. Mutta epäsuotuisemmissa olosuhteissa — 
jotka ovat paljon yleisempiä — hänen rakkauselämäs- 
tään, vaikka ei ehkä hänen yhteiskunnallisesta elä- 
mästään, muodostuu suuri pettymys; yksin jäädessään 
hän joutuu ristiriitoihin ja usein voimakkaan ahdis- 
tuneisuuden ja epätoivon valtaan. 

Vaikeammissa patologisissa tapauksissa tämä äiti- 
sidonnaisuus on syvemmällä ja irrationaalisempaa laa- 
dultaan. Tällöin miehen toivomuksena ei — vertaus- 
kuvallisesti puhuen — ole palata äidin suojelevien kä- 

sivarsien turvaan tai äidin ravitsevien rintojen tuntu- 
maan, vaan sukeltaa äidin kaiken-vastaanottavaan ja 
kaiken-hävittävään kohtuun. Jos terveyden olemuk- 
seen kuuluu, että ihmisolennon on selvittävä kohdusta 
ulos maailmaan, kuuluu vaikean asteen sielullisen sai- 
rauden olemukseen pyrkiä takaisin kohtua kohti, pyr- 
kiä takaisin kohtuun — mikä merkitsee itsetuhoa. Tä- 
mänkaltaista äiti-sidonnaisuutta esiintyy tavallisesti 
silloin kun on kysymys äideistä, jotka asennoituvat 
lapsiinsa itseensä-imevän-hävittävään tapaan. Lapses- 
ta ja nuorukaisesta, vieläpä aikaihmisestä pyritään täl- 
loin kun on kysymys äideistä, jotka asennoituvat lap- 
kauden nimessä; mies ei myös saisi rakastaa muita, 
paitsi kaikkein pinnallisimmalla seksuaalisella tasolla 
— alentaen siten toiset naiset; mies ei saisi koskaan 
kasvaa vapaaksi ja riippumattomaksi, vaan hänen 
tulisi pysyä ikuisesti rampana tai rikollisena. 

Tämä äidin olemuksen hävittävä, itselleen kaiken 
ahnehtiva puoli on äidin olemuksen kielteinen puoli. 
Kiti voi antaa elämän ja äiti voi ottaa elämän. Äiti on 
se joka tekee eläväksi, mutta äiti on myös se joka 
hävittää; äiti saattaa kyetä ihmeisiin rakkaudessa — 
eikä kukaan voi loukata syvemmin kuin äiti. Uskon- 
nollisissa kuvissa (esimerkiksi hindujen Kali-juma- 
latar) ja unisymboliiikassa nämä kaksi äidin olemuk- 
sen vastakkaista puolta esiintyvät usein yhdessä. 

Jos riippuvaisuussuhteen toisena osapuolena on isä- 
hahmo, päädytään toisenlaiseen neuroottisen pato- 
logian muotoon. 

Tällöin on usein kysymys miehestä, jonka äiti on 
kylmä ja pidättyväinen, kun taas hänen isänsä (osit- 


132 


tain seurauksena vaimonsa kylmyydestä), keskittää 
kaiken kiintymyksensä ja harrastuksensa tähän poi- 
kaansa. Isä on hyvä isä, mutta samalla myös vaativa. 
Aina kun pojan käytös miellyttää isää, isä kiittelee 
poikaa, antaa tälle lahjoja ja osoittaa tälle kiintymys- 
tään; aina kun pojan käytös on vastoin isän toivo- 
muksia, isä muuttuu vieraaksi ja nuhtelee poikaa. 
Poika jolle isän kiintymys on ainoa hänen osakseen 
tuleva, kiintyy isäänsä orjan tavoin. Hänen elämänsä 
keskeiseksi pyrkimykseksi muodostuu miellyttää 
isäänsä — ja aina kun hän tässä onnistuu, hän tuntee 
itsensä onnelliseksi, turvatuksi ja tyydytetyksi. Mutta 
aina kun hän erehtyy, tekee virheen tai ei onnistu 
miellyttämään isäänsä, hän tuntee itsensä onnetto- 
maksi ja hylätyksi. Myöhemmässä elämässään tällai- 
nen mies etsii sellaista isänsä kaltaista henkilöä, johon 
hän voisi liittyä samankaltaisin sitein. Hänen koko 
elämästään muodostuu häilähteleväinen, onnen ja 
onnettomuuden kaudet seuraavat toisiaan lyhyin väli- 
ajoin riippuen siitä, miten hän kulloinkin on onnis- 
tunut voittamaan osakseen isänsä hyväksymisen. Täl- 
laiset miehet ovat usein varsin menestyviä yhteiskun- 
nallisella urallaan. He ovat tunnollisia, luotettavia ja 
innokkaita — olettaen että heidän itselleen valitse- 
mansa isähahmo osaa käsitellä heitä oikein. Suhtees- 
saan toiseen sukupuoleen he jäävät kuitenkin pidätty- 
väisiksi ja kaukaisiksi. Naisella ei ole heidän elämäs- 
sään mitään keskeistä merkitystä; tavallisesti he hie- 
man halveksivat naista, mikä asenne peitetään usein 
isälliseen huolehtimiseen pienestä tytöstä. Miehisten 
luonteenpiirteittensä ansiosta tällainen mies saattaa 

aluksi tehdä naiseen voimakkaankin vaikutuksen, 
mutta miehen pettymys naista kohtaan kasvaa sitä 
mukaa kuin nainen huomaa, että hän näytteleekin 
miehen elämässä vain toisarvoista osaa sen ensisijaisen 
osan rinnalla, jota isähahmo näyttelee miehen elä- 
mässä joka hetki. Tästä muodostaa vain poikkeuksen 
se tapaus, jolloin vaimokin sattuu olemaan samalla 
tavoin omasta isästään riippuvainen — ja on tällöin 
onnellinen miehen kanssa, joka suhtautuu häneen kuin 
oikulliseen lapseen. 

Neuroottinen häiriötila on vieläkin monimutkai- 
sempi rakkaussuhteessa, jonka taustalla on sellainen 
vanhempien välinen suhde, jossa vanhemmat eivät 
rakasta toisiaan, mutta ovat liian pidättyväisiä riidel- 
läkseen tai osoittaakseen minkäänlaisia ulkonaisia 
merkkejä suhteensa rakkaudettomuudesta. Estynei- 
syys sävyttää tällöin myös heidän ja heidän lastensa 
välisiä suhteita. Pieni tyttö kokee tämän siten, ettei 
liian läheisen kosketuksen syntyminen vanhempiin ole 
»sopivaa», mistä sitten on seurauksena hämmennys ja 
pelko. Hän ei voi koskaan olla varma siitä, mitä hänen 
vanhempansa kulloinkin tuntevat tai ajattelevat; 
ilmapiiri on aina täynnä jotakin outoa ja salaperäistä. 
Tästä on seurauksena, että tyttö vetäytyy omiin mieli- 
kuvitusmaailmoihinsa, päiväuniinsa ja sulkeutunei- 
suuteensa, mikä asenne leimaa hänen elämänsä myö- 
hempiäkin rakkaussuhteita. 

Itseensä sulkeutuneisuudesta on edelleen seurauk- 
sena voimakkaan ahdistuneisuuden kehkeytyminen, 
ts. tunne siitä että koko maailma lepää epävarmalla 
perustalla, ja tämä noidankehä murretaan usein vain 

masokistisella asenteella. Monesti tällaiset naiset toi- 
vovat miestensä kohtelevan heitä mieluummin rajusti 
ja karkeasti kuin rauhallisesti ja järkevästi, jotta edes 
nämä kohtaukset vähentäisivät heidän jännitystään ja 
pelkoaan; usein he tiedostamattomasti provosoivat 
miehensä käyttäytymään tähän tapaan karkottaakseen 
siten tunne-elämän tyhjyydestä johtuvan ahdistavan 
epävarmuuden. 

Tarkastelemme seuraavassa vielä eräitä irrationaa- 
lisen rakkauden muotoja syventymättä tarkemmin 
näiden rakkauden harhamuotojen taustalla piilevien, 
lapsuudenkehitykseen liittyvien tekijöiden erittelyyn: 

Eräs varsin usein elävässä elämässä esiintyvä ja 
nimenomaan »suurena rakkautena» koettu ja vielä 
useammin elokuvissa ja romaaneissa kuvattu valerak- 
kauden muoto on palvovarakkaus. Niin kauan 
kuin ihminen ei vielä ole päässyt sille asteelle, jolloin 
hän voi tuntea olevansa oma itsensä, tämän itsetunnon 
perustuessa hänen omiin luoviin voimiinsa, ihminen 
herkästi taipuu »palvomaan» sitä ihmistä, jota hän 
rakastaa. Koska hän on vieras omalle itselleen ja sisäi- 
sille voimavaroilleen, hän projisoi nämä rakasta- 
maansa henkilöön, jota sitten palvotaan korkeim- 
pana hyvänä, kaiken rakkauden, valon ja siu- 
nauksen lähteenä. Näin hän riistää itseltään kaiken 
oman voimansa tunnon, kadottaa itsensä rakastettuun 
henkilöön, sen sijaan että löytäisi itsensä rakkaudessa. 
Koska kukaan ihminen ei ajan pitkään voi tyydyttää 
palvoen rakastavan henkilön palvottuunsa asettamia 
toiveita ja odotuksia, pettymys seuraa ennemmin tai 
myöhemmin, ja tällöin turvaudutaan vastalääkkeeksi 

uuden palvonnan kohteen etsimiseen ja näin saattaa 
jatkua loputtomiin. Tämänkaltaiselle palvovalle rak- 
kaudelle on ominaista rakkauselämyksen suuri voima 
ja äkillisyys. Palvovaa rakkautta pidetään usein 
todellisena, suurena rakkautena; mutta sen sijaan että 
se ilmentäisi rakkauden syvyyttä ja voimaa, siinä 
ilmennetään vain palvojan omaa kaipuuta ja epä- 
toivoa. On sanomattakin selvää, ettei suinkaan ole 
harvinaista, että kaksi ihmistä kohtaa toisensa molem- 
minpuolisen palvonnan merkeissä, jolloin äärimmäi- 
sissä tapauksissa ollaan tekemisissä silkan toisiinsa 
hullaantumisen — folie ä deux — kanssa. 

Erästä toista valerakkauden muotoa voidaan kutsua 
»ssentimentaaliseksirakkaudeksin. Sille 
on oleellista, että rakkaus koetaan vain mielikuvituk- 
sessa, eikä todellisena kahden ihmisen välisenä tässä- 
ja-nyt suhteena. Tämäntyyppinen rakkaus on erittäin 
yleinen kaikissa niissä rakkauden korvikemuodoissa, 
joissa elokuvien katsoja, viikkolehtien lukija ja rak- 
kauslaulujen kuuntelija kuvittelee pääsevänsä osalli- 
seksi rakkauden elämyksestä. Tämänkaltaisten tuot- 
teiden ahmiminen on erittäin helposti omiaan tyydyt- 
tämään katselijoittensa ja kuuntelijoittensa tyydyttä- 
mätöntä rakkauden, yhteyden ja läheisyyden kai- 
puuta. Mies ja nainen, jotka ovat suhteessaan avio- 
puolisoonsa kykenemättömiä milloinkaan murtamaan 
heidän kummankin yksinäisyyttä ympäröivää muuria, 
saattavat liikuttua kyyneliin osallistuessaan kuvitel- 
missaan valkokankaalla näkyvän pariskunnan rak- 
kauden onnellisiin tai onnettomiin vaiheisiin. Monien 
avioparien kohdalla näiden valkokankaalla esitettä- 

vien tarinoiden näkeminen on ainoa rakkauden oma- 
kohtaisen kokemisen muoto — ei rakkautena toisiaan 
kohtaan, vaan yhdessä koettuna toisten ihmisten »rak- 
kauden» myötäelämisenä. Niin kauan kuin rakkau- 
dessa on kysymys valveunesta, he saattavat kokea sen, 
mutta heti kun rakkaudessa on kysymys todellisesta 
kahden ihmisen välisestä suhteesta, he jähmettyvät. 

Sentimentaalinen rakkaus saattaa myös esiintyä 
rakkauden heijastamisena ajallisesti joko menneisyy- 
teen tai tulevaisuuteen. Kaksi ihmistä saattaa liikuttua 
kyyneliin muistellessaan mennyttä rakkauttaan, vaik- 
kakaan silloin, kun tämä mennyt oli nykyistä, ei 
mitään rakkautta tunnettukaan — tai syventyessään 
tulevaa rakkauttaan koskeviin kuvitelmiin. Miten lu- 
kuisia kihlapareja ja vastanaineita löytyykään, jotka 
uneksivat rakkautensa leimahtamisesta tulevaisuudes- 
sa, samalla kun he näin kuvitellessaan, nykyhetkessä 
eläessään, ovat jo alkaneet ikävystyä toinen toisiinsa. 
Tämä piirre liittyy läheisesti erääseen nykypäivän ih- 
miselle yleisesti luonteenomaiseen seikkaan. Hän elää 
joko menneisyydessä tai tulevaisuudessa, mutta ei ny- 
kyisyydessä. Hän muistelee liikuttuneena lapsuuttaan 
ja äitiään — tai tekee onnelliseen tulevaisuuteen koh- 
distuvia suunnitelmia. Rakkaus koetaan milloin osal- 
listumiseksi mielikuvituksessa toisten ihmisten koke- 
muksiin, milloin rakkaudeksi, joka on siirtynyt nykyi- 
syydestä menneisyyteen tai tulevaisuuteen, ja niin tä- 
mä rakkauden ohennettu ja vieraantunut muoto huu- 
mausaineen tavoin poistaa todellisuudesta, yksinäisyy- 
destä ja ihmisen erillisyydestä johtuvan tuskan. 

On vielä eräs neuroottinen rakkauden muoto, jossa 

on kysymys projektiivisiin mekanismeihin turvautu- 
misesta, tarkoituksena unohtaa omat henkilökohtaiset 
ongelmat ja olla näiden sijasta kiinnostunut »rakaste- 
tun» puutteista ja heikkouksista. Yksilöt käyttäytyvät 
tässä suhteessa varsin samalla tavoin kuin ryhmät, 
kansakunnat ja uskonnot. Tähän luokkaan kuuluvat 
ihmiset ovat erittäin herkkiä vaistoamaan toisten ih- 
misten pienimmätkin puutteellisuudet, ollen samalla 
täysin tietämättömiä omista vioistaan ja pyrkien aina 
syyttelemään tai parantamaan toisia ihmisiä. Jos mo- 
lemmat toimivat tässä suhteessa samalla tavoin — ku- 
ten niin usein tapahtuu — rakkaussuhde muuttuu mo- 
lemminpuolisen projektion suhteeksi. Jos minä satun 
olemaan hallitseva tai päättämätön tai ahne, minä 
syytän kumppaniani näistä vioista ja omasta luontees- 
tani riippuen yritän toista joko parantaa tai rangaista. 
Toinen henkilö menettelee samoin — ja näin molem- 
* mat onnistuvat kätkemään itseltään omat vikansa, jol- 
loin heidän on mahdoton ottaa yhtään ainoata askelta 
eteenpäin oman kehityksensä tiellä. 

Eräs toinen projektion muoto on omien ongelmiensa 
projisioiminen lapsiin. Varsin usein tämä esiintyy jo 
toiveessa saada itselleen lapsia. Ihmisen kokiessa, että 
hän ei ole kyennyt löytämään merkitystä elämäänsä, 
hän yrittää tehdä sen merkitykselliseksi synnyttämällä 
maailmaan lapsia. Molemmat yritykset ovat kuitenkin 
tuomitut epäonnistumaan. Edellinen sen vuoksi, että 
oman olemassaolon ongelma voidaan ratkaista vain 
oman elämän piirissä, ei missään korvikeolemassa- 
olossa; jälkimmäinen sen vuoksi, että itseltä puuttuvat 
ne edellytykset, jotka ovat tarpeen lapsen ohjaamiseksi 

löytämään merkitystä elämään. Lapset palvelevat pro- 
jektiivisia tarkoituksia myös silloin, kun on kysymys 
onnettoman avioliiton purkamisesta. Vanhempien pää- 
argumentti tämänkaltaisissa tapauksissa on, että he 
eivät voi erota, koska he eivät voi riistää lapsilta yh- 
teisen kodin tarjoamaa siunausta. Vähänkin tarkempi 
asian tarkastelu osoittaa kuitenkin usein, että tämän- 
kaltaiseen avioliittoon liittyvän »yhteisen kodin» jän- 
nittynyt ja onneton ilmapiiri on lapsille paljon haital- 
lisempi kuin selvä ero — joka osoittaa näille ainakin 
sen, että ihminen pystyy selviämään sietämättömäksi 
käyneestä tilanteesta turvautumalla rohkeudesta to- 
distavaan ratkaisuun. 

Tässä yhteydessä on mainittava eräs toinenkin usein 
esiintyvä erehdys. Se on luulo, että rakkaus merkitsee 
välttämättä elämää ilman ristiriitoja. Aivan kuten ih- 
miset tapaavat uskotella itselleen, että kaikissa olosuh- 
teissa olisi syytä välttää surua ja tuskaa, he uskovat 
että rakkaus merkitsee kaikkien ristiriitojen häviä- 
mistä. Tätä ajatusta näyttävät monet seikat vahvasti 
tukevan, koska ihmisen ympärillään näkemät toisten 
ihmisten väliset kiistat eivät tunnu tuovan mukanaan 
minkäänlaista hyvää kenellekään niihin osallistujista, 
yksinomaan pelkkää hävitystä. Nyt on kuitenkin niin, 
että useimpien ihmisten väliset »xkiistaft» ovat tark- 
kaan ottaen todellisten kiistojen välttämiseen 
tähtääviä kiistoja. On ts. kysymys vähäisiä tai pinnal- 
lisia asioita koskevista erimielisyyksistä, jotka eivät 
asian luonnosta johtuen pääty mihinkään selkenemi- 
seen tai ratkaisuun. Todelliset ihmisten väliset kiistat, 
nimittäin ne, joiden tarkoituksena ei ole kätkeä jotakin 


139 


muuta tai toimia projektiona, vaan jotka koetaan sillä 
sisäisen todellisuuden syvällä tasolla, johon ne liitty- 
vät, eivät ole luonteeltaan hävittäviä. Nämä kiistat 
johtavat selkenemiseen ja synnyttävät puhdistavan 
tunteen, joka tarjoaa molemmille osapuolille uutta tie- 
toa ja uutta voimaa. Tämän vuoksi meidän on vielä ly- 
hyesti korostettava eräitä aikaisemmin jo esittämiäm- 
me ajatuksia. 

Rakkaus on mahdollista vain siellä, missä kaksi ih- 
mistä tapaa toisensa siten, että heidän olemustensa si- 
simmät kerrokset tapaavat toisensa, ts. milloin kumpi- 
kin heistä kokee itsensä oman olemuksensa sisimmässä 
lepäävänä. Vain tässä »keskuskokemuksessa» on inhi- 
millinen todellista, vain täällä on elävyyttä, vain täältä 
voi löytyä rakkauden kestävä perusta. Näin koettu 
rakkaus on jatkuva haaste; siinä ei ole kysymys levos- 
ta vaan liikkumisesta, kasvamisesta ja työskentelemi- 
sestä yhdessä; vallitkoon sitten harmonia tai ristiriita, 
ilo tai suru, tämä on toisarvoista sen keskeisen seikan 
rinnalla, että kaksi ihmistä kokee toinen toisensa oman 
olemuksensa sisimmässä, että he ovat yhtä toistensa 
kanssa olemalla yhtä itsensä kanssa, eivät itsensä ul- 
kopuolella. Rakkauden pysyväisyydelle on olemassa 
vain yksi ainoa kriteerio: suhteen syvyys sekä kum- 
mankin osapuolen persoonallinen elävyys ja voima; 
tämä on se hedelmä, josta tosi rakkaus tunnetaan. 

Samoin kuin automaatit eivät osaa rakastaa toinen 
toisiaan, he eivät myös osaa rakastaa Jumalaa. Ju- 
malan rakastamisen rappeutuminen 
on nykyisin yhtä pitkällä kuin ihmisen rakastamisen 
rappeutuminen. Tämä tosiasia on kyllä jyrkässä risti- 

riidassa sen väitteen kanssa, että me elämme nykypäi- 
vänä muka uskonnollista renessanssia. Meidän elä- 
mämme on (joskin tästä on poikkeuksia) pikemmin- 
kin palautumista Jumalan käsittämiseen epäjumalaksi 
ja tätä jumalaa kohtaan tunnettavan rakkauden 
muuntumista suhteeksi, joka vastaa nykypäivän ihmi- 
sen vieraantunutta luonteenrakennetta. Tämä palau- 
tuminen Jumalan käsittämiseen epäjumalaksi on help- 
po havaita. Ihmiset ovat ahdistuneita, vailla periaat- 
teita ja uskoa, heillä ei ole muita päämääriä kuin vain 
kulkea eteenpäin: siksi he jatkavat pysyttelemistään 
lapsen asteella, odottavat isän tai äidin tulevan aut- 
tamaan heitä, kun he ovat avun tarpeessa. 

On totta, että keskitason ihminen piti Jumalaa isänä 
tai äitinä uskonnollisissa kulttuureissa, kuten esimer- 
kiksi keskiajalla. Mutta samaan aikaan hän suhtautui 
Jumalaan myös vakavasti, hänen elämänsä keskeisin 
päämäärä oli pyrkiä elämään Jumalan periaatteiden 
mukaan, tehdä »pelastuksesta» sellainen pääasia, jota 
hänen elämänsä kaikkien muiden pyrkimysten oli pal- 
veltava. Tänä päivänä ei mitään tästä ole nähtävissä. 
Jokapäiväinen elämä kulkee tietään täysin riippumat- 
tomana mistään uskonnollisista arvoista. Sen keskei- 
nen päämäärä on aineellinen hyvinvointi ja menestys 
persoonallisuusmarkkinoilla. Ja ne periaatteet, jotka 
takaavat meille menestyksen tässä maallisessa elämän- 
menossa, ovat välinpitämättömyys ja itsekeskeisyys 
(eli egotismi, jota usein nimitetään väärin »yksilölli- 
syydeksi» tai »oma-aloitteisuudeksi»). Tosi uskonnol- 
listen kulttuurien ihmistä voi verrata kahdeksan vuo- 
den ikäiseen lapseen, joka kaipaa isää auttajakseen, 

mutta joka alkaa soveltaa saamiaan opetuksia ja 
omaksumiaan periaatteita käytäntöön omassa elämäs- 
sään. Nykypäivän ihminen on sen sijaan kuin kolmi- 
vuotias lapsi, joka huutaa isää avukseen tätä tarvites- 
saan, mutta on muutoin, leikkiessään, täysin tyytyväi- 
nen. 

Tässä suhteessa, ollessamme lapsellisen riippuvaisia 
antropomorfisesta Jumalan kuvasta ilman että elä- 
mämme muuttuisi tämän Jumalan periaatteiden mu- 
kaiseksi, me olemme lähempänä alkukantaista epäju- 
malia palvelevaa luonnonkansaa kuin keskiajalla val- 
linnutta uskonnollista kulttuuria. Eräässä toisessa suh- 
teessa meidän uskonnollinen tilanteemme osoittaa kyl- 
lä aivan uusia, vain tämänpäivän kapitalistiselle länsi- 
maiselle yhteiskunnalle ominaisia piirteitä. Niistä on 
edellisillä sivuilla jo ollut puhe. Nykypäivän ihminen 
on muuttunut kauppatavaraksi; hän pitää elämäänsä 
sijoituksena, josta pitäisi saada mahdollisimman kor- 
kea korko ottaen huomioon oman asemansa ja persoo- 
nallisuusmarkkinoilla vallitsevan tilanteen. Hän on 
vieraantunut itsestään, kanssaihmisistään ja luonnosta. 
Hänen päämääränsä on mahdollisimman edullisten hä- 
nen taitojaan, tietojaan ja häntä itseään, hänen »per- 
soonallisuuspakettiaan» koskevien vaihtokauppojen 
teko sellaisten ihmisten kanssa, jotka ovat yhtä valmiit 
tekemään tämänkaltaisia vaihtokauppoja. Elämällä ei 
ole muuta tavoitetta kuin että eletään, ei mitään muuta 
periaatetta kuin tehdä hyviä kauppoja, eikä mitään 
muuta tyydytystä tarjottavana kuin kuluttaminen. 

Mitä käsite Jumala voi enää merkitä näissä olosuh- 
teissa? Sen alkuperäinen uskonnollinen sisältö on 

muuttunut käsitykseksi, joka sopii tähän menestymistä 
korkeimpana arvona pitävään kulttuuriin. Meidän päi- 
viemme uskonnollisessa uudistusliikkeessä on kysymys 
Jumalauskon muuntamisesta psykologiseksi väli- 
neeksi, jonka tarkoituksena on auttaa ihmistä parem- 
min menestymään ankarassa ihmisten välisessä kau- 
pallisessa kilpailussa. 

Usko liittoutuu itsesuggestion ja psykoterapian 
kanssa auttamaan ihmistä hänen liiketoimissaan. Kak- 
sikymmenluvulla ei Jumalaa vielä kutsuttu avuksi 
»kehittämään ihmisen persoonallisuutta». Vuoden 1938 
best-seller-teos, Dale Carnegien »Miten saan ystäviä, 
menestystä ja vaikutusvaltaa», pysytteli vielä selvästi 
maallisissa asioissa. Sitä osaa mitä Carnegien teos 
näytteli omana aikanaan, näyttelee meidän päivinäm- 
me kirkkoherra N. V. Pealen erittäin laajalti myyty 
best-seller » Myönteisen ajattelun voima»?). Tässä us- 
konnollisessa teoksessa ei edes aseteta kysymyksen- 
alaiseksi sitä seikkaa, onko meidän kaikkea hallitseva 
pyrkimyksemme menestykseen sopusoinnussa mono- 
teistisen uskonnon kanssa. Tätä keskeistä päämäärää 
päinvastoin ei lainkaan epäillä ja uskoa Jumalaan ja 
rukousta suositellaan keinoksi lisätä ihmisen menesty- 
misen kykyä. Aivan kuten nykypäivän psykiatri suo- 
sittelee työntekijälle onnellisuutta, jotta tämä vaikut- 
taisi edullisemmin asiakkaisiin, aivan samoin muuta- 
mat papit suosittelevat rakkautta Jumalaan keinona 
menestymiseen. »Tee Jumalasta kumppanisi» merkit- 


* see Jumalan tekemistä liikekumppaniksi, eikä suin- 


kaan tulemista yhdeksi Jumalan kanssa rakkaudessa, 
9) »The Power of Positive Thinking» 

oikeudenmukaisuudessa ja totuudessa. Aivan kuten 
lähimmäisenrakkaus on saanut väistyä persoonatto- 
man asiallisuuden tieltä, samoin on Jumala saanut 
tehdä tilaa kaukaiselle Oy. Maailmankaikkeuden Pää- 
johtajalle; sinä tiedät, että hän on korkealla paikal- 
laan, että hän johtaa yritystä (vaikka yritys toimisi 
todennäköisesti ilman häntäkin), sinä et koskaan näe 
häntä, mutta sinä tiedät hänen olevan johdossa ja teet 
»oman osuutesi». 

IV 


RAKKAUS KÄYTÄNNÖSSÄ 


Tarkasteltuamme tähän asti rakastamisen taitoa teo- 
reettisesta näkökulmasta olemme nyt tekemisissä pal- 
jon vaikeampaa laatua olevan ongelman kanssa ja se 
koskee rakastamisen taidon käytäntöä. 
Voidaanko jonkin taidon käytäntöä oppia millään 
muulla tavoin kuin kokeilemalla sitä käytännössä? 

Tämä ongelma on sitäkin vaikeampi useimmille tä- 
män päivän ihmisille ja myös tämän kirjan lukijoille, 
koska yleisesti odotetaan ohjeita siitä, miten »tee se 
itse» voidaan tässä tapauksessa toteuttaa, odotetaan ts. 
rakastamisen taidon käytännöllisiä ohjeita. Pelkään 
että jokainen lukija, joka lähtee lukemaan tätä kir- 
jamme viimeistä kappaletta tämänkaltaisessa henges- 
sä, tulee raskaasti pettymään. Rakastaminen on hen- 
kilökohtaisen kokemisen asia, joka on mahdollista 
vain joko kokea omalla kohdallaan tai olla kokematta; 
tosiasiassa on kuitenkin perin harvoja ihmisiä, jotka 
eivät olisi tätä kokeneet ainakin jonkinlaisessa alkeel- 
lisessa muodossa, joko lapsena, nuorukaisena tai aika- 

ihmisenä. Rakkauden käytäntöä koskeva tarkastelu 
voi kohdistua korkeintaan rakastamisen taidon perus- 
teisiin, sen ensimmäisiin askeliin ja näihin liittyviin 
käytännön seikkoihin. Ne askelet, jotka vievät edem- 
mäs päämäärää kohti, on jokaisen mahdollista kokea 
vain itse omalla kohdallaan, ja perusteiden tarkastelu 
on pakko lopettaa ennen kuin lähdetään näitä viimeksi 
mainittuja askeleita ottamaan. Uskon kuitenkin, että 
näitä ensi askeleita koskeva tarkastelu saattaa olla 
hedelmällinen tämän taidon mestaruudenkin saavut- 
tamisen näkökulmasta — ainakin niille, jotka eivät ole 
asennoituneet kuulemaan selviä »menettelytapaoh- 
jeita». 

Jokaisen taidon käytäntöön liittyy ensin tiettyjä 
yleisiä edellytyksiä, riippumatta siitä, onko kysymyk- 
sessä puusepäntaito, lääketiede tai rakastamisen taito. 
Ennen muuta vaatii jonkin taidon hallitseminen k u- 
ria. Minä en pysty milloinkaan suorittamaan mitään 
kunnolla, ellen alistu tiettyyn kuriin; kaikki se mihin 
ryhdyn vain silloin kun »satun olemaan sillä tuulella», 
voi olla hauskaa ja huvittavaa harrastelua, mutta ei 
koskaan minkäänlainen tae mestaruuden saavuttami- 
seen tällä alalla. Kysymys ei kuitenkaan ole yksin- 
omaan siitä, että ylipäänsä alistuu johonkin kuriin 
jonkin taidon harjoittamisessa (esimerkiksi varaten 
sille tietyt tunnit joka päivä), vaan siitä, että kurin- 
alaisuus saa vallan ihmisen koko elämässä. Voi tuntua 
siltä, ettei mikään ole tämän päivän ihmiselle sen hel- 
pompaa kuin kuri. Eikö hän vietä joka päivä kahdek- 
san tuntia mitä tarkimman kurin alaisuudessa rutiini- 
luontoisen ammattityönsä ääressä? Tosiasia on kuiten- 

kin se, että tämän päivän ihminen ei pysty kurinalai- 
seen elämään juuri missään muualla kuin ammattityö- 
hönsä liittyvissä tehtävissä. Silloin kun hän ei ole tätä 
työtään suorittamassa, hän haluaa laiskotella, olla te- 
kemättä mitään tai haluaa, käyttääksemme erästä hie- 
man kauniimpaa sanaa, »rentoutua». Juuri tämä lais- 
kotteluun kohdistuva toive on eräs selvimpiä vastalau- 
seita nykyaikaisen elämäntyylin yleiselle rutiinin- 
omaisuudelle. Koska ihminen on pakotettu kahdeksan 
tunnin ajan joka päivä ponnistamaan voimiaan sellais- 
ten asioiden hyväksi, joita hän ei koe omikseen ja 
tavalla, mikä ei vastaa hänen omaa sisintä luonnet- 
taan, koska rutiinityön rytmi määrää kaiken siihen 
liittyvän tekemisen tahdin, juuri siksi hän kapinoi, ja 
tämä hänen kapinoimisensa esiintyy lapsellisena itsen- 
sä hemmotteluna. Lisäksi on hänen taistelunsa aukto- 
riteettejä vastaan tehnyt hänestä epäluuloisen kaikkea 
kuria kohtaan, niin hyvin irrationaalisen auktoriteetin 
häneen kohdistamaa kuin hänen oman olemuksensa 
vaatimaa rationaalista kuria kohtaan. Elämä ilman 
kuria johtaa kuitenkin hajaannukseen ja kaaokseen, 
eikä ihminen pysty keskittymään mihinkään. 

Että keskittyminen on välttämätön edellytys 
mestaruuden saavuttamiseen jossakin taidossa, lienee 
itsestään selvää. Jokainen joka on joskus yrittänyt op- 
pia jotakin taitoa, tietää tämän. Ja kuitenkin on kes- 
kittyminen meidän kulttuurissamme vieläkin harvi- 
naisempaa kuin kuri. Meidän kulttuurimme johtaa 
päinvastoin helposti elämäntapaan, jolle on siinä mää- 
rin ominaista keskittymisen puute ja hajanaisuus, että 
tälle on vaikea löytää vertaa. Tehdään mitä moninai- 

simpia asioita samalla kertaa: luetaan, kuunnellaan 
radiota, puhutaan, tupakoidaan, syödään ja juodaan. 
Me olemme alituiseen suu auki ottamassa vastaan mil- 
loin mitäkin — kuvia, alkoholia ja tietoa. Eräs par- 
haita todisteita tästä keskittymisen puutteesta on vai- 
keus kestää elämää yksin itsensä kanssa. Useimmille 
ihmisille on täysin mahdotonta istua hiljaa puhumatta, 
tupakoimatta, lukematta tai juomatta. Tullaan hel- 
posti hermostuneiksi ja levottomiksi, jolloin täytyy 
tehdä jotakin käsillään tai suullaan (tupakanpoltto on 
eräs tämän keskittymisen puutteen ilmauksia: se antaa 
samanaikaisesti tekemistä sekä kädelle että suulle, sil- 
mälle ja nenälle). 

Kolmas tärkeä asia on kärsivällisyys. Jokai- 
nen, joka on yrittänyt päästä jonkin taidon mestariksi, 
tietää miten välttämätön myös kärsivällisyys on edes 
jonkinlaiseen tulokseen pääsemiseksi. Jos pyritään no- 
peasti tuloksiin, ei koskaan opita kunnolla. Nykypäi- 
vän ihmiselle on kärsivällisyys kuitenkin yhtä vaikea 
asia kuin kuri ja keskittyminen. Meidän koko teollinen 
järjestelmämme tähtää aivan päinvastaiseen: nopeu- 
teen. Kaikki koneemme on suunniteltu juuri mahdol- 
lisimman suurta nopeutta ajatellen: auto ja lentokone 
toimittavat meidät nopeasti määränpäähämme — ja 
mitä nopeammin sitä parempi. Kone joka pystyy tuot- 
tamaan saman määrän puolta lyhyemmässä ajassa 
kuin toinen kone, on myös puolta parempi kone. Tie- 
tysti tällä kaikella on ymmärrettävät taloudelliset 
syynsä. Mutta tässä niinkuin monessa muussakin 
asiassa taloudelliset arvot ovat ryhtyneet määräämään 
inhimillisiä arvoja. Mikä sopii koneille, sopii ihmisel- 

lekin — näin ajatellaan. Nykypäivän ihminen kuvitte- 
lee menettävänsä jotakin — aikaa — ellei hän tee 
kaikkea mahdollisimman nopeasti; ja kuitenkin hän ei 
tiedä mitä muuta hän näin voittamallaan ajalla tekisi 
kuin — tappaisi sitä. 

Jokaisen taidon hallitsemisen ehtona on lopuksi 
mainittava kaiken mahdollisen mielen- 
kiinnon keskittäminen mestaruuden hankkimiseen 
tässä taidossa. Ellei oppimisen kohde ole oppilaalle 
kaikkein tärkein asia maailmassa, hän ei opi sitä mil- 
loinkaan. Parhaimmillaan hänestä voi tällöin tulla 
melkoinen harrastelija, mutta ei koskaan mestari. Tä- 
mä sääntö pätee niin rakastamisen taidon kuin kaik- 
kien muidenkin taitojen kohdalla. 

Kun on kysymys jonkin taidon oppimisen yleisistä 
edellytyksistä, on vielä erääseen seikkaan kiinnitet- 
tävä huomiota. Ihminen ei yleensä ala oppia jotakin 
taitoa välittömästi, vaan ikäänkuin kiertoteitse. On en- 
sin opittava monenlaista muuta — ja usein varsin ha- 
janaista — ennen kuin päästään alkuun itse pääasiassa. 
Puusepän oppilas aloittaa opettelemalla höyläämään; 
pianonsoiton opiskelija aloittaa harjoittelemalla skaa- 
loja, Zen-buddhismin oppilas aloittaa hengitysharjoi- 
tuksilla.1!) Jos ihminen aikoo tulla mestariksi jollakin 
alalla, hänen on omistettava sille koko elämänsä tai 
miltei koko elämänsä ainakin. Ihmisen oman persoo- 
nan on tultava taidon käytännön välineeksi, ja sitä on 
pyrittävä ohjailemaan mahdollisimman paljon siihen 

1) Keskittymisen, kurin ja kärsivällisyyden merkityk- 
sestä jonkin taiteen oppimisessa ks. esim. »Zen in the art 

suuntaan, mikä tämän päämäärän kannalta on tär- 
keätä. Mitä tulee erityisesti rakastamisen taitoon, tä- 
mä merkitsee sitä, että joka haluaa tulla mestariksi 
tällä alalla, hänen on aloitettava omaksumalla 
kuri, keskittyminen ja kärsivällisyys kaiken käytän- 
nöllisen elämänsä johtotähdiksi. 

Miten kuri voidaan omaksua osaksi omaa elämän 
käytäntöä? Isoisämme olisivat ehkä pystyneet helpos- 
tikin vastaamaan tämänkaltaiseen kysymykseen. Hei- 
dän ohjeensa oli nousta aamulla aikaisin ylös, kieltäy- 
tyä tarpeettomasta ylellisyydestä ja työskennellä voi- 
maperäisesti. Tämäntapainen kuri johti kuitenkin hel- 
posti harhateille. Se oli autoritääristä, oli keskittynyt 
yksinkertaisuuteen ja säästäväisyyteen ja oli monella 
tapaa elämälle vihamielinen. Mutta tätä kuria vastaan 
noussut uusi suuntaus on taipunut epäluuloisuuteen 
kaikkea kuria vastaan ylipäänsä. Kurittomuudesta 
ja leväperäisestä kaiken sallimisesta on tehty vasta- 
paino ja tasapainottaja elämän toiselle puoliskolle, 
jonka sisältönä on kahdeksantuntinen rutiinin vallit- 
sema ammattityö. 

Mitä siis kurilla on ymmärrettävä? Esimerkiksi 
nousemista aamuisin ylös säännöllisesti, tiettyjen tun- 
tien omistamista sellaisille asioille kuin mietiskelylle, 
lukemiselle, musiikin kuuntelemiselle ja kävelemisel- 
le; kieltäytymistä ainakin tiettyyn minimirajaan saak- 
ka sellaisista ajatuksia hämmentävistä huvituksista 
kuin salapoliisikertomukset ja elokuvat, samoin kuin 
liikasyöminen ja liikajuominen. On kuitenkin tärkeätä, 
että kurissa ei saa olla kysymys jostakin ihmisen ulko- 
puolella olevan lain seuraamisesta, vaan siitä on muo- 

dostuttava ihmisen oman tahdon välitön ilmaus; sen 
on tunnuttava miellyttävältä ja sen on vähitellen muo- 
dostuttava sellaisiksi tavoiksi ja tottumuksiksi, joista 
luopuminen ei enää ole helppoa. Meidän länsimaisen 
kurin käsitteemme onnettomia puolia on (ja se pätee 
meidän kaikista »hyveistämme»), että sen noudattami- 
seen katsotaan erottamatta liittyvän jotakin tuskal- 
lista, että se voi olla »hyvää» vain jos se tuntuu tuskal- 
liselta. Itä on jo kauan käsittänyt, että mikä on hyvää 
ihmiselle — sekä hänen ruumiilleen että hänen sielul- 
leen — sen täytyy myös olla miellyttävää, joskin alus- 
sa on pakko voittaa tietty alkukitka. 

Keskittyminen on meidän kulttuurissamme sen 
vuoksi niin tavattoman vaikeata, että kaikki tuntuu 
toimivan tätä vastaan. Oppiakseen keskittymään on 
ihmisen ensimmäisenä askelenaan opittava olemaan 
yksin ilman samanaikaista lukemista, radion kuunte- 
lemista ja tupakoimista tai juomista. Itse asiassa kes- 
kittymisessä on kysymys juuri kyvystä olla yksin 
itsensä kanssa — ja nimenomaan tämä kyky on eräs 
rakastamisen kyvyn perusedellytyksiä. Jos minä olen 
liittynyt johonkin toiseen ihmiseen, koska en kykene 
seisomaan elämässä omilla jaloillani, tämä toinen ih- 
minen voi ehkä olla eräänlainen hengenpelastajani, 
mutta mistään rakkaudesta ei silloin ole kysymys. 
Paradoksaalista kyllä, kyky olla yksin on ehtona ky- 
vylle rakastaa. Jokainen joka yrittää olla yksin, tietää 
miten vaikeata tämä on. Hän alkaa tuntea levotto- 
muutta, hermostuneisuutta tai myös huomattavaa ah- 
distuneisuutta. Hän yrittää vapautua tästä epämiellyt- 
tävästä tilanteesta todistelemalla itselleen, että se on 

täysin typerää, vailla mitään arvoa, ottaa liian paljon 
aikaa jne. Hän huomaa myös että kaikenlaiset ajatuk- 
set valtaavat hänen mielensä ja alkavat askarruttaa 
häntä. Hän alkaa huomata ajattelevansa edessään ole- 
via tehtäviä tai jotakin työssä esintyvää vaikeutta tai 
sitä minne hän menisi illalla tai mitä tahansa — sen 
sijaan että hän karkottaisi kaikki nämä hajanaiset 
ajatukset kokonaan pois tajunnastaan. Tällaisessa 
tilanteessa saattaa olla apua tietyistä yksinkertaisista 
keskittymisharjoituksista. Sellaisia ovat esimerkiksi 
istuminen hyvin levollisessa asennossa (ei liian velt- 
tona eikä liian jäykkänä), silmien sulkeminen, valkean 
esiripun kuvitteleminen silmiensä eteen, kaikkien häi- 
ritsevien kuvien ja ajatusten karkottaminen mieles- 
tään sekä lopuksi oman hengityksensä seuraaminen; ei 
sen ajatteleminen, ei siihen vaikuttaminen, vaan sen 
liikkeiden myötäseuraaminen — ja näin myötäelämi- 
nen; edelleen oman »minän» keskittynyt tunteminen; 
minä = omien voimieni keskus, oman maailmani luoja. 
Tällaisia harjoituksia olisi syytä kokeilla vähintään 
kahdenkymmenen minuutin ajan joka aamu (mielel- 
lään kauemminkin) sekä vastaavasti joka ilta ennen 
nukkumaan menoa.?) 

Tämänkaltaisten harjoitusten ohella ihmisen tulisi 
oppia keskittymään kaikkeen, mitä hän tekee, musii- 
kin kuuntelemiseen, kirjan lukemiseen, keskustelemi- 
seen, maiseman katselemiseen jne. Sen mitä kulloinkin 
tehdään pitää anastaa ihmisen koko huomio, pitää olla 


2) Idässä tämänkaltainen teoria ja käytäntö on tuttua 
varsinkin Intiassa, mutta samantapaisia pyrkimyksiä on 
esiintynyt viime vuosina lännessäkin. 


152 


hänelle sillä hetkellä kaikki kaikessa. Jos ollaan kes- 
kittyneitä, on varsin vähäarvoista, mitä ollaan teke- 
mässä; sekä tärkeä että vähemmän tärkeä saa aivan 
uudet mittasuhteet, kun niihin kohdistetaan ihmisen 
koko keskittynyt huomio. Keskittymisen oppiminen 
vaatii, mikäli mahdollista, kaikenlaisen yhdentekevän 
keskustelemisen välttämistä, samoin kuin sellaisen 
keskustelun välttämistä, joka ei ole aitoa. Jos kaksi ih- 
mistä puhuu jonkin tietyn puun kasvusta, jonka he 
molemmat tuntevat, tai tietyn leivän mausta, jonka he 
juuri ovat syöneet yhdessä, tai jostakin yhteisestä työ- 
kokemuksestaan, tällainen keskustelu voi olla varsin 
merkittävää, jos he todella syventyvät siihen eivätkä 
koskettele asiaansa ylimalkaisesti; toisaalta voidaan 
keskustelussa kosketella miten vakavia poliittisia tai 
uskonnollisia kysymyksiä tahansa, keskustelun tason 
silti pysyessä alhaisena; näin tapahtuu aina kun kes- 
kustelussa turvaudutaan ulkoaopittuihin epäitsenäisiin 
lausumiin, kun keskustelijat eivät ole koko sydämi- 
neen aiheessaan mukana. Tähän haluaisin lisätä, että 
aivan yhtä tärkeätä kuin on välttää yhdentekevää kes- 
kustelua, on välttää huonoa seuraa. Huonolla seuralla 
en tarkoita tällöin yksinomaan »paheellista» tai »vaa- 
rallista» seuraa, jota on vältettävä sen vuoksi että sen 
ympärilleen luoma ilmapiiri on myrkyllinen ja ma- 
sentava. Tarkoitan tällä myös tyhjänpäiväisyyksien 
seuraa, sellaisten ihmisten seuraa, joiden sielu on 
kuollut vaikka heidän ruumiinsa onkin elävä; sellaisia 
ihmisiä, joiden ajatukset ja keskustelu ovat mitään 
sanomattomia; jotka eivät puhu vaan juoruavat ja joi- 
den ajatukset ovat pelkkiä laina-ajatuksia. Aina ei 

kuitenkaan ole mahdollista välttää tällaista seuraa, ei- 
kä se aina ole välttämätöntäkään. Jos näet pitää va- 
ransa eikä ryhdy keskustelemaan heidän kanssaan 
heidän haluamallaan tavalla — ts. laina-ajatuksin ja 
tyhjänpäiväisyyksin — vaan suoraan ja inhimillisesti, 
huomaakin usein, että he muuttavat käyttäytymistään, 
monesti juuri tällaisen äkkiyllätyksen hämmentäminä. 

Olla keskittynyt toisten ihmisten parissa merkitsee 
ennen muuta kykyä osata kuunnella. Monet ihmiset 
ovat kuuntelevinaan ja antavat usein neuvojakin, 
kuuntelematta kuitenkaan lainkaan. He eivät ota 
vakavasti sitä, mitä heidän keskustelukumppaninsa 
esittää, eivätkä he ota omiakaan puheita vakavasti. 
Seurauksena on, että tällainen seurustelu alkaa pian 
väsyttää, jolloin helposti syntyy sellainen kuvitelma, 
että keskustelu muodostuisi vieläkin väsyttäväm- 
mäksi, jos toden teolla ryhdyttäisiin toinen toisensa 
puheita kuuntelemaan. Totuus on kuitenkin aivan 
päinvastainen. Kaikki minkä ihminen tekee keskit- 
tyneesti, pitää ihmisen valveilla (vaikka jälkeenpäin 
luonnollinen ja hyvää tekevä väsymys valtaakin mie- 
len), kun taas kaikki mihin ryhdytään ilman keskitty- 
mistä vaikuttaa unettavasti — mihin samalla liittyy se, 
että kun päivä on päässään, ei uni kuitenkaan millään 
tahdo tulla. 

Keskittyneisyys merkitsee elämistä kokonaisuudes- 
saan nykyhetkessä, tässä ja nyt, eikä jonkin sellaisen 
ajattelemista, mikä pitäisi pian tehdä, koska minulla 
juuri nyt on jotakin tähdellistä tekemistä. On tarpee- 
tonta sanoa, että keskittyminen on erittäin tärkeätä 
silloin, kun on kysymys kahdesta ihmisestä, jotka 

rakastavat toinen toistaan. Heidän on opittava ole- 
maan lähellä toisiaan siten, etteivät he yhtenään pyri 
loittonemaan toisistaan niillä lukuisilla tavoilla, jotka 
ovat niin yleisiä. Keskittymisen oppiminen on alussa 
vaikeata; saattaa tuntua siltä, ettei siinä pääse mil- 
loinkaan tavoitteeseen. On ilman muuta selvää että 
tämä merkitsee aimo annosta kärsivällisyyttä. Ellei 
ihminen opi, että kaikella on aikansa ja että väkival- 
taiset pakotusyritykset eivät auta, ei ihminen ikinä 
opi keskittymään — eikä myös rakastamaan. Ymmär- 
tääkseen mitä kärsivällisyys on, ei tarvitse muuta kuin 
seurata pienen lapsen kävelemään opettelemista. Lapsi 
kaatuu yhä uudestaan ja uudestaan, ja kuitenkaan se 
ei hellitä vaan yrittää aina uudestaan, kunnes eräänä 
päivänä se oppii kävelemään lankeamatta. Mihin voi- 
sikaan täysi-ikäinen ihminen päätyä, jos hänellä olisi 
lapsen kärsivällisyys ja kyky keskittyä niissä asioissa, 
jotka ovat hänelle tärkeitä! 

Keskittyminen on mahdotonta, ellei ihminen opi 
tarkkailemaan itseään. Mitä tämä merkit- 
see? Pitääkö ihmisen koko ajan ajatella itseään, »ana- 
lysoida» itseään, vai mitä tällä tarkoitetaan? Jos olisi 
puhe jonkin koneen tarkkailemisesta, ei olisi vaikea 
selittää, mitä tällä tarkoitetaan. Joka ajaa esimerkiksi 
autoa, tarkkailee tätä ajoneuvoaan. Vähäisinkin moot- 
torista tai jostakin muualta kuuluva ääni pannaan 
merkille. Samoin ajaja seuraa tarkkaavaisena tien pin- 
nalla esiintyviä epätasaisuuksia, edessä ja takana aja- 
via muita autoja. Kuitenkaan hän ei ajattele kaikkia 
näitä seikkoja; hänen sielunsa on vain levollisen valp- 
pauden vallassa, avoin kaikille siinä tilanteessa esiin- 

tyville muutoksille johon hän on keskittynyt — tässä 
tapauksessa auton ajamiseen turvallisesti. 

Lastaan vaaliva ja hoitava äiti tarjoaa meille erin- 
omaisen esimerkin tilanteesta, jossa on kysymys toi- 
sen ihmisen tarkkailemisesta. Äiti aavistaa lapsen 
monet ruumiilliset muutokset, tarpeet ja ahdistukset 
jo ennen kuin ne on selvästi ilmaistukaan. Hän herää 
lapsensa itkuun, vaikka muut paljon voimakkaammat 
äänet eivät saa häntä hereille. Kaikki, tämä merkitsee 
sitä, että äiti seuraa tarkkaavaisena lapsen elämän 
vähäisimpiäkin ilmennyksiä; silti hän ei ole hädissään 
tai huolissaan, pikemminkin eräänlaisen valppaan 
tasapainotilan vallassa, alituiseen valmiina vastaa- 
maan lapsen pienimpiinkin avun tarvetta osoittaviin 
merkkeihin. Tällä tavoin on ihmisen mahdollista olla 
valppaana myös omaa itseään kohtaan. Hän saattaa 
esimerkiksi havaita olevansa väsynyt tai masentunut, 
mutta sen sijaan että hän antautuisi tämän sisäisen 
tilansa valtaan ja tukisi sitä kaikenlaisilla helposti 
mieleen johtuvilla ajatuksilla, hän saattaa pysähtyä 
kysymään: mitä on tapahtunut? Miksi minä olen 
masentunut? Näin on mahdollista menetellä myös 
ärtymyksen tai vihan ilmaantuessa, samoin valve- 
unien vallatessa mielen tai muissa vastaavanlaisissa 
tapauksissa. Kaikissa näissä tapauksissa on tärkeätä 
panna ne selvästi merkille eikä ryhtyä keksimään 
niille kaikenlaisia helposti mieleen juolahtavia teko- 
syitä ja verukkeita; tärkeätä on myös olla avoin 
omalle sisäiselle äänelleen, joka saattaa kertoa meille 
— usein aivan välittömästi — mistä meidän ahdistuk- 
semme, masentumisemme tai ärtymisemme johtuu. 

Tavallinen keskitason ihminen on varsin valpas 
oman ruumiinsa erilaisiin ilmauksiin nähden; hän 
panee merkille usein pienetkin muutokset ja tuska- 
tilat; tämänkaltainen ruumiinsa tarkkaaminen on niin 
helppoa, koska useimmilla ihmisillä on selvä kuva 
siitä, milloin heidän ruumiinsa »voi hyvin» ja toimii 
normaalisti. Samankaltainen tarkkaavaisuus sielulli- 
siin ilmiöihin nähden on sen sijaan paljon vaikeampaa, 
koska ei juuri kukaan ole koskaan tavannut henkilöä, 
joka tässä suhteessa toimisi täysin normaalisti. Mitta- 
puuna pidetään tavallisesti omia vanhempia tai muita 
sukulaisia, tai sitä sosiaalista ryhmää, johon satutaan 
kuulumaan. Ja niin kauan kuin ihminen tuntee sie- 
lullisesti toimivansa ja käyttäytyvänsä kuten kaikki 
nämä toisetkin, hän pitää itseään normaalina eikä 
kiinnitä huomiota sielunliikkeisiinsä. On monia ihmi- 
siä, joilla ei ole minkäänlaista kokemusta ihmisestä, 
joka todella rakastaa tai joka on todella rohkea tai 
keskittynyt. On selvää, että oman itsensä tarkkaile- 
misen perusedellytys on olla perillä siitä, millaista 
todella terveen ihmisen käyttäytyminen on — mutta 
miten tämä on mahdollista, ellei ihminen ole itse 
kokenut sitä lapsuudessaan tai myöhemmin elämäs- 
sään? Tähän kysymykseen ei ole helppo löytää yksin- 
kertaista vastausta: kysymys viittaa kuitenkin erää- 
seen varsin merkittävään seikkaan meidän kasvatus- 
järjestelmässämme. 

Siinä määrin kuin kasvatus on lähinnä vain tietojen 
välittämistä ihmiseltä toiselle, jää eräs ihmisen kehi- 
tyksen kannalta aivan keskeinen seikka vaille huo- 
miota: se opetus jota voi toiselle ihmiselle antaa vain 

sellainen ihminen, joka on omassa elämässään saavut- 
tanut riittävän kypsyyden ja on siten kykenevä aitoon 
rakkauteen. Meidän oman kulttuurimme alkuaikoina, 
samoin kuin Kiinassa ja Intiassa arvostettiin kaikkein 
korkeimmalle runsain henkisin lahjoin varustettua 
ihmistä. Opettajaakaan ei tällöin pidetty ensisijaisesti 
tietojen välittäjänä vaan henkilönä, jonka tarkoituk- 
sena oli välittää tiettyjä inhimillisiä asenteita. Nyky- 
päivän kapitalistisessa yhteiskunnassa — ja sama 
pätee venäläisestä kommunismista — ne henkilöt, joita 
pidetään ihanteina ja esikuvina, ovat kaikkea muuta 
kuin runsain henkisin lahjoin varustettuja ihmisiä. He 
edustavat pikemminkin aivan tavalliselle keskitason 
ihmiselle mahdollisia tavoitteita. He ovat filmitähtiä, 
radiokuuluttajia, sanomalehtimiehiä, liikemaailman 
tai hallintoviranomaisten edustajia. Heidän pää- 
ansionsa piilee useinkin vain siinä, että heidän on 
jostakin syystä onnistunut tulla kuuluisiksi. Ja kui- 
tenkaan ei tilanne vaikuta toivottomalta. Jos ajatel- 
laan, että sellainen mies kuin Albert Schweitzer saat- 
toi tulla kuuluisaksi miltei kaikissa maissa, että nuori- 
sollamme on mitä moninaisimmat mahdollisuudet 
tehdä tuttavuutta sellaisten elävien tai historiaan 
kuuluvien henkilöiden kanssa, jotka voivat osoittaa 
mihin ihminen voi ihmisenä pystyä, ja jos ajatellaan 
kaikkien aikojen kirjallisuuden ja taiteen suuria teok- 
sia, ei tunnu mahdottomalta, että ihmisille voidaan 
välittää tietoa siitä, mitä ihmisen elämä parhaimmil- 
laan on. Ellemme me kykene pitämään selvänä käsi- 
tystä siitä, mistä kypsässä ihmiselämässä on kysymys, 
saattaa olla edessä mahdollisuus, että koko meidän 

kulttuuriperintömme menettää merkityksensä. Tässä 
kulttuuriperinnössä ei ensisijaisesti ole kysymys tiet- 
tyjen tietojen välittämisestä, vaan tiettyjen perusinhi- 
millisten asennoitumisten siirtämisestä sukupolvelta 
toiselle. Elleivät tulevat sukupolvet pysty niitä enää 
elävästi omaksumaan, viisituhatvuotinen kulttuuri on 
menevä mailleen siitäkin huolimatta, että sen tieto- 
pääoma vielä siirretään sukupolvelta toiselle ja kehi- 
tetään vieläkin täydellisemmäksi. 

Tähän asti on tarkastelumme koskenut sitä, mikä on 
tarpeen jokaisen taidon kohdalla. Nyt siirrymme 
tarkastelemaan niitä seikkoja, jotka ovat merkitseviä 
rakastamisen taidossa. Niin kuin jo aikaisemmin olen 
sanonut pääedellytys aidon rakkauden toteutumiselle 
on itsekeskeisen narsismin voittami- 
nen. Narsistinen asenne merkitsee sitä, että ihminen 
pitää todellisena vain kaikkea omaa itseään koskevaa, 
ja että ulkopuolisen maailman ilmiöillä on merkitystä 
vain sikäli kuin ne ovat itselle joko hyödyllisiä tai 
vaarallisia. Narsismin vastakohta on asiallisuus; kyky 
nähdä ihmiset ja oliot sellaisinakuinneovat, 
mihin liittyy kyky tehdä ero tämän objektiivi- 
sen kuvan välillä ja sen kuvan välillä, jonka ihmisen 
halut ja pelot luovat. Kaikissa mielisairauden eri muo- 
doissa on kysymys epäasiallisuuden äärimmäisistä 
muodoista. Sielullisesti sairaalle ihmiselle ei ole ole- 
massa mitään muuta todellisuutta kuin hänen oma 
sisämaailmansa, hänen pelkonsa ja halunsa. Hän kokee 
ulkopuolisen maailman vain oman sisämaailmansa 
symbolina, omana luomuksenaan. Nähdessämme unta 
me kaikki toimimme aivan samoin. Unissa me tuo- 

tamme tapauksia ja lavastamme näytelmiä, jotka ovat 
meidän omien toiveittemme ja pelkojemme ilmauksia 
(joskus: myös näkemystemme ja arvostustemme 
ilmausta), ja ollessamme unitilassa olemme vakuuttu- 
neita siitä, että meidän unikuvamme ovat aivan yhtä 
todellisia kuin se todellisuus, jonka kanssa olemme 
valveilla tekemisissä. 


Mielisairas samoin kuin unennäkijä on henkilö, jolla 
ei ole minkäänlaista objektiivista kuvaa ulko- 
puolella olevasta maailmasta; mutta me olemme kaikki 
enemmän tai vähemmän sairaita, enemmän tai vähem- 
män unessa; kaikki me näemme maailman ainakin hie- 
man epätodellisena, oman narsistisen asenteemme 
värittämänä. Onko tarpeen mainita eräitä esimerk- 
kejä? Niitä löytää helposti ryhtyessään tarkkailemaan 
joko itseään tai jotakin kanssaihmistään tai alkaes- 
saan lukea sanomalehtiä. Kaikissa näissä kohteissa on 
kysymys enemmän tai vähemmän vääristyneestä 
todellisuuden narsistisesta mukaelmasta. Eräs nainen 
soittaa esimerkiksi lääkärille pyytäen päästä tämän 
luokse saman iltapäivän kuluessa. Lääkäri vastaa, että 
hän ei satu olemaan vapaana juuri sinä iltapäivänä, 
mutta että hän voi ottaa naisen vastaan seuraavana 
päivänä. Nainen lausuu: Mutta hyvä tohtori, minä 
asun vain viiden minuutin päässä teidän vastaan- 
otoltanne. Nainen ei voi ymmärtää lääkärin selityksen 
tarkoittavan sitä, että se ei suinkaan säästä lääkä- 
rin aikaa, että naisen luota lääkärin luo on niin lyhyt 
matka. Nainen kokee tilanteen narsistisesti: koska 
minä säästän aikaa, hänenkin täytyy säästää 

aikaa; tällaiselle ihmiselle on maailmassa vain yksi 
todellisuus, hän itse. 

Vähemmän äärimmäisiä — tai vain vähemmän 
ilmeisiä — ovat ne vääristymät, joita esiintyy niin 
yleisesti eri ihmisten välisissä suhteissa. Miten monet 
vanhemmat = tulkitsevatkaan lapsensa käytöksen 
ilmentävän vain joko tottelevaisuutta tai heihin koh- 
distuvaa mielihyvää tai luottamusta jne. havaitse- 
matta tai tuntematta lainkaan kiinnostusta siitä, mitä 
lapsi itse tuntee? Miten monien aviomiesten silmissä 
heidän vaimonsa onkaan tyrannimainen, koska heidän 
oma äiti-sidonnaisuutensa aiheuttaa sen, että he näke- 
vät toisen vähäisempienkin vaatimusten merkitsevän 
heidän vapautensa rajoitusta? Miten monet aviovaimot 
pitävätkään miehiään saamattomina ja typerinä, koska 
nämä eivät toteuta heidän joskus lapsena omaksu- 
maansa kuvitelmaa loistavasta satuprinssistä? 

Ulkopuolisia valtakuntia kohtaan kohdistuva epä- 
asiallinen näkemistapa on perin tunnettua. Päivästä 
toiseen toistuu sama vieraan valtakunnan leimaami- 
nen aivan arvottomaksi ja vihamieliseksi, kun taas 
oma kansakunta edustaa kaikkea mahdollista hyvää 
ja ylevää. Jokainen vihollisen liike tulkitaan yhdellä 
tavalla — ja jokainen oma liike aivan toisella tavalla. 
Vihollisen osoittamat hyvät teotkin luokitellaan erit- 
täin suuren pahuuden osoitukseksi, tarkoituksena on 
vain pettää meitä ja muita, kun taas omat pahat 
tekomme ovat välttämättömiä ja oikeutettuja, koska 
niillä pyritään arvokkaisiin päämääriin. Mitä tarkem- 
min tutkii sekä kansojen että eri yksilöiden välillä 
vallitsevia suhteita, sitä selvemmältä näyttää, että 

asiallisuus ja objektiivisuus ovat poikkeus ja todelli- 
suuden ainakin lievä narsistinen vääristely sääntö. 

Kykyäajatella asiallisesti kutsutaan jär- 
jeksi; järjen perustana oleva emotionaalinen asenne 
on nöyryys. Asiallisuus, järkeen perustuva käyt- 
täytyminen on mahdollista ainoastaan nöyryyden 
avulla, vain jos ihminen on kyennyt vapautumaan lap- 
selle ominaisista kaikkitietävyyden ja kaikkivallan 
kuvitelmista. 

Tarkastelumme alaisena olevan rakastamisen taidon 
kohdalla tämä merkitsee: narsismista vapaa rakkaus 
on mahdollista vain sellaiselle ihmiselle, joka on kehit- 
tynyt riittävän pitkälle nöyryydessä, asiallisuudessa ja 
järjen käytössä. Ihmisen koko elämän pitää olla 
suuntautunut tämän päämäärän saavuttamiseen. Nöy- 
ryyttä ja asiallisuutta on yhtä mahdoton rajoittaa vain 
tiettyihin elämän aloihin kuin rakkautta. En voi olla 
täysin asiallinen omaa perhettäni koskevien asioiden 
kohdalla, ellen pysty olemaan asiallinen vieraisiin 
nähden ja päinvastoin. Jos haluan oppia rakastamaan, 
minun on joka tilanteessa pyrittävä asiallisuuteen, ja 
minun on oltava erittäin valpas kaikkien niiden tilan- 
teiden suhteen, joissa tämä asiallisuuteni saattaa pet- 
tää. Minun on pyrittävä tekemään ero sen kuvan 
välillä, jonka minä itse narsistisesti vääristäen luon 
jostakin toisesta ihmisestä ja hänen käyttäytymises- 
tään ja tämän henkilön todellisen olemuksen välillä, 
sellaisena kuin hän on riippumatta minusta, toiveis- 
tani, peloistani ja tarpeistani. Jos ihminen oppii ole- 
maan asiallinen ja järkevä, hän jo puolittain hallitsee 

rakastamisen taidon, mutta hänen on pystyttävä asial- 
lisuuteen ja järkevyyteen kaikkia ihmisiä kohtaan. 
Jos joku haluaisi rajoittaa asiallisuutensa koskemaan 
vain tiettyä rakastettua henkilöä ja ajattelee, että hän 
voi jättää asiallisuuden vaatimukset huomiotta kai- 
kissa muissa suhteissaan maailmaan, hän tulee piankin 
havaitsemaan joutuneensa harhateille sekä suhtees- 
saan rakastettuunsa että suhteessaan kaikkiin muihin- 
kin ihmisiin. 

Kyky rakastaa riippuu ihmisen kyvystä irtautua 
narsistisuudestaan ja lapsenomaisesta sidonnaisuudes- 
taan äitiinsä ja heimoonsa; se riippuu meidän kyvys- 
tämme kasvaa ja kehittää itsessämme maailmaan ja 
itseemme kohdistuva luova asennoituminen. Kaikki 
tämä irtautuminen, syntyminen ja herääminen riippuu 
ratkaisevasti eräästä seikasta, nimittäin uskosta. 
Rakastamisen taidon käytäntö perustuu uskon käytän- 
töön. 

Mitä on usko? Onko se välttämättä tietynlaista Ju- 
malaan tai uskonnollisiin opinkappaleisiin kohdistu- 
vaa uskomista? Onko usko ehdottomasti järjen ja 
rationaalisen ajattelemisen vastakohta tai ainakin eri- 
laista kuin viimeksi mainittu? Ennen kuin on edes 
mahdollista ymmärtää, mistä uskon ongelmassa on 
kysymys, on tehtävä selvä ero rationaalisen 
uskon ja irrationaalisen uskon välillä. 
Irrationaalisella uskolla ymmärrän (tiettyyn henki- 
löön tai asiaan kohdistuvaa) uskoa, joka perustuu 
ihmisen alistumiseen irrationaalisen auktoriteetin yli- 
valtaan. Rationaalinen usko edustaa päinvastoin sel- 
laista vakaumusta, joka perustuu ihmisen omaan 

kykyyn ajatella ja tuntea. Rationaalinen usko ei ole 
ensisijassa pitäytymistä johonkin, vaan pikemminkin 
ilmausta meidän vakaumuksemme varmuudesta ja 
lujuudesta. Usko on ihmisen koko persoonallisuutta 
sävyttävä keskeinen luonteenpiirre, ei mikään tietty 
erityinen uskomus. 

Rationaalinen usko perustuu ihmisen luovaan älylli- 
seen ja emotionaaliseen toimintaan. Rationaalisessa 
ajattelussa, toisin kuin yleensä luullaan, rationaalisella 
uskolla on tärkeä sijansa. Miten esimerkiksi tiedemies 
päättyy johonkin uuteen ratkaisuun? Lähteekö hän 
liikkeelle siten, että hän tekee kokeen toisensa jälkeen, 
kerää tosiasian toisensa jälkeen, ilman mitään näke- 
mystä siitä, mitä hän on etsimässä? Tuskin mitään 
suurta keksintöä on koskaan tehty tällä tavoin. Eivät 
ihmiset muutenkaan päädy tärkeisiin ratkaisuihinsa 
pelkkien hajanaisten kuvitelmien varassa. Kaikessa 
ihmiselämässä esiintyvä luova ajattelu lähtee aina 
liikkeelle jonkinlaisen »rationaalisen näkemyksen» 
muodossa, mikä viimeksi mainittu on puolestaan 
aikaisemman pitkällisen tutkistelun, mietiskelyn ja 
havainnoinnin tulosta. Kun tiedemies on onnistunut 
muotoilemaan matematiikan yhtälön, joka tekee hänen 
alkuperäisen näkemyksensä varsin todennäköiseksi, 
hänen sanotaan päätyneen työhypoteesiin. Tämän 
hypoteesin yksityiskohtainen erittely kaikkien sen 
mahdollisten seuraamusten selvittämiseksi ja kaikkien 
sitä tukevien tosiasioiden läpikäymiseksi johtaa aika- 
naan tarkemmin määriteltävään hypoteesiin ja lopulta 
ehkä sen pukemiseen laaja-alaisen teorian muotoon. 

Tieteen historia on täynnä esimerkkejä uskosta jär- 

keen ja totuuksien aavistamisesta. Kopernikus, Kep- 
ler, Galilei ja Newton olivat kaikki järkkymättömiä 
uskossaan järkeen. Tämän uskon vuoksi Bruno poltet- 
tiin roviolla ja Spinoza karkotettiin heimonsa yhtey- 
destä. Jokaisessa vaiheessa, ensimmäisestä hatarasta 
näkemyksestä lopulliseen teorian muotoilemiseen asti 
tarvitaan uskoa järkeen, uskoa alkunäkemyksen 
kelpoisuuteen rationaalisesti mielekkäänä päämää- 
ränä, jota kohti kannattaa pyrkiä, uskoa hypoteesiin 
asian mahdollisena ja todennäköisenä ratkaisuna ja 
uskoa lopulliseen teoriaan ainakin siihen asti, kunnes 
tämän kelpoisuus on lopullisesti osoitettu oikeaksi tai 
vääräksi. Tämä usko perustuu ihmisen omakohtaiseen 
kokemukseen, ihmisen luottamukseen omaan ajattelu- 
kykyynsä, havaintojentekotaitoonsa ja arvostelu- 
kykyynsä. Irrationaalisessa uskossa on kysymys jonkin 
pitämisestä totena vain sen vuoksi että jokin auk- 
toriteetti tai enemmistö niin sanoo, rationaalinen usko 
taas perustuu ihmisen omaan luovaan huomio- ja ajat- 
telukykyyn riippumatta siitä, mitä asiasta kul- 
loinkin yleisesti ajatellaan. 

Rationaalinen usko ei kuitenkaan ole rajoittunut 
vain ajattelemisen ja arvostelemisen alueille. Myös 
ihmisten välisissä suhteissa on usko välttämätön aidon 
ystävyys- tai rakkaussuhteen edellytys. Toiseen ihmi-. 
seen uskominen tai luottaminen merkitsee varmuutta 
tämän perusasenteitten, persoonallisuuden ytimen ja 
rakkauden pysyvyydestä ja muuttumattomuudesta. En 
tarkoita tällä sitä, etteikö ihminen saattaisi muuttaa 
mielipiteitään, vaan sitä, että ihmisen perusvaikutti- 
met pysyvät samoina; että esimerkiksi hänen elämää 

ja ihmisen arvoa kohtaan tuntemansa kunnioitus on 
osa häntä itseään, eikä jotakin ulkonaista ja helposti 
muuttuvaa. 

Samalla tavoin me uskomme ja luotamme itseemme. 
Me olemme tietoisia omasta itseydestämme, muuttu- 
mattomasta = persoonallisuutemme = ytimestä, joka 
PYsyy samanlaisena kautta koko elämämme riippu- 
matta olosuhteiden muutoksista ja tietyissä mieli- 
piteissä ja tunteissa tapahtuvista muutoksista. On 
kysymys siitä todellisuudesta, joka kätkeytyy sanaan 
»Minä» ja johon meidän vakaumuksemme omasta 
identtisyydestämme perustuu. Ellemme voi uskoa 
oman itsemme pysyvyyteen, identtisyyden tunteemme 
on vaarassa ja me joudumme riippuvaisiksi toisista 
ihmisistä, joiden hyväksymisestä tällöin muodostuu 
identtisyyden tunteemme perusta. Vain sellainen 
ihminen, joka uskoo itseensä, voi uskoa toisiin ihmi- 
siin, koska tällainen ihminen saattaa olla varma siitä, 
että hän on tulevaisuudessakin sama henkilö kuin 
mikä hän on nykyhetkellä ja että hän tämän vuoksi 
tulevaisuudessakin on tunteva ja toimiva samoin kuin 
nyt. Itseensä uskominen on kaiken lupaamisen perus- 
ehto, ja koska ihminen voidaan Nietzchen mukaan 
määritellä olennoksi, joka kykenee antamaan ja pitä- 
mään lupauksia, usko on eräs inhimillisen olemassa- 
olon perusedellytyksiä. Kun on kysymys rakkaudesta, 
tämä merkitsee uskoa omaan rakkauteen, uskoa oman 
rakkauden kykyyn herättää toisissa rakkautta ja 
uskoa tämän rakkauden kestävyyteen. 

Eräs toinen ihmiseen uskomiseen liittyvä merkitys 
sisältyy siihen uskoon, mikä meillä on toisten ihmis- 

ten mahdollisuuksiin. Alkeellisimmassa muodossa 
tämä usko on tavattavissa äidin uskossa pieneen vasta- 
syntyneeseen lapseensa: että lapsi tulee elämään, kas- 
vamaan, kävelemään ja puhumaan. Lapsen kehitys 
kulkee näissä suhteissa kuitenkin siinä määrin sään- 
nöllisiä ratoja, että tämänkaltaisten toiveiden täytty- 
miseen uskominen ei vaadi juuri mitään erityistä 
uskoa. Toisin on sellaisten mahdollisuuksien kohdalla, 
jotka saattavat jäädä toteutumatta: lapsen mahdolli- 
suudet oppia rakastamaan, olemaan onnellinen, käyt- 
tämään järkeään, samoin kuin sellaiset erityismahdol- 
lisuudet kuin taiteelliset lahjat jne. On kysymys sie- 
menistä, jotka saattavat kasvaa ja nousta oraalle, jos 
kasvuedellytykset ovat niille suotuisat, mutta jotka 
myös saattavat jäädä kehittymättä, jos edellytykset 
ovat puutteelliset. 

Eräs kaikkein tärkeimpiä kasvuedellytyksiä on sen 
henkilön usko lapsen kehittymismahdollisuuksiin, joka 
on lasta lähinnä. Vain tämän uskon valossa voidaan 
puhua kasvatuksen ja käsittelyn välisestä erosta. Kas- 
vatus on oleellisesti lapsen auttamista toteuttamaan 
omat piilevät mahdollisuutensa.3) Kasvatuksen vasta- 
kohtana »käsittely» perustuu kasvumahdollisuuksiin 
kohdistuvan uskon puutteeseen sekä vakaumukseen, 
että lapsi kehittyy oikeaan suuntaan vain sillä edelly- 
tyksellä, että aikuinen saattaa hänet oppimaan sel- 
laista, mitä pidetään toivottavana, ja estää kaiken sel- 
laisen esiinpääsemisen, jota ei pidetä toivottavana. Ei 


3) Kasvatus (education) sana merkitsee kirjaimellisesti 
»ulos johtamista (e-ducere) tai jonkin mahdollisuutena 
piilevän esiin saattamista. 

ole mitään syytä uskoa robottiin, koska robotti on 
vailla elämää. 

Toisiin ihmisiin kohdistuva usko saavuttaa huip- 
punsa uskossa ihmiseen ja koko ihmiskuntaan. 
Läntisessä maailmassa tämä usko saa uskonnollisen 
ilmauksensa juutalais-kristillisessä uskonnossa, ja sen 
voimakkainta maallishenkistä ilmausta edustavat vii- 
meisten sadanviidenkymmenen vuoden aikana laa- 
jalle levinneet humanistiset, poliittiset ja sosiaaliset 
aatteet. Tämän uskon perustana on, kuten lapseen 
kohdistuvan uskon perusteena, käsitys siitä, että jos 
ihmisessä piileville mahdollisuuksille annetaan riittä- 
vät edellytykset kasvaa omalla pohjallaan, ihminen 
pystyy rakentamaan itselleen yhteiskunnan, jossa 
vallitsevat ylimpänä lakeina tasa-arvoisuus, oikeu- 
denmukaisuus ja rakkaus. Vielä ei ihminen ole tässä 
pyrkimyksessään onnistunut ja sen vuoksi tarvitaan 
mainitun käsityksen tueksi uskoa. Kaiken rationaali- 
sen uskon tavoin tämäkään usko ei kuitenkaan ole 
toiveajattelua, sillä se perustuu ihmiskunnan aikai- 
sempiin suuriin saavutuksiin ja jokaisen ihmisen 
omaan sisäiseen kokemukseen tämän uskon todelli- 
suuspohjasta, ihmisen omakohtaiseen järjen ja rak- 
kauden kokemiseen itsestään. 

Irrationaalisen uskon perustuessa alistumiseen sellai- 
sen vallan alaisuuteen, joka koetaan rajattoman mah- 
tavaksi, kaikkitietäväksi ja kaikkivoivaksi, sekä oman 
itsensä heikkouden ja kyvyttömyyden tuntoon, perus- 
tue rationaalinen usko täysin päinvastaiseen koke- 
mukseen. Me uskomme järkeen, koska tämä usko 
perustuu meidän omiin havaintoihimme ja ajatte- 

luumme. Me uskomme toisten ihmisten mahdollisuuk- 
siin, omiin mahdollisuuksiimme, koko ihmiskunnan 
mahdollisuuksiin, koska ja vain siinä määrin kuin 
meillä on kokemusta omien mahdollisuuksiemme kas- 
vusta ja kasvun todellisuudesta omassa itsessämme 
sekä omien järjen ja rakkauden kykyjemme voimasta. 
Rationaalinen usko perustuu ihmisen 
luovaan kykyyn; kun ihminen uskoo elämään, 
hän elää luovaa elämää. Tästä seuraa että turvautu- 
minen voimaan (toisen hallitsemiseen voimalla) ja 
voiman käyttö ovat uskon vastakohta. Voimaan tur- 
vautuminen merkitsee, että ihminen ei usko piilevien 
mahdollisuuksien toteutumiseen. Siinä on kysymys 
tulevaisuuteen kohdistuvasta ennusteesta, joka perus- 
tuu vain siihen, mikä nykyisyydessä on ilmeistä; 
mutta se osoittautuu suunnattomaksi laskuvirheeksi, 
irrationaaliseksi sen vuoksi, että se ei ota huomioon 
ihmiseen kätkeytyviä mahdollisuuksia ja kasvuedel- 
lytyksiä. Ei ole olemassa mitään rationaalista uskoa 
voimaan. Voimaan voidaan »uskoa» irrationaalisesti 
kahdella tavalla: joko alistumalla sen valtaan tai käyt- 
tämällä sitä hyväkseen. Useiden mielestä voima on 
kaikkein todellisinta. Ja kuitenkin historia voi osoit- 
taa, ettei ole mitään niin epävarmaa kuin voima. 
Koska usko ja voima ovat toistensa vastakohdat, 
kaikki alunperin rationaaliseen uskoon perustuneet 
uskonnolliset ja poliittiset järjestelmät alkavat rap- 
peutua ja kadottavat lopulta kaiken voimansa, jos ne 
alkavat luottaa voimaan tai liittoutuvat voiman 
kanssa. 

Usko riippuu rohkeudesta, kyvystä uskaltaa 

jotakin ja valmiudesta hyväksyä tuska ja pettymyk- 
setkin. Joka perustaa elämänsä ennen muuta turvalli- 
suudelle ja varmuudelle, ei voi milloinkaan uskoa; jo- 
ka sulkeutuu sellaiseen puolustusjärjestelmään, missä 
turvallisuuden varmistavat välimatka ja omistaminen, 
tekee itsestään vangin. Rakastettuna olemiseen ja ra- 
kastamiseen tarvitaan rohkeutta, rohkeutta pitää tiet- 
tyjä arvoja kaikkia muita arvoja korkeampina — ja 
heittäytymistä elämään kokonaisuudessaan näiden ar- 
vojen sävyttämää elämää. 

Tämänkaltainen rohkeus on erittäin kaukana siitä 
rohkeudesta, josta Mussolini puhui, kun hän käytti sa- 
nontaa »elää elämäänsä vaarallisesti». Viimeksi mai- 
nittu rohkeus on nihilistin rohkeutta. Sen perustana on 
asenne, joka tähtää vain elämän hävittämiseen, viet- 
tymykseen heittää koko elämä menemään, koska ei 
kyetä rakastamaan. Epätoivoon perustuva rohkeus on 
vallan toista kuin rakkauteen perustuva rohkeus, ai- 
van kuten voimaan perustuva usko on täysin toista 
kuin elämään perustuva usko. 

Voidaanko uskoa ja rohkeutta kokeilla, harjoitella? 
Uskoa on mahdollista kokeilla joka hetki. Lapsen kas- 
vattaminen vaatii uskoa; nukahtaminen vaatii uskoa; 
jokaisen työn aloittaminen vaatii uskoa. Tämänkaltai- 
seen uskomiseen me olemme kuitenkin kaikki tottu- 
neita. Joka ei voi näin uskoa, kärsii ahdistuneisuudesta 
lastaan kasvattaessaan, kärsii unettomuudesta tai ky- 
vyttömyydestä saada aikaan mitään luovaa työssään. 
Jolla ei tätä uskoa ole, hän on epäluuloinen, arka pal- 
jastamaan itseään kenenkään ihmisen edessä, tai ras- 
kasmielinen tai kyvytön laatimaan minkäänlaisia pit- 

kän tähtäimen suunnitelmia omalla kohdallaan. Luot- 
taminen omaan arvostelukykyynsä jonkun ihmisen 
suhteen silloinkin kun yleinen mielipide tai jokin odot- 
tamaton seikka näyttää olevan tätä vastaan, ja va- 
kaumuksistaan kiinni pitäminen silloinkin kun ne ovat 
epäajanmukaisia, vaativat uskoa ja rohkeutta. Vain 
uskon ja rakkauden avulla kykenemme suhtautumaan 
tämänkaltaisiin elämässä esiintyviin vaikeuksiin, ta- 
kaiskuihin ja murheisiin kuten haasteeseen, josta sel- 
viytyminen tekee meidät entistäkin vahvemmiksi, eikä 
kuten epäoikeudenmukaiseen rangaistukseen, joka ei 
saisi meitä kohdata. 

Uskon ja rohkeuden toteuttaminen käytännössä al- 
kaa arkielämän pienistä yksityiskohdista. Ensimmäi- 
seksi on opittava panemaan merkille, milloin on vaa- 
rassa kadottaa uskonsa johonkin; on opittava näke- 
mään omien, uskon puutetta peittämään pyrkivien 
järkeilyittensä lävitse, havaitsemaan milloin omaa 
käyttäytymistä ohjaa pelkurimaisuus sekä miten tätä 
pelkurimaisuuttaan yrittää järkeillen peittää itseltään. 
On ymmärrettävä, että jokainen uskon pettäminen 
heikentää ihmistä ja että heikkouden kasvu johtaa 
uusin petoksiin ja itsepetoksiin, loppumattomiin. Täl- 
löin voi myös huomata, että milloin on tietoi- 
sesti peloissaan siitä, että ei ole ra- 
kastettu, onkin todellisuudessa jos- 
kin yleensä tiedostamattomasti pe- 
loissaan siitä, ettei rakasta, ei uskalla 
rakastaa. Toisen ihmisen rakastaminen merkitsee it- 
sensä antamista aivan sellaisenaan, ilman mitään »ta- 
keita» vastarakkaudesta, itsensä antamista vain sen 

toivon varassa, että minun rakkauteni on herättävä 
myös rakastetun rakastamaan. Rakkaus on usko ja ke- 
nellä on vähän uskoa, hänellä on myös vähän rak- 
kautta. Voiko rakastamisen käytäntöä enää selkeäm- 
min ilmaista? Joku toinen ehkä pystyisi; jos olisin ru- 
noilija tai saarnaaja, ehkä minäkin koettaisin. Mutta 
koska en ole kumpikaan, en edes yritä sanoa sanaa- 
kaan enempää rakastamisen käytännöstä, mutta olen 
samalla varma siitä, että jokainen joka todella aikoo 
oppia, oppii uskomaan aivan kuten lapsi oppii kävele- 
mään. 

Muuan asenne, johon edellä on vain ohimennen vii- 
tattu, mutta joka on rakastamisen taidon käytännön 
eräs edellytys, on vielä syytä ottaa esille, koska se on 

välttämätön rakkauden käytännölle, nimittäin toi- 
"minta, aktiviteetti. Olen maininnut aikaisemmin että 
toiminnalla ei pidä tarkoittaa »jonkin tekemistä», 
vaan sisäistä aktiviteettia, omien luovien voimien 
käyttämistä. Rakkaus on toimintaa; jos minä rakastan, 
olen jatkuvassa rakastettuun henkilöön kohdistuvassa 
toiminnan tilassa, mutta tämä toimintani ei kohdistu 
yksin häneen. Jos toiminnan sijalla olisi laiskuus, mi- 
nun olisi mahdoton asennoitua rakastamaani henki- 
löön aktiivisesti, samoin jos kohdallani ei olisi kysy- 
mys jatkuvasta valppaudesta, selkeydestä ja liikkeellä 
olemisesta. Uni on ainoa luonnollinen tila, jonka kans- 
sa toiminnalla ei ole mitään tekemistä; valveillaolo on 
tila, jonka kanssa laiskuudella ei pitäisi olla mitään 
tekemistä. Useimpien nykypäivän ihmisten kohdalla 
vallitsee kuitenkin sellainen paradoksaalinen epäjär- 
jestys, että valveilla ollessaan he ovat puoliksi unessa 

ja unessa ollessaan tai unta yrittäessään he ovat puo- 
liksi valveilla. Ikävystymisen ja ikävystyttävyyden 
ainoa vastalääke on täydellinen valveillaolo — mutta 
niinpä ikävystymisen välttäminen onkin eräs rakasta- 
misen pääehtoja. Olla jatkuvassa toiminnan tilassa: 
ajatellen ja tuntien, silmin ja korvin, kaiket päivät, 
välttää sisäistä velttoutta, esiintyköönpä tämä sitten 
passiivisena vastaanottamisena, itselleen ahmimisena 
tai silkkana ajan tappamisena — kaikki tämä on ra- 
kastamisen taidon käytännön välttämätön edellytys. 
On turha kuvitella, että ihminen voisi jakaa elämään- 
sä siten, että hän olisi luova vain rakkaudessaan, mut- 
ta ei missään muussa suhteessa. Mikään tämäntapai- 
nen työnjako ei ole mahdollinen luovan asenteen koh- 
dalla. Kyky rakastaa riippuu oleellisesti ihmisen jat- 
kuvasta keskittyneisyydestä, valveilla olosta ja elin- 
voimaisuudesta, mikä on mahdollista vain jos ihminen 
asennoituu luovasti ja toimivasti ylipäänsä kaikkeen 
elämässään ja olemisessaan. Ellei ihminen ole luova 
muilla alueilla, ei hän ole luova rakkaudessakaan. 
Rakastamisen taitoa koskevaa keskustelua ei voi ra- 
joittaa koskemaan vain niitä henkilökohtaisen elämän 
piiriin liittyviä, edellä käsiteltyjä luonteenpiirteitä, 
jotka ovat tarpeen ja joita on kehitettävä. Tässä kes- 
kustelussa on otettava huomioon myös asian laajempi 
yhteiskunnallinen näkökulma. Jos rakkaudessa on ky- 
symys jokaiseen ihmiseen kohdistuvasta, aitoon rak- 
kauteen perustuvasta asenteesta, jos rakkaus on luon- 
teen ominaisuus, ei se ole tätä ainoastaan ihmisen ol- 
lessa tekemisissä oman perheensä ja ystäviensä paris- 
sa, vaan myös niiden kanssa, joita hän tapaa työssään 

ja ammattielämässään. Ei ole olemassa mitään »työn- 
jakoa»: rakastaa omiaan ja rakastaa vieraita. Päin- 
vastoin jälkimmäinen on edellisen edellytys. Jos tämä 
näkemys omaksutaan vakavassa mielessä, sävyttää se 
radikaalisti ihmisen kaikkia sosiaalisia siteitä ja asen- 
noitumistapoja. Niin paljon kuin meidän länsimaisessa 
yhteiskunnassamme ulkonaisesti puhutaan uskonnol- 
lisesta lähimmäisenrakkauden ihanteesta, suhteitamme 
toisiin ihmisiin sävyttää parhaimmillaan »selvä peli» 
(engl. fair play). Tämä »selvä peli» merkitsee tava- 
roita vaihdettaessa petoksen ja vilpin välttämistä, ja 
sama pätee myös tunteita vaihdettaessa. »Minä annan 
sinulle yhtä paljon kuin sinä annat minulle», tämä ka- 
pitalistisen yhteiskunnan korkein eetillinen elämän- 
ohje pätee niin kaupankäynnissä kuin rakkaudessakin. 
Voidaan myös sanoa, että »selvään peliin» perustuvan 
etiikan kehittyminen on se anti, joka kapitalistisella 
yhteiskunnalla on tarjota etiikan historialle. 

Tämä seikka on varsin ilmeinen kapitalistisen yh- 
teiskunnan sisimmän rakenteen valossa. Esikapitalis- 
tisissa yhteisöissä tavaroiden vaihto perustui joko vä- 
kivaltaan, perinteisiin tai henkilökohtaisiin rakkaus- 
ja ystävyyssuhteisiin. Kapitalismin kaikkea määräävä 
tekijä on markkinaperiaate. On sitten kysymys tavara- 
markkinoista, työvoimamarkkinoista tai palvelumark- 
kinoista, jokainen vaihtaa sen mitä hänellä on, siihen 
mitä hän haluaa saada, sillä hinnalla minkä markkinat 
kulloinkin määräävät, ilman pakkoa ja petosta. 

Tämänkaltainen etiikka sekoitetaan helposti sen 
etiikan kanssa, jonka ylin ohje kuuluu: »minkä sinä 
haluat toisten tekevän sinulle, tee sinä samoin heille», 

mutta joka tulkitaan aivan kuin se merkitsisi »xnouda- 
ta selvää peliä käydessäsi kauppaa toisten kanssa.» 
Alun perin tämä etiikan perusohje kuului kansanomai- 
sessa raamatullisessa muodossaan: »Rakasta lähim- 
mäistäsi niinkuin itseäsi». Itse asiassa on juutalais- 
kristillinen lähimmäisenrakkauden normi aivan eri 
asia kuin edellä mainittu selvän pelin vaatimus. On 
kysymys lähimmäisen rakastamisesta, vastuun tunte- 
misesta toisesta ja yhteyden tuntemisesta toisen kans- 
sa, kun taas selvän pelin etiikka e i merkitse sitä, että 
toisesta ihmisestä pitäisi tuntea vastuuta tai että hänen 
kanssaan pitäisi tuntea olevansa yhtä, vaan nimen- 
omaan että ollaan eri henkilöitä. Ei ole suinkaan sat- 
tuma, että uusitestamentillisesta lähimmäisenrakkau- 
den ohjeesta on tullut tämän päivän suosituin uskon- 
nollinen elämänohje; kun sitä tulkitaan selvän pelin 
etiikan mielessä, jokainen voi sen ymmärtää ja on val- 
mis sitä noudattamaan. Mutta rakkauden käytäntö ei 
pääse edes alkuun, ellei osata tehdä eroa näiden kah- 
den välillä: selvä peli toisaalla ja rakkaus toisaalla. 
Tällä kohtaa herää kuitenkin eräs tärkeä kysymys: 
Jos meidän koko yhteiskunnallinen ja taloudellinen 
järjestelmämme on rakennettu yksilöllisen omanedun- 
tavoittelun periaatteen varaan, jos siinä on oleellisesti 
kysymys itsekeskeisyydestä, jota hillitään vain selvän 
pelin säännön avulla, miten on mahdollista harjoittaa 
liiketoimia, miten on mahdollista ylipäänsä toimia tä- 
mänkaltaisen yhteiskunnan keskuudessa ja samal- 
la rakastaa? Merkitseekö viimeksi mainitun ot- 
taminen todesta, että ihmisen on luovuttava kaikista 
aineellisista päämääristä ja asetuttava elämään elä- 

määnsä yhteiskunnan vähäosaisimpien tavoin? Tämän 
kysymyksen ovat esittäneet — ja antaneet siihen oman 
radikaalin vastauksensa — monet kristityt munkit se- 
kä mm. sellaiset henkilöt kuin Leo Tolstoi, Albert 
Schweitzer ja Simone Weil. On muitakin,t) jotka ovat 
sitä mieltä, että meidän yhteiskunnassamme on mah- 
dotonta yhdistää näitä kahta, rakkautta ja normaalia 
aineellista elämää. He päätyvät sellaiseen tulokseen, 
että rakkaudesta puhuminen merkitsee vain yhteiseen 
petokseen osallistumista; he väittävät, että vain mart- 
tyyri tai hullu voi rakastaa nykypäivän maailmassa, 
niinpä kaikki rakkautta koskeva keskustelu on muka 
pelkkää saarnaamista. Tämä varsin kunnioitettava nä- 
kökulma johtaa kuitenkin helposti kyynillisyyden 
peittämiseen järkeilyllä. Käytännössä ajattelee samal- 
la tavalla jokainen tavallinen ihminen, joka tuntee, 
että »minä voisin olla hyvä kristitty — mutta minä 
kuolisin nälkään, jos ottaisin tämän todesta.» Tämän- 
kaltaisen »radikalismin» välttämätön seuraamus on 
nihilismi. Molemmat, sekä »radikaali ajattelija» että 
tavallinen ihminen ovat rakastamaan kykenemättömiä 
automaatteja, ja ainoa heidän välisensä ero on siinä, 
että jälkimmäinen ei ole tästä tietoinen, kun taas edel- 
linen tietää tämän ja näkee siihen sisältyvän »histo- 
riallisen välttämättömyyden». 

Olen sitä mieltä, että rakkauden ja »normaalin» elä- 
män yhteensoveltuvuutta koskevaan kysymykseen an- 
nettu vastaus on vain periaatteessa oikea vastaus. Ka- 


4) Vrt. Herbert Marcusen artikkelia »The social impli- 
cations or psychoanalytic revisionism, »Dissent»>, New 
York, kesä 1955. 

pitalistisen yhteiskunnan keskeisin periaate ja 
rakkauden keskeisin periaate ovat yhteensoveltu- 
mattomat. Mutta konkreettisesti nähty nykypäivän 
yhteiskunta on erittäin monisyinen ilmiö. Kauppias, 
jolla on käyttökelvotonta tavaraa, ei esimerkiksi voi 
toimia taloudellisesti tehokkaasti turvautumatta val- 
heeseen; taitava työmies, kemisti tai lääkäri sen sijaan 
voivat toimia rehellisesti omilla aloillaan. Myös maan- 
viljelijä, käsityöläinen, opettaja ja moni liikemieskin 
voi yrittää toteuttaa rakkautta käytännössä ilman, että 
hänen on lakattava toimimasta myös taloudellisesti 
parhaalla mahdollisella tehollaan. Vaikka myönne- 
täänkin kapitalismin pääperiaatteen ja rakkauden 
pääperiaatteen olevan keskenään yhteensoveltumatto- 
mat, on myös myönnettävä, että »kapitalismi» on it- 
sessään monimutkainen ja jatkuvasti muuttuva raken- 
nekokonaisuus, joka yhä sallii monenlaisen epäyhden- 
mukaisuuden ja persoonallisuuden ilmenemisen piiris- 
sään. 

Sanoessani näin en kuitenkaan tarkoita sitä, että me 
saatamme huolettomasti odottaa nykyisen yhteiskun- 
tajärjestelmän kehittyvän omalla pohjallaan rajatto- 
masti ja toivoa samalla, että ihanteellinen lähimmäi- 
senrakkaus voisi toteutua näissä puitteissa. Rakasta- 
maan pystyvät ihmiset ovat nykyisen järjestelmän pii- 
rissä harvinaisia poikkeuksia; rakkaus on välttämättä 
vain eräs nykypäivän länsimainen kulttuurin vähäisiä 
lieveilmiöitä. Ei niinkään sen vuoksi, etteivätkö monet 
nyky-yhteiskunnan ammatit sallisi rakastavan asen- 
teen esiintymistä, vaan sen vuoksi, että koko tämän 
tuotantokeskeisen ja kulutusahneen yhteiskunnan 

henki on sellainen, että se tekee vain harvoille poik- 
keusyksilöille mahdolliseksi vastustaa sen kaikkialla- 
läsnäolevaa vaikutusta. Niiden jotka ottavat rakkau- 
den vakavasti ja pitävät sitä ainoana mahdollisena ra- 
tionaalisena inhimillisen olemassaolon ongelman rat- 
kaisuna, täytyy päätyä siihen näkemykseen, että mei- 
dän yhteiskuntaelämämme on tärkeiden ja radikaalien 
muutosten tarpeessa, jos rakkauden halutaan muodos- 
tuvan sosiaaliseksi eikä vain joksikin harvinaiseksi 
poikkeusilmiöksi. Millaisista muutoksista tässä on 
kysymys, niihin ei tässä kirjassa ole voitu viitata.) 
Meidän yhteiskuntamme menosta päättävät hallinnol- 
liset byrokraatit ja ammattipoliitikot; ihmisten vai- 
kuttimia ohjaavat joukkotiedotusvälineet, heidän pää- 
määränsä on tuottaa entistä enemmän. Kaikki pää- 
määrät on alistettu taloudellisten päämäärien alai- 
suuteen; ihminen on muuttunut automaatiksi — hyvin 
syötetyksi, hyvin puetuksi, mutta ilman mitään eri- 
tyistä mielenkiintoa niitä asioita kohtaan, mitkä ovat 
tosi-inhimillisiä. Jos ihmisen on opittava rakastamaan, 
ihminen itse on saatettava oikeaan arvoonsa. Talou- 
dellisen koneiston on palveltava ihmistä, eikä ihmisen 
sitä. Ihmisen on päästävä osalliseksi kokemuksista ja 
työnsä tuloksista, eikä niinkään voitto-osuuksista. 
Yhteiskunta on organisoitava siihen tapaan, että ihmi- 
sen sosiaalista, rakkauteen perustuvaa olemuksen 
puolta ei eroteta hänen muusta sosiaalisesta olemuk- 
sestaan, vaan että ne liitetään yhteen. Jos on totta, 
kuten olen pyrkinyt osoittamaan, että rakkaus on inhi- 


5) Tätä ongelmaa olen tarkastellut seikkaperäisesti 
teoksessani »Terve yhteiskunta» (The sane society). 

millisen olemassaolon perusongelman ainoa tyydyttävä 
ratkaisu, silloin on jokaisen yhteiskunnan, joka ei 
salli piirissään rakkauden kehittyvän, ajan mittaan 
tuhouduttava omaan, ihmisluonnon sisäiseen välttä- 
mättömyyteen perustuvaan ristiriitaisuuteensa. Tässä 
mielessä ei rakkaudesta puhuminen suinkaan ole 
»saarnaamista» siitä yksinkertaisesta syystä, että siinä 
on kysymys jokaisen inhimillisen olennon tärkeim- 
mästä ja kaikkein todellisimmasta elämäntarpeesta. 
Se ettei tätä tarvetta ole riittävästi huomattu, ei mer- 
kitse sitä, etteikö se yhä olisi olemassa. Rakkauden 
olemuksen erittely johtaa toisaalta huomioon, että 
rakkaus miltei loistaa poissaolollaan nykypäiväisessä 
elämänmenossa, ja toisaalta niiden yhteiskunnallisten 
seikkojen kritiikkiin, jotka ovat vastuussa tästä sen 
syrjäytetystä asemasta. Usko rakkauden mahdollisuu-- 
teen esiintyä myös sosiaalisena eikä vain poikkeuksel- 
lisena yksilöllisenä ilmiönä on rationaalista uskoa, 
joka perustuu selkeään näkemykseen ihmisen todelli- 
sesta perusluonnosta. 


ERICH FROMM 
1900-1980 


Psykoanalyytikko, sosiaalifilosofi ja kirjailija syn- 
tyi Frankfurtissa, pakeni kotimaastaan natsien val- 
taantulon jälkeen ja opetti eri yliopistoissa USA:ssa 
ja Meksikossa, kunnes asettui asumaan Sveitsiin. 

Hän oli opiskeluaikanaan mm. Sigmund Freudin ja 
Max Weberin oppilaana. 

Frommin kansantajuiselle tuotannolle on ominais- 
ta vapaa liikkuminen psykoanalyysista historiaan ja 
valtiollisiin teorioihin. Hän oli kiinnostunut miltei 
kaikista inhimillisistä ongelmista. 

Hän nimitti näkemystään »dialektiseksi humanis- 
miksi», jossa hän pyrki yhdistämään Freudin ja Mar- 
xin ajattelua. 

Hyvän ja pahan analyyseissa Fromm yhdistelee 
psykologiaa ja sosiologiaa, psykoanalyysiin perustu- 
van narsismin käsitteen avulla hän tulkitsee hyvin 
erilaisia ilmiöitä uskonsodista nykyajalle ominaiseen 
tekniikan palvontaan. Hänen kirjoistaan on tullut 
bestsellereitä ja vaihtoehtoisen elämäntavan aapisia. 

Tunnettu sosiaalipsykologi, kir- 
jailija ja ajattelija korostaa tässä 
kirjassaan sitä, että rakkaus ei 
ole tunne vaan taito. 

Kokeaksemme rakkautta mei- 
dän on opittava rakastamaan. 
Rakkauden oppiminen kysyy kes- 
kittymistä, kuria ja kärsivällisyyt- 
tä sekä uskoa omaan itseemme. 

Erich Frommin mukaan kah- 
den ihmisen välinen rakkaus on 
vain itserakkautta kaksin. Kaksi 
ihmistä muodostaa liiton ulko- 
puolista kylmyyttä vastaan. Tätä 
liittoa kutsumme rakkaudeksi. 

Mutta rakkauden tulisi ulottua 
kaikkiin ihmisiin yhtä lailla. Tä- 
mä edellyttää todella taitoa. Mut- 
ta saavutettuaan tämän tilan on 
ihminen vasta löytänyt onnen ja 
tien vapauteen kaikissa ihmis- 
suhteissa. 

